text:
ກອງປະຊຸມສະໄໝສາມັນເທື່ອທີ3,ສະພາແຫ່ງຊາດຊຸດທີ14ຈະໄຂຂຶ້ນໃນຕອນເຊົ້າວັນທີ22ພຶດສະພາ
(VOVWORLD) -ກອງປະຊຸມສະໄໝສາມັນເທື່ອທີ 3, ສະພາແຫ່ງຊາດຊຸດທີ 14 ຈະໄຂຂຶ້ນໃນຕອນເຊົ້າວັນທີ 22 ພຶດສະພາ.
ນີ້ແມ່ນຂໍ້ມູນຂ່າວໄດ້ຍົກອອກມາທີ່ການປະຊຸມຂ່າວກ່ຽວກັບກອງປະຊຸມ ສະໄໝສາມັນເທື່ອທີ 3, ສະພາແຫ່ງຊາດຊຸດທີ 14 ເຊິ່ງດຳເນີນໃນຕອນບ່າຍ ວັນທີ 19 ພຶດສະພາ ຢູ່ຫໍສະພາແຫ່ງຊາດ. ການປະຊຸມຂ່າວໂດຍທ່ານເລຂາທິການໃຫຍ່ສະພາແຫ່ງຊາດ, ຫົວໜ້າຫ້ອງວ່າການສະພາແຫ່ງຊາດ ຫງວຽນແຫ້ງຟຸກ ເປັນປະທານ. ທີ່ກອງປະຊຸມສະໄໝສາມັນນີ້, ສະພາແຫ່ງຊາດຈະພິຈາລະນາ, ຮັບຮອງເອົາຮ່າງກົດໝາຍ 13 ສະບັບ, ຮ່າງມະຕິ 5 ສະບັບ ແລະ ໃຫ້ຄວາມເຫັນໃສ່ຮ່າງກົດໝາຍອື່ນອີກ 5 ສະບັບ. ໃນຮ່າງກົດໝາຍ 13 ສະບັບເຊິ່ງສະພາແຫ່ງຊາດພິຈາລະນາຮັບຮອງເອົາ, ເປັນໜ້າໃສ່ໃຈແມ່ນກົດໝາຍປັບປຸງ, ເພີ່ມເຕີມບາງມາດຕາຂອງປະມວນກົດໝາຍອາຍາ ປີ 2015; ກົດໝາຍວ່າດ້ວຍການໜູນຊ່ວຍວິສາຫະກິດຂະໜາດນ້ອຍ ແລະ ກາງ; ກົດໝາຍວ່າດ້ວຍການຄຸ້ມຄອງ, ນຳໃຊ້ຊັບສິນຂອງລັດ ( ສະບັບປັບປຸງ ); ກົດໝາຍວ່າດ້ວຍຄວາມຮັບຜິດຊອບຊົດເຊີຍຂອງລັດ ( ສະບັບປັບປຸງ ); ກົດໝາຍວ່າດ້ວຍການວາງແຜນຜັງ. ພ້ອມກັນນັ້ນ, ທີ່ກອງປະຊຸມສະໄໝສາມັນນີ້, ສະພາແຫ່ງຊາດຈະພິຈາລະນາຮັບຮອງເອົາບາງມະຕິສຳຄັນ ເຊິ່ງລວມມີ: ມະຕິກ່ຽວກັບການປະຕິບັດປະມວນກົດໝາຍອາຍາ; ມະຕິກ່ຽວກັບໂຄງການສ້າງກົດໝາຍ, ລັດຖະບັນຍັດ ປີ 2018; ມະຕິກ່ຽວກັບການແກ້ໄຂໜີ້ເສຍຂອງບັນດາອົງການສິນເຊື່ອ. ສະພາແຫ່ງຊາດກໍ່ສະຫງວນເວລາ ເພື່ອພິຈາລະນາ, ປຶກສາຫາລື ແລະ ຕັດສິນບາງບັນຫາທີ່ກ່ຽວຂ້ອງ ເຖິງສະພາບການປະຕິບັດແຜນພັດທະນາເສດຖະກິດ-ສັງຄົມ ແລະ ງົບປະມານແຫ່ງລັດບັນດາຊຸມເດືອນຕົ້ນປີ 2017. ພ້ອມກັນນັ້ນ ກໍ່ດຳເນີນການຕິດຕາມກວດກາສູງສຸດ ການປະຕິບັດນະໂຍບາຍ, ກົດໝາຍກ່ຽວກັບຄວາມປອດໄພດ້ານສະບຽງອາຫານ ໄລຍະ 2011-2016; ດຳເນີນການຊັກຖາມ ແລະ ຕອບຄຳຊັກຖາມ.


c: text/html

text:
ຕອນເຊົ້າວັນທີ 27 ມີນາ (ຕາມເວລາທ້ອງຖິ່ນ), ທີ່ສຳນັກງານ ສະພາຕ່ຳ ໂຮນລັງ ຢູ່ນະຄອນ The Hague, ທ່ານນາງ ປະທານສະພາຕ່ຳ ລາຊະອານາຈັກ ໂຮນລັງ Khadija Arib ເປັນປະທານພິທີຕ້ອນຮັບທ່ານນາງ ປະທານສະພາແຫ່ງຊາດຫວຽດນາມ ຫງວຽນທິກິມເງິນ ຢ້ຽມຢາມໂຮນລັງຢ່າງເປັນທາງການ. ພາຍຫຼັງພິທີຕ້ອນຮັບ, ສອງຝ່າຍໄດ້ດຳເນີນການເຈລະຈາ.
ທີ່ການເຈລະຈາ, ການນຳສອງປະເທດໄດ້ຕີລາຄາສູງການພົວພັນມິດຕະພາບ ແລະ ການຮ່ວມມືສອງຝ່າຍໃນຕະຫຼອດໄລຍະ 45 ປີຜ່ານມາ ພວມພັດທະນາໃນທຸກຂົງເຂດໄດ້ເປັນຢ່າງດີ. ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ເນັ້ນໜັກວ່າ ການຢ້ຽມຢາມຄັ້ງນີ້ໄດ້ດຳເນີນໃນສະພາບການທີ່ສອງປະເທດພວມສະເຫຼີມສະຫຼອງ 45 ປີ ແຫ່ງວັນສ້າງຕັ້ງການພົວພັນທາງການທູດ ແລະມຸ່ງໄປເຖິງການຍົກການພົວພັນຄູ່ຮ່ວມມືຍຸດທະສາດຂະແໜງໃນປັດຈຸບັນໃຫ້ກາຍເປັນລະດັບຄູ່ຮ່ວມມືຍຸດທະສາດຮອບດ້ານ. ສະນັ້ນ, ການຢ້ຽມຢາມຄັ້ງນີ້ ຈະປະກອບສ່ວນເຮັດໃຫ້ການພົວພັນມິດຕະພາບ ແລະ ການຮ່ວມມືລະຫວ່າງຫວຽດນາມ ແລະ ໂຮນລັງເວົ້າລວມ, ລະຫວ່າງສະພາແຫ່ງຊາດຫວຽດນາມ ແລະ ລັດຖະສະພາໂຮນລັງເວົ້າສະເພາະ ນັບມື້ນັບເລິກເຊິ່ງກວ່າ, ເປີດບັນດາແງ່ຫວັງໃໝ່ໃນການຮ່ວມມືຂອງການພົວພັນສອງຝ່າຍ, ກໍຄືການຮ່ວມມືລະຫວ່າງຫວຽດນາມ ແລະ ອາຊຽນ ກັບ ສະຫະພາບເອີລົບ.
ເມື່ອແລກປ່ຽນກ່ຽວກັບການຮ່ວມມື 2 ຝ່າຍ ແລະ ຫຼາຍຝ່າຍ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ປາດຖະໜາວ່າ, ໂຮນລັງ ອອກສຽງສະໜັບສະໜູນກ່ຽວກັບບັນຫາທະເລຕາເວັນອອກ, ຮຽກຮ້ອງຢຸດຕິບັນດາການກະທຳລະເມີດກົດໝາຍສາກົນໂດຍທັນທີ, ບໍ່ມີການກະທຳກໍ່ຄວາມສັບສົນ, ແກ້ໄຂບັນດາການຂັດແຍ້ງກັນໂດຍສັນຕິວິທີ, ເຂັ້ມງວດ ແລະ ປະຕິບັດຕາມກົດໝາຍສາກົນ, ໂດຍສະເພາະແມ່ນສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982, ກໍຄືຖະແຫຼງການວ່າດ້ວຍການປະພຶດຂອງບັນດາຝ່າຍຢູ່ທະເລຕາເວັນອອກ (DOC). 2 ຝ່າຍກໍ່ເຫັນດີເພີ່ມທະວີການຮ່ວມມືຢ່າງລະອຽດໃນບັນດາຂົງເຂດໃໝ່ຄື: ສິ່ງແວດລ້ອມ, ກະສິກຳ, ວັດທະນະທຳ, ທ່ອງທ່ຽວ…
ກ່ຽວກັບການຮ່ວມມືລະຫວ່າງລັດຖະສະພາ 2 ປະເທດ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ແລະ ປະທານສະພາຕ່ຳແຫ່ງລາຊະອານາຈັກໂຮນລັງ Khadija Ari ໄດ້ເຫັນດີນຳກັນວ່າ ໃນໄລຍະຈະມາເຖິງ 2 ຝ່າຍສືບຕໍ່ແລກປ່ຽນຄະນະຜູ້ແທນທຸກຂັ້ນ; ສືບຕໍ່ສົມທົບກັນຢູ່ບັນດາເວທີປາໄວຫຼາຍຝ່າຍຢ່າງແໜ້ນແຟ້ນ; ສົມທົບກັນຕິດຕາມກວດກາການປະຕິບັດບັນດາຂໍ້ຕົກລົງເຊິ່ງລັດຖະບານ 2 ປະເທດໄດ້ລົງນາມແລ້ວ, ແລກປ່ຽນຂໍ້ມູນຂ່າວສານກ່ຽວກັບການເຄື່ອນໄຫວລັດຖະສະພາຂອງແຕ່ລະປະເທດ. 2 ຝ່າຍກໍ່ເຫັນດີນຳກັນພິຈາລະຈາເລື່ອງສ້າງຕັ້ງກຸ່ມສະມາຊິກລັດຖະສະພາ ເພື່ອສ້າງກົນໄກແລກປ່ຽນ, ຮ່ວມມືລະຫວ່າງສະມາຊິກລັດຖະສະພາຂອງ 2 ປະເທດ.
(ແຫຼ່ງຄັດຈາກ VOV)

robotstxt: allowed

filter: keep


text:
ທ່ານ ຄຳພັນ ສິດທິດຳພາ ປະທານສານປະຊາຊົນສູງສຸດແຫ່ງ ສປປ ລາວ ພ້ອມດ້ວຍຄະນະ ໄດ້ເດີນທາງໄປຮ່ວມ ກອງປະຊຸມຄວາມເປັນເລີດດ້ານຕຸລາການໃນການບໍລິຫານສານ ໃນລະຫວ່າງວັນທີ 11-15 ກັນຍາ 2018 ທີຣາຊະອານາຈັກໄທ ຕາມການເຊື້ອເຊີນຂອງ ທ່ານ ຊີບ ຈຸນລະມົນ ປະທານສານສູງສຸດ ແຫ່ງ ຣາຊະອານາຈັກໄທ.
ໃນວັນທີ 12 ກັນຍາ 2018 ທ່ານ ຄຳພັນ ສິດທິດຳພາ ປະທານສານປະຊາຊົນສູງສຸດແຫ່ງ ສປປ ລາວໄດ້ຮ່ວມກ່າວເປີດກອງປະຊຸມວິຊາການໃນຫົວຂໍ້ “ຄວາມເປັນເລີດດ້ານຕຸລາການໃນການບໍລິຫານສານ” ເຊິ່ງມີບັນດາປະເທດພາກພື້ນລຸ່ມແມ່ນໍ້າຂອງເຂົ້າຮ່ວມລວມມີ: ປະທານສານສູງສຸດ ແຫ່ງ ຣາຊະອານາຈັກໄທ, ປະທານສານປະຊາຊົນສູງສຸດ ແຫ່ງ ສປປ ລາວ, ປະທານສານປະຊາຊົນສູງສຸດ ແຫ່ງ ສສ ຫວຽດນາມ, ປະທານສານສູງສຸດ ແຫ່ງ ສະຫະພາບມຽນມາ ແລະ ທ່ານ ຮອງປະທານ ສານສູງສຸດ ແຫ່ງ ຣາຊະອານາຈັກກຳປູເຈຍ.
ໃນໂອກາດນີ້ ທ່ານ ຄຳພັນ ສິດທິດຳພາ ປະທານສານປະຊາຊົນສູງສຸດ ແຫ່ງ ສປປ ລາວ ກໍໄດ້ພົບປະສອງຝ່າຍກັບ ທ່ານ ຊີບ ຈຸນລະມົນ ປະທານສານສູງສຸດ ແຫ່ງ ຣາຊະອານາຈັກໄທ ຊຶ່ງເປັນການພົບປະແລກປ່ຽນຄຳຄິດຄຳເຫັນ ແລະ ຮັດແໜ້ນຄວາມສາມັກຄີລະຫວ່າງຜູ້ນຳດ້ານຕຸລາການຂອງສອງປະເທດ ລາວ-ໄທ ໃຫ້ຄົງຢູ່ຕະຫຼອດໄປ.
ຂ່າວ: ອານຸພົນພົມຮັກສາ


text:
ສະພາແຫ່ງຊາດປຶກສາຫາລືຢູ່ໜ່ວຍກ່ຽວກັບຮ່າງກົດໝາຍ ວ່າດ້ວຍຄ່າທຳນຽມແລະຄ່າບໍລິການ
ສະພາແຫ່ງຊາດປຶກສາຫາລືກ່ຽວກັບຮ່າງກົດໝາຍວ່າດ້ວຍ
ຄ່າທຳນຽມ ແລະ ຄ່າບໍລິການ
(ພາບ:VGP/Nhat Bac)
ໂດຍສືບຕໍ່ກອງປະຊຸມສະໄໝສາມັນເທື່ອທີ 9, ສະພາແຫ່ງຊາດຫວຽດນາມ ຊຸດທີ 13, ຕອນເຊົ້າວັນທີ 29/5, ສະພາແຫ່ງຊາດໄດ້ປຶກສາຫາລືຢູ່ໜ່ວຍ ກ່ຽວກັບຮ່າງກົດໝາຍວ່າດ້ວຍຄ່າທຳນຽມ ແລະ ຄ່າບໍລິການ.
ບັນດາສະມາຊິກຖືວ່າ: ບັນຊີລາຍຊື່ຄ່າທຳນຽມ ແລະ ຄ່າບໍລິການ ບໍ່ເໝາະສົມກັບພຶດຕິກຳຕົວຈິງອີກ, ຄ່າທຳນຽມບາງຢ່າງໄດ້ຫັນເປັນຄ່າບໍລິການ; ຄວນຍົກເລີກຄ່າທຳນຽມ ແລະ ຄ່າບໍລິການບາງຢ່າງ ໃຫ້ເໝາະສົມກັບສະພາບການໃໝ່, ຫລຸດຜ່ອນລະບຽບການບໍລິຫານ ແລະ ຄ່າລາຍຮັບ. ລະບອບຄຸ້ມຄອງລາຍຮັບຈາກຄ່າທຳນຽມ ແລະ ຄ່າບໍລິການຍັງຂາດຄວາມເປັນເອກະພາບຢູ່, ບັນດາລາຍຮັບ, ລາຍຈ່າຍຈາກ ຄ່າທຳນຽມ ແລະ ຄ່າບໍລິການ ບໍ່ທັນຖືກຕ້ອງຕາມບັນດາຂໍ້ກຳນົດຂອງກົດໝາຍ; ລະບອບການຄຸ້ມຄອງລາຍຮັບ, ລາຍຈ່າຍ ແລະ ນຳໃຊ້ຄ່າທຳນຽມ, ຄ່າບໍລິການຂາດຄວາມເປັນເອກະພາບ, ການນຳໃຊ້ຍັງຟຸມເຟືອຍ, ຂາດຄວາມໂປ່ງໄສ, ຍຸຕິທຳ ແລະ ປະສິດທິຜົນ. ການປະຕິບັດກົນໄກຕະຫຼາດ ກ່ຽວກັບຄ່າທຳນຽມສຳລັບຄ່າທຳນຽມບາງຢ່າງທີ່ມີລັກສະນະບໍລິການແມ່ນຍັງຊັກຊ້າ, ບໍ່ທັນຮັບປະກັນຕາມວິວັດທະນາການໄດ້ເທື່ອ, ບັນດາສະມາຊິກສະເໜີໃຫ້ສະພາແຫ່ງຊາດ ຄວນກຳນົດບັນຊີລາຍຊື່ຄ່າທຳນຽມຢ່າງລະອຽດກວ່າ, ສ້າງຄວາມສະດວກໃນການຄຸ້ມຄອງລາຍຮັບ, ລາຍຈ່າຍ ແລະ ການນຳໃຊ້ຄ່າທຳນຽມ, ຄ່າບໍລິການ.
(ແຫຼ່ງຄັດຈາກ VOV)


text:
ຫວຽດນາມ - ຍີ່ປຸ່ນ ເຫັນດີເພີ່ມທະວີການຮ່ວມມືໃນຫລາຍຂົງເຂດ
(VOVWORLD) -ໃນລະຫວ່າງວັນທີ 04 – 06/05, ທ່ານປະທານສະພາຕ່ຳ ຍີ່ປຸ່ນ Oshima Tadamori ແລະ ພັນລະຍາ ໄດ້ປະຕິບັດການຢ້ຽມຢາມ ຫວຽດນາມ ຢ່າງເປັນທາງການ ຕາມຄຳເຊີນຂອງທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ.
ວັນທີ 04/05 ພາຍຫລັງພິທີຕ້ອນຮັບຢູ່ສຳນັກງານສະພາແຫ່ງຊາດ, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ໄດ້ເຈລະຈາກັບ ທ່ານປະທານສະພາຕ່ຳ ຍີ່ປຸ່ນ Oshima Tadamori. ທີ່ການເຈລະຈາ, ທ່ານນາງປະທານສະພາແຫ່ງຊາດ ຫງວຽນທິກີມເງິນ ຢືນຢັນວ່າ ຫວຽດນາມ ຖືເລື່ອງເພີ່ມທະວີການພົວພັນກັບ ຍີ່ປຸ່ນ ແມ່ນໜຶ່ງໃນບັນດາບຸລິມະສິດຕົ້ນຕໍໃນນະໂຍບາຍພົວພັນຕ່າງປະເທດຂອງຕົນ. ກ່ຽວກັບການຮ່ວມມືລະຫວ່າງ 2 ສະພາແຫ່ງຊາດ, 2 ຝ່າຍປາດຖະໜາວ່າ: ຜ່ານ ການພົວພັນທາງການທູດ ລະຫວ່າງລັດຖະສະພາ, ຄວນຮັກສາບັນດາການຢ້ຽມຢາມ, ພົບປະຂັ້ນສູງລະຫວ່າງການນຳອົງການນິຕິບັນຍັດ 2 ປະເທດເປັນປະຈຳປີ; ເພີ່ມທະວີການຮ່ວມມື, ເຈລະຈາ, ແລກປ່ຽນຄຳເຫັນ ແລະ ແບ່ງປັນບົດຮຽນລະຫວ່າງບັນດາອົງການຂອງສະພາແຫ່ງຊາດ. ຝ່າຍ ຍີ່ປຸ່ນ ຢືນຢັນວ່າ ສະພາຕ່ຳ ຍີ່ປຸ່ນ ຍາມໃດກໍ່ສະໜັບສະໜູນເລື່ອງຜັນຂະຫຍາຍ, ປະຕິບັດບັນດາຂໍ້ຕົກລົງຂັ້ນສູງກ່ຽວກັບເສດຖະກິດລະຫວ່າງ 2 ປະເທດ. ແລກປ່ຽນກ່ຽວກັບບາງບັນຫາພາກພື້ນ ແລະ ສາກົນເຊິ່ງຕ່າງຝ່າຍຕ່າງມີຄວາມສົນໃຈ, ໃນນັ້ນມີບັນຫາທະເລຕາເວັນອອກ, 2 ຝ່າຍກໍ່ເຫັນດີເປັນເອກະພາບຊຸກຍູ້ຄວາມມານະພະຍາຍາມຮັກສາສັນຕິພາບ, ສະຖຽນລະພາບ, ຄວາມເສລີໃນການເດີນທະເລ ແລະ ການບິນ.
ເນື່ອງໃນໂອກາດນີ້, ທ່ານນາງປະທານສະພາແຫ່ງຊາດ ຫງວຽນທິກີມເງິນ ເຊື້ອເຊີນຄະນະຜູ້ແທນຂອງສະພາແຫ່ງຊາດ ຍີ່ປຸ່ນ ເຂົ້າຮ່ວມກອງປະຊຸມຫົວເລື່ອງສະເພາະ IPU ກ່ຽວກັບການປ່ຽນແປງຂອງດິນຟ້າອາກາດ ໂດຍສະພາແຫ່ງຊາດ ຫວຽດນາມ ເປັນເຈົ້າພາບຈັດຕັ້ງຢູ່ນະຄອນ ໂຮ່ຈີມິນ ໃນເດືອນ 5 ນີ້.


text:
ການຮ່ວມມືລະຫວ່າງ 2 ພັກ, 2 ລັດ ຫວຽດນາມ - ຈີນໃນຂົງເຂດໂຄສະນາສຶກສາຂອງ 2 ຝ່າຍ
ທ່ານ ຫວໍວັນເຖືອງ ແລະ ທ່ານ ລືວຈີ໋ປາວ
ຄະນະໂຄສະນາສຶກສາສູນກາງ ມີການພົບປະ, ເຮັດວຽກກັບທ່ານ ລືວຈີ໋ປາວ ຫົວໜ້າຄະນະໂຄສະນາສູນກາງພັກກອມມູນິດ ຈີນ. ທີ່ການພົບປະ 2 ຝ່າຍຢືນຢັນວ່າ ຢືດໝັ້ນຊຸກຍູ້ການຮ່ວມມືລະຫວ່າງ 2 ຄະນະ, ແລກປ່ຽນກ່ຽວກັບບັນດາຈຸດສຸມຮ່ວມມືໃນວຽກງານໂຄສະນາສຶກສາ, ບາງມາດຕະການຍົກສູງປະສິດທິຜົນການຮ່ວມມືລະຫວ່າງ 2 ຝ່າຍໃນປີ 2017. 2 ຝ່າຍສະແດງຄວາມເບີກບານມ່ວນຊື່ນກ່ຽວກັບໝາກຜົນແຫ່ງການເຈລະຈາລະຫວ່າງເລຂາທິການໃຫຍ່ 2 ທ່ານ ດ້ວຍເນື້ອໃນຫລາຍຢ່າງທີ່ມີຄວາມໝາຍກຳນົດທິດຊີ້ນຳການຮ່ວມມືລະຫວ່າງ 2 ພັກ, 2 ລັດ ເພື່ອເປັນພື້ນຖານໃຫ້ແກ່ບັນດາການເຄື່ອນໄຫວຮ່ວມມືໃນຂົງເຂດໂຄສະນາສຶກສາຂອງ 2 ຝ່າຍ. 2 ຝ່າຍເນັ້ນໜັກວ່າ ບັນດາມາດຕະການເພີ່ມທະວີການພົບປະແລກປ່ຽນ, ການຮ່ວມມືລະຫວ່າງບັນດາສຳນັກຂ່າວສານ, ແບ່ງປັນບົດຮຽນຄຸ້ມຄອງຂໍ້ມູນຂ່າວໃນທາງອິນເຕີແນັດ, ເພີ່ມທະວີການແລກປ່ຽນ, ຮ່ວມມືດ້ານວັດທະນະທຳ, ການຮຶກສາ, ພົບປະແລກປ່ຽນຊາວໜຸ່ມ, ຜ່ານນັ້ນ ເພີ່ມທະວີຄວາມເຂົ້າໃຈ ແລະ ປັບປຸງພື້ນຖານສັງຄົມສະດວກເພື່ອໃຫ້ການພົວພັນ ຫວຽດນາມ - ຈີນ ພັດທະນາຢ່າງປອດໃສ, ມີສະຖຽນລະພາບ, ຍາວນານ ເພື່ອຜົນປະໂຫຍດຂອງປະຊາຊົນ 2 ປະເທດ. 2 ຝ່າຍກໍ່ແລກປ່ຽນກ່ຽວກັບວຽກງານສົມທົບກັນຈັດຕັ້ງກອງປະຊຸມສຳມະນາແລກປ່ຽນທິດສະດີຄັ້ງທີ 13 ລະຫວ່າງ 2 ພັກຢູ່ ຈີນ ໃນປີ 2017.
(ແຫຼ່ງຄັດຈາກ VOV)


text:
ຂປລ. ວິທະຍາໄລ (ວລ) ສິລະປະສຶກສາ ກະຊວງ ສຶກສາທິການ ແລະ ກິລາ ຈັດງານແຂ່ງ ຂັນສິລະປະວັນນະຄະດີ ແລະ ສິລະປະກໍາ ພາຍໃນ 9ຕົວເມືອງ ນະຄອນຫລວງວຽງຈັນ, ເພື່ອສ້າງຂະບວນການຕ້ອນຮັບປີທ່ອງທ່ຽວລາວ 2018ແລະ ສະເຫລີມສະຫລອງວັນຄູແຫ່ງຊາດ 7ຕຸລາ ຄົບຮອບ 24ປີ.ງານດັ່ງກ່າວ, ມີຈັດຂຶ້ນໃນວັນທີ 4ຕຸລາ 2018 ທີ່ ຫໍວັດທະນະທໍາແຫ່ງຊາດ.
ໃນໂອກາດດັ່ງກ່າວ, ທ່ານ ວິລະວັນ ບຸນສຸກໄທ ຜູ້ອໍານວຍການວິທະຍາໄລ ສິລະປະສຶກສາ ກະຊວງ ສຶກສາທິການ ແລະ ກິລາ ໄດ້ລາຍງານໃຫ້ຮູ້ວ່າ: ສໍາລັບການຈັດງານແຂ່ງຂັນ ສິລະປະວັນນະຄະດີ ແລະ ສິລະປະກໍາຄັ້ງນີ້, ເພື່ອສ້າງຂະບວນການຕ້ອນຮັບ ປີທ່ອງທ່ຽວລາວ 2018ແລະ ສະເຫລີມສະຫລອງວັນຄູແຫ່ງຊາດ 7ຕຸລາ 2018 ຄົບຮອບ 24ປີ ໃຫ້ມີບັນຍາກາດເບີກບານມ່ວນຊື່ນ, ພ້ອມທັງເຮັດໃຫ້ຊາວໜຸ່ມ-ເຍົາວະຊົນ ຮັກມັກສິລະປະ ວັດທະນະທໍາຮີດຄອງປະເພນີລາວ, ໃຊ້ເວລາຫວ່າງໃຫ້ເປັນປະໂຫຍດ ເພື່ອຫ່າງໄກຈາກຢາເສບຕິດ ແລະ ການຜັນຂະຫຍາຍແຜນຍຸດທະສາດ ແລະ ແຜນການແຂ່ງຂັນສິລະປະວັນນະຄະດີ ທີ່ສອດຄ່ອງກັບ 5ຫລັກມູນການສຶກສາແຫ່ງຊາດ. ພ້ອມດຽວກັນ, ຍັງເປັນການເປີດໂອກາດ ໃຫ້ຊາວໜຸ່ມ-ເຍົາວະຊົນ ນ້ອງນັກຮຽນຈາກຫລາຍໂຮງຮຽນ ພາຍໃນ 9ຕົວເມືອງ ນະຄອນຫລວງວຽງຈັນ, ໄດ້ເຂົ້າຮ່ວມແຂ່ງຂັນ ເພື່ອສະແດງຄວາມສາມາດ ແລະ ກ້າສະແດງອອກ ໃນເວທີທີ່ສໍາຄັນຕ່າງໆ ເພື່ອເປັນພື້ນຖານໃນການພັດທະນາ ຄວາມຮູ້ຄວາມສາມາດຂອງຕົນ ກ້າວສູ້ເວທີສາກົນໃນອານາຄົດ.
ສໍາລັບການແຂ່ງຂັນດັ່ງກ່າວ, ປະກອບມີ ແຂ່ງຂັນລາຍການສິລະປະວັນນະຄະດີ ແລະ ສິລະປະກໍາ. ໃນນັ້ນ, ລາຍການສິລະປະວັນນະຄະດີ ມີ ປະເພດບົດຟ້ອນ, ຮ້ອງເພງ ແລະ ຂັບລໍາ, ສ່ວນລາຍການສິລະປະກໍາ ແມ່ນມີປະກວດແຕ້ມຮູບ, ໂດຍມີນ້ອງຮັກຮຽນ ຈາກຫລາຍໂຮງຮຽນພາຍໃນ 9ຕົວເມືອງ ມີ ເມືອງ ໄຊເຊດຖາ, ສີສັດຕະນາກ, ຈັນທະບູລີ, ສີໂຄດຕະບອງ, ໄຊທານີ, ຫາດຊາຍຟອງ, ນາຊາຍທອງ, ເມືອງປາກງື່ມ ແລະ ເມືອງສັງທອງ.
ຜົນການແຂ່ງຂັນ ປາກົດວ່າ ລາຍການສິລະປະວັນນະຄະດີ ປະເພດບົດຟ້ອນ ອັນດັບທີ 1ໄດ້ແກ່ໂຮງຮຽນ ມສ ຮຸ່ງເຮືອງ ເມືອງ ສີໂຄດຕະບອງ, ອັນດັບທີ 2ໂຮງຮຽນ ມສ ປາດຖະໜາ ເມືອງ ໄຊເຊດຖາ ແລະ ອັນດັບທີ 3ໂຮງຮຽນ ມສ ສິນໄຊ; ຮ້ອງເພງ ອັນດັບທີ 1ໄດ້ແກ່ນາງ ສຸກສະໄໝ ຈັນທາ ໂຮງຮຽນ ມຕ ສາຍຝົນ ເມືອງໄຊເຊດຖາ, ອັນດັບທີ 2ທ້າວ ວາຄິມ ສໍພາບມີໄຊ ໂຮງຮຽນ ມສ ຫາດກ້ຽງ ເມືອງໄຊທານີ ແລະ ອັນດັບທີ 3ນາງ ວັນນະພາ ລາດສະພົງ ໂຮງຮຽນ ມສ ເພຍວັດ ເມືອງສີສັດຕະນາກ; ຂັບລໍາ ອັນດັບທີ 1ໄດ້ແກ່ ທ້າວ ໄກສອນ ວິໄລພອນ ໂຮງຮຽນ ມສ ຮ່ອງຄ້າ ເມືອງຈັນທະບູລີ, ອັນດັບທີ 2ທ້າວ ໄມມົນ ໂຮງຮຽນ ເພຍວັດ ເມືອງສີສັດຕະນາກ ແລະ ອັນດັບທີ 3ທ້າວ ວາທະສິນ ມະຫາພົນ ໂຮງຮຽນ ມສ ແສງສະຫວັນ ເມືອງຫາດຊາຍຟອງ.ສໍາລັບລາຍການສິລະປະກໍາ ອັນດັບທີ 1ໄດ້ແກ່ ທ້າວ ເຈມບອນ ຈະເລີນສຸກ ໂຮງຮຽນ ຫອມສະຫວັນ ເມືອງຫາດຊາຍຟອງ, ອັນດັບທີ 2ນາງ ຄອນນີ ລໍລອນສີ ໂຮງຮຽນ ມສ ເພຍວັດ ເມືອງສີສັດຕະນາກ ແລະ ອັນດັບທີ 3ທ້າວ ຫລ້າສຸດໃຈ ສິດທິຮັກປັນຍາ ໂຮງຮຽນ ມສ ສາທິດ ເມືອງໄຊຖານີ.
ເນື້ອໃນ: ຂປລ


text:
ອັດຕະປື ເຊື່ອມຊຶມມະຕິ 5 ສະໄໝທີ X ຂອງພັກ
ວັນທີ 9-10 ມັງກອນ 2018 ທີ່ຫໍປະຊຸມໃຫຍ່ຂອງ ແຂວງ ອັດຕະປື ຄະນະໂຄສະນາ ອົບຮົບແຂວງ ໄດ້ຈັດກອງປະຊຸມ ເຊື່ອມຊຶມ ມະຕິກອງປະຊຸມ ຄົບຄະນະຄັ້ງທີ 5 ຂອງຄະນະ ບໍລິຫານງານສູນກາງພັກ ສະໄໝທີ X ຂຶ້ນ ໂດຍໃຫ້ກຽດເຂົ້າຮ່ວມຂອງ ສະຫາຍ ນາງ ມີນາພອນ ໄຊສົມພູ ຮອງເລຂາພັກແຂວງ ຫົວໜ້າຄະນະຈັດຕັ້ງແຂວງ, ມີອາດີດການນຳຂອງແຂວງ, ຄະນະພັກ, ຫົວໜ້າ-ຮອງຫົວໜ້າພະແນກການ, ເຈົ້າເມືອງ ແລະ ພະນັກງານ-ສະມາຊິກພັກທົ່ວແຂວງ ເຂົ້າຮ່ວມ.
ເອກະສານ ມະຕິຂອງ ຄະນະບໍລິຫານງານ ສູນກາງພັກ ທີ່ທາງຄະນະໂຄສະນາອົບຮົມແຂວງ ໄດ້ນຳມາເຊື່ອມຊຶມຄັ້ງນີ້ ແມ່ນເພື່ອເຮັດໃຫ້ ຄະນະພັກທຸກຂັ້ນ, ສະມາຊິກພັກທຸກສະຫາຍ ໄດ້ຮັບຮູ້ເຂົ້າໃຈ, ກຳແໜ້ນ, ເຊື່ອມຊຶມ ແລະ ເປັນເອກະພາບສູງ ຕໍ່ບັນດາເນື້ອໃນທີ່ສຳຄັນຂອງມະຕິກອງປະຊຸມຄົບຄະນະ ຄັ້ງທີ 5 ຂອງຄະນະບໍລິຫານງານສູນກາງພັກ ສະໄໝທີ X, ເພື່ອຫັນມະຕິ ດັ່ງກ່າວ ເປັນທິດທາງ, ວຽກງານ ແລະ ເປັນແຜນປະຕິບັດ ງານລະອຽດຂອງອົງຄະນະພັກຕົນ ແລະ ເພື່ອຍົກສູງຄວາມ ເປັນເຈົ້າການນຳພາ ຈັດຕັ້ງຜັນຂະຫຍາຍ ມະຕີ 5 ສະໄໝທີ X ຕິດພັນກັບການສືບຕໍ່ຈັດຕັ້ງປະຕິບັດ ມະຕິ 4 ສະ ໄໝທີ X ເພື່ອຍູ້ແຮງຂະບວນການ ຮອບດ້ານຢູ່ຂະແໜງ ການຕົນໃຫ້ຟົດຟື້ນ, ແຂງແຮງ, ຕໍ່ເນື່ອງ ເຂົ້າສູ່ລວງເລິກ ແລະ ປະເມີນຄືນກ່ຽວ ກັບໝາກຜົນເບື້ອງຕົ້ນ ການດຳເນີນຊີວິດການ ເມືອງປັບປຸງປົວແປງທົ່ວ ອົງຄະນະພັກຕົນ ຕິດພັນກັບ ການປັບປຸງກົງຈັກ ການຈັດຕັ້ງ, ແບບແຜນວິທີເຮັດວຽກ, ແບບແຜນດຳລົງຊີວິດ ແລະ ແກ້ໄຂປະກົດການຫຍໍ້ທໍ້ ໃນການຈັດຕັ້ງ ແລະ ຖັນແຖວສະມາຊີກພັກ-ພະນັກງານ, ພ້ອມກັນຫັນປ່ຽນອັນແຂງແຮງຢູ່ພາຍໃນພັກ, ນຳພາການພັດທະນາ ເສດຖະກິດ-ສັງຄົມ ແລະ ໜ້າທີ່ຈຸດສຸມໃນຕໍ່ໜ້າ ທີ່ຈະຕ້ອງ ໄດ້ເອົາໃຈໃສ່ ເປັນຕົ້ນ ແມ່ນວຽກງານປ້ອງກັນຊາດ-ປ້ອງກັນຄວາມສະຫງົບ, ວຽກພົວພັນຕ່າງປະເທດ, ວຽກງານລັດ, ວຽກງານແນວໂຮມ ແລະ ອົງການຈັດຕັ້ງ ມະຫາຊົນຂອງພັກ ແລະ ວຽກພັກ-ພະນັກງານ. ພ້ອມນີ້ ກໍ່ຍັງໄດ້ມີເອກະສານ ກ່ຽວກັບວຽກງານຄຸ້ມຄອງ ພັດທະນາທີ່ດິນໃນໄລຍະໄໝ ແລະ ການສົ່ງເສີມວິສາຫະກິດ ຂະໜາດນ້ອຍ ແລະ ຂະໜາດກາງ ເພາະເປັນວຽກໜຶ່ງທີ່ສຳຄັນ ແລະ ຈຳເປັນຈະຕ້ອງໄດ້ ຄຸ້ມຄອງ ພັດທະນາ ແລະ ສົ່ງເສີມ ຕາມນະໂຍບາຍຂອງພັກ-ລັດ.
ໃນກອງປະຊຸມ ຜູ້ເຂົ້າຮ່ວມຍັງ ໄດ້ພ້ອມກັນຄົ້ນຄວ້າ ປະກອບຄຳຄິດຄຳເຫັນເຂົ້າ ໃສ່ເອກະສານດັ່ງກ່າວ ເພື່ອໃຫ້ພະນັກງານ ການນຳ ຂັ້ນທ້ອງຖິ່ນຢູ່ພາຍ ໃນແຂວງ ອັດຕະປື ໄດ້ຮັບຮູ້ເຂົ້າໃຈຢ່າງເລີກເຊິ່ງ ແລະ ທົ່ວເຖິງກ່ຽວກັບການຈັດຕັ້ງ ປະຕິບັດໜ້າທີ່ວຽກງານ ຢູ່ໃນຂອບເຂດຄວາມ ຮັບຜິດຊອບຂອງຕົນ ໃຫ້ໄດ້ຮັບຜົນດີເທື່ອລະກ້າວ.
ໂດຍ: ມາລາທິບ


text:
ມະຫາວິທະຍາໄລ ສຸພານຸວົງຮ່ວມກັບມະຫາວິທະຍາໄລ ວິທະຍາສາດເຕັກໂນໂລຊີຄຸມມິງ ແລະ ສະຖາບັນກົງສູນໃຫ່ຍ ສປ ຈີນ ປະຈຳຫຼວງພະບາງໄດ້ກະກຽມສ້າງຕັ້ງສະຖາບັນຂົງຈື້ທີ່ມະຫາວິທະຍາໄລ ສຸພານຸວົງມາຕັ້ງແຕ່ ວັນທີ 18 ມີນາ 2010.
ໂດຍສະເພາະ 8 ແຂວງພາກເໜືອຂອງລາວ ເວົ້າລວມເວົ້າສະເພາະມະຫາວິທະຍາໄລສຸພານຸວົງເປັນສູນກາງທາງດ້ານການສຶກສາໃນຂົງເຂດນີ້ຊຶ່ງຕັ້ງຢູ່ເມືອງມໍລະດົກໂລກ
ຈຸດປະສົງ
– ເພື່ອເປັນຂົວຕໍ່ໃນການຮ່ວມມື ແລະ ແລກປ່ຽນທາງດ້ານການສຶກສາ-ວັດທະນະທຳລະຫວ່າງລາວຈີນ
– ເພື່ອສົງເສີມ ແລະ ສ້າງຄວາມເຂັ້ມແຂງ ໃນດ້ານການຮ່ວມມືທາງການສຶກສາລາວຈີນເຊັ່ນ: ການແລກປ່ຽນນັກສຶກສາ, ພະນັກງານ ແລະ ຄົ້ນຄົ້ວວິໄຈກັບມະຫາວິທະຍາໄລໃນ ສປຈີນ
– ເພື່ອສົງເສີມ ແລະ ພັດທະນາການທັກສະທາງດ້ານພາສາ ແລະ ວັດທະນະທຳຂອງຈີນໃຫ້ເປັນມາດຕະຖານດຽວກັນໃນທົ່ວໂລກ ແລະ ການສອບເສັງລະດັບພາສາຈີນ(HSK)
– ເພື່ອເປັນສູນກາງການບໍລິຫານທາງດ້ານພາສາໃຫ້ກັບນັກສຶກສາ, ນັກວິຊາການ, ນັກຄົ້ນຄົ້ວ, ຜູ້ປະກອບການ, ນັກທຸລະກິດທາງພາກເໜືອຂອງ ສປປລາວ
– ເພື່ອຜັນຂະຫຍາຍມິດຕະພາບ, ການຮ່ວມມືຢ່າງຮອບດ້ານຕາມແນວທາງການຕ່າງປະເທດຂອງ ສປປ ລາວ
Cr: Souphanouvong University


text:
ຜູ້ນຳຣັດເຊຍ ແລະ ຝຣັ່ງ ຫາລືຂໍ້ຕົກລົງນິວເຄຼຍອີຣານ
ປະທານາທິບໍດີ ວະລາດິເມຍ ປູຕິນ ຂອງຣັດເຊຍ ໄດ້ຫາລືກ່ຽວກັບຂໍ້ຕົກລົງນິວເຄຼຍອີຣານ ແລະ ສະຖານະການໃນຊີຣີ ລະຫວ່າງສົນທະນາທາງໂທລະສັບກັບປະທານາທິບໍດີ ເອັມມານູເອລ ມາຄຣົງ ຂອງຝຣັ່ງ ໃນວັນທີ 15 ພຶດສະພາ.
ທຳນຽບເກຣມລິນຂອງຣັດເຊຍ ຖະແຫລງວ່າ: ປະທານາທິບໍດີ ປູຕິນ ແລະ ປະທານາທິບໍດີ ມາຄຣົງ ສັນຍາຮ່ວມກັນວ່າຈະປະຕິບັດຕາມຂໍ້ຕົກລົງນິວເຄຼຍປີ 2015 ທີ່ໄດ້ລົງນາມໄວ້ຮ່ວມກັບອີຣານ. ຂະນະທີ່ຜູ້ນຳຝຣັ່ງມີກຳນົດຢ້ຽມຢາມຣັດເຊຍ ເພື່ອເຂົ້າຮ່ວມກອງປະຊຸມດ້ານເສດຖະກິດໃນອາທິດໜ້າ. ກ່ອນໜ້ານີ້ ຜູ້ນຳທັງສອງໄດ້ຮຽກຮ້ອງໃຫ້ທຸກຝ່າຍທີ່ກ່ຽວຂ້ອງຮັກສາສັນຍາ ແລະ ປະຕິບັດຕາມຂໍ້ຕົກລົງທີ່ມີຮ່ວມກັບອີຣານ, ພາຍຫລັງປະທານາທິບໍດີ ໂດນັນ ທຣຳ ຜູ້ນຳອາເມລິກາ ປະກາດວ່າອາເມລິກາຖອນຕົວຈາກຂໍ້ຕົກລົງນິວເຄຼຍອີຣານທີ່ຮ່ວມລົງນາມໄວ້ກັບຈີນ, ຝຣ່ັ່ງ, ຣັດເຊຍ, ອັງກິດ ແລະ ເຢຍລະມັນ. ຕາມຂໍ້ຕົກລົງດັ່ງກ່າວລະບຸວ່າ: ອີຣານຕ້ອງຢຸດໂຄງການພັດທະນານິວເຄຼຍ ເພື່ອແລກປ່ຽນກັບການຫລຸດຜ່ອນມາດຕະການຂວ້ຳບາດຂອງບັນດາປະເທດ.


text:
ຊຸກຍູ້ການຮ່ວມມືລະຫວ່າງສະພາປະຊາຊົນນະຄອນໂຮ່ຈິມີນ ແລະ ນະຄອນຫຼວງວຽງຈັນ, ລາວ
ຕອນບ່າຍວັນທີ 22 ສິງຫາ, ຢູ່ນະຄອນໂຮ່ຈິມີນ, ທ່ານນາງ ຫງວຽນທິກວຽດເຕີມ, ຮອງເລຂາຄະນະພັກນະຄອນ, ປະທານສະພາປະຊາຊົນນະຄອນໂຮ່ຈິມີນ ໄດ້ມີການຕ້ອນຮັບຄະນະຜູ້ແທນສະພາປະຊາຊົນນະຄອນຫຼວງວຽງຈັນ (ລາວ) ໂດຍ ທ່ານນາງ ຄຳຟອງ ພູມວົງໄຊ, ຮອງປະທານສະພາປະຊາຊົນນະຄອນຫຼວງວຽງຈັນ ນຳໜ້າ
ທ່ານນາງ ຫງວຽນທິກວຽດເຕີມ, ຮອງເລຂາຄະນະພັກນະຄອນ, ປະທານສະພາປະຊາຊົນນະຄອນໂຮ່ຈິມີນ
ຕ້ອນຮັບຄະນະຜູ້ແທນສະພາປະຊາຊົນນະຄອນຫຼວງວຽງຈັນ
(ພາບ: hcmcpv.org.vn)
ພວມມີການຢ້ຽມຢາມ ແລະ ເຮັດວຽກຢູ່ນະຄອນໂຮ່ຈິມີນ. ທ່ານນາງ ຫງວຽນທິກວຽດເຕີມ ຢັ້ງຢືນວ່າ ສະພາປະຊາຊົນນະຄອນໂຮ່ຈິມີນ ພ້ອມແລ້ວທີ່ຈະຮ່ວມກັບສະພາປະຊາຊົນທ້ອງຖິ່ນຕ່າງໆຂອງລາວ, ໃນນັ້ນມີ ນະຄອນຫຼວງວຽງຈັນ, ຊຸກຍູ້ການພົວພັນຮ່ວມມືມິດຕະພາບ, ເພີ່ມທະວີການພົບປະແລກປ່ຽນ, ແບ່ງປັນບົດຮຽນໃນບັນດາຂົງເຂດວິຊາສະເພາະ. ການຢ້ຽມຢາມ ແລະ ເຮັດວຽກຂອງຄະນະໃນຄັ້ງນີ້ ແມ່ນກາລະໂອກາດເພື່ອໃຫ້ສອງຝ່າຍໄດ້ຖອດຖອນບົດຮຽນເຊິ່ງກັນ ແລະ ກັນ, ພ້ອມທັງປຶກສາຫາລືກ່ຽວກັບບັນດາທິດທາງການຮ່ວມມືຍາວນານ ລະຫວ່າງອົງການເປັນຕົວແທນປະຊາຊົນສອງທ້ອງຖິ່ນ, ປະກອບສ່ວນຢ່າງຕັ້ງໜ້າເຂົ້າໃນການພົວພັນທີ່ເປັນມູນເຊື້ອອັນດີງາມ ຫວຽດນາມ - ລາວ.
(ແຫຼ່ງຄັດຈາກ VOV)


text:
ຫໍສະໝຸດ ສະຖາບັນການເມືອງ ແລະ ການປົກຄອງແຫ່ງຊາດ ສ້າງຄວາມເຂັ້ມແຂງໃຫ້ວຽກງານຫໍສະໝຸດ ໂຮງຮຽນການເມືອງ-ການປົກຄອງ ແຂວງຫຼວງພະບາງ
ວຽກງານຫໍສະໝຸດເປັນວຽກງານໜຶ່ງທີ່ມິີຄວາມສຳຄັນທັງທາງດ້ານການສະໜອງຂໍ້ໝູນ ແລະ ການບໍລິການໃຫ້ແກ່ນັກສຶກສາ ທີ່ໄດ້ເຂົ້າມາຄົ້ນຄວ້າຊອກຫາຂໍ້ມູນເຂົ້າໃນການຮຽນ-ການສອນ ຂອງພະນັກງານ, ຄູ-ອາຈານ ແລະ ນັກສຶກສາ ພາຍໃນຫໍສະໝຸດ. ດັ່ງນັ້ນ ພະແນກຫໍສະໝຸດ, ສູນຂໍ້ມູນຂ່າວສານ ການເມືອງ-ການປົກຄອງ ຈຶ່ງໄດ້ຈັດຕັ້ງການຝຶກອົບຮົມວຽກງານຫໍສະໝຸດ ໃຫ້ແກ່ໂຮງຮຽນການເມືອງ ແລະການປົກຄອງ ແຂວງຫຼວງພະບາງ. ໂດຍການເປັນວິທະຍາກອນ ທ່ານ ປທ ນ. ວະລີວັນ ທານະລາດ ຫົວໜ້າພະແນກຫໍສະໝຸດ ພ້ອມດ້ວຍ ທ່ານ ມຸກມະນີ ສຸວັນນະລາດ ພະນັກງານວິຊາການ.
ການຝຶກອົບຮົມດັ່ງກ່າວ ຈັດຂຶ້ນເປັນເວລາ 2 ວັນ ເລີ່ມແຕ່ວັນທີ 12 ເຖິງ 13 ກໍລະກົດ, ມີນັກສໍາມະນາກອນເຂົ້າຮ່ວມທັງໝົດ 11 ກວ່າທ່ານ. ບັ້ນຝຶກອົບຮົມດັ່ງກ່າວ ທ່ານ ປທ ນ. ວະລີວັນ ທານະລາດ ພ້ອມດ້ວຍຄະນະ ໄດ້ນຳເອາຄວາມຮູ້ພື້ນຖານ ຂອງວຽກງານຫໍສະໝຸດ ທັງພາກທິດສະດີ ແລະ ພາກປະຕິບັດຕົວຈິງ ຂອງການບໍລິຫານປື້ມຕຳລາຕ່າງໆເຊັ່ນ: ວິທີການວິເຄາະໝວດໝູ່ປື້ມ, ການກໍານົດຫົວເລື່ອງ, ການນໍາໃຊ້ຕາຕະລາງປະກອບ ແລະ ການຂຽນແຜ່ນປ້ອນຂໍ້ມູນ...ຜ່່ານການຝຶກຮົມເຫັນໄດ້ວ່າໄດ້ຮັບຄວາມສົນໃຈ ຈາກນັກສຳມະນາກອນໄດ້ເປັນຢ່າງດີ, ເຊິ່ງເຫັນໄດ້ຈາກການສົນທະນາແລກປ່ຽນຄຳຄິດຄຳເຫັນເຊິ່ງກັນ ແລະກັນ ພ້ອມທັງແລກປ່ຽນປະສົບການກັນທັງດ້ານຂໍ້ສະດວກ-ຂໍ້ຫຍຸ້ງຍາກຕ່າງໆ ໃນການບໍລິຫານຫໍສະໝຸດ ພ້ອມທັງນຳເອົາຄວາມຄິດເຫັນດັ່ງກ່າວນັ້ນນຳໄປປັບປຸງ ແລະນຳໃຊ້ເຂົ້າສູ່ວຽກງານຕົວຈິງຂອງຫໍສະໝຸດແຂວງໃຫ້ມີຄວາມສະດວກ ແລະທັນສະໄໝດີຂຶ້ນກວ່າເກົ່າ.
ກວດແກ້ໂດຍ: ທ່ານ ປທ ນ. ອາພອນ ຂາວພັນ
ຂ່າວ/ພາບ: ທ່ານ ຕາອັອດ ແສນທະວີສຸກ


text:
(VOVWORLD) -ທ່ານປະທານາທິບໍດີ ອາເມລິກາ Donald Trump ຫາກໍ່ມີຄຳຕັດສິນ ຊື່ງຕາມການຕີລາຄາຈາກບັນດານັກວິເຄາະແມ່ນສຽງໄພທີ່ສຸດ ເມື່ອຮັບຮູ້ ເຢຣູຊາແລມ ແມ່ນນະຄອນຫລວງຂອງ ລັດຊາວຢິວ ອິດສະຣາແອນ ແລະ ອາເມລິກາ ອາດຈະຍ້າຍສະຖານທູດມາຕັ້ງຢູ່ ນະຄອນນີ້. ໃນຫລາຍທົດສະວັດມານີ້, ເຢຣູຊາແລມ ແມ່ນຫນຶ່ງໃນບັນດາບັນຫາສັບສົນທີ່ສຸດໃນການປະທະກັນທີ່ແກ່ຍາວລະຫວ່າງ ປາແລດສະຕີນ ແລະ ອິດສະຣາແອນ. ດ້ວຍຄຳຕັດສິນນີ້, ວິວັດທະນາການສັນຕິພາບຢູ່ ພາກພື້ນນີ້ ອາດຈະຖືກທຳລາຍ ແລະ ພາໄປເຖິງບັນດາການປະທະກັນ, ການຂັດແຍ້ງກັນ, ຂາດສະຖຽນລະພາບໃຫມ່.
“ຂ້າພະເຈົ້າຢັ້ງຢືນວ່າ ຮອດຈຸດເວລາຮັບຮອງເອົາ ເຢຣູຊາແລມ ເປັນນະຄອນຫລວງຂອງ ອິດສະຣາແອນ ຢ່າງເປັນທາງການແລ້ວ. ບັນດາທ່ານປະທານາທິບໍດີສະໄຫມກ່ອນນີ້ ໄດ້ຍົກອອກຄຳໝັ້ນໝາຍໃນບັ້ນຫາສຽງເລືອກຕັ້ງ ແຕ່ບໍ່ປະຕິບັດ. ມື້ນີ້ ຂ້າພະເຈົ້າຫັນສິ່ງນັ້ນໃຫ້ປະກົດຜົນເປັນຈິງ”. ຄຳຖະແຫລງດັ່ງກ່າວໂດຍທ່ານປະທານາທິບໍດີ ອາເມລິກາ ຍົກອອກມາໃນວັນທີ 6 ທັນວາ ແລະ ປະຊາຄົມສາກົນມີປະຕິກິລິຍາຢ່າງແຮງໃນທັນທີ.
ຫລາຍປະເທດລ້ວນແຕ່ອອກສຽງກ່າວເຕືອນບັນດາການກະທຳຕາມລຳພັງຝ່າຍດຽວຂອງ ອາເມລິກາ ກ່ຽວຂ້ອງເຖິງ ເຢຣູຊາແລມ ແມ່ນການກະທຳ “ອັນຕະລາຍ” ແລະ ຈະທຳລາຍຄວາມມານະພະຍາຍາມສັນຕິພາບ ໂດຍ ອາເມລິກາ ນຳຫນ້າ ແລະ ພາໄປເຖິງຂາດຄວາມສະຖຽນລະພາບຢູ່ຕາເວັນອອກກາງ.
ເຢຣູຊາແລມ ບັນຫາຍັງຄົງຄ້າງແລະແກ່ຍາວໃນຫລາຍປີໃນຊີວິດດ້ານການເມືອງ-ຄວາມໝັ້ນຄົງສາກົນ
ເພື່ອໃຫ້ມີຄວາມເຂົ້າໃຈແຈ້ງວ່າ ເປັນຫຍັງຄຳຖະແຫລງຂອງທ່ານປະທານາທິບໍດີ ອາເມລິກາ ໄດ້ເຮັດໃຫ້ຫາງສຽງປະຕິກິລິຍາ ແລະ ເປັນຫຍັງ ເຢຣູຊາແລມ ພັດແມ່ນບັນຫາສະດຸ້ງໄວຕໍ່ບໍ່ວ່າຄຳຕັດສິນໃດ, ພວກເຮົາພ້ອມກັນກັບຕ່າວຄືນປະຫວັດສາດເພື່ອຊອກຮູ້.
ໃນ 60 ກວ່າປີ ຜ່ານມາ, ມາດຕະການສອງລັດແມ່ນຂໍ້ລິເລິ່ມທຳອິດຂອງສາກົນ ເພື່ອແກ້ໄຂຄວາມຂັດແຍ້ງລະຫວ່າງ ອິດສະຣາແອນ ແລະ ປາແລດສະຕິນ ໃນເຂດດິນແດນຂອງຊາວ ປາແລດສະຕິນ. ວັນທີ 29 ພະຈິກປີ 1947, ສະມັດຊາໃຫຍ່ ສປຊ ໄດ້ຮັບຮອງເອົາມະຕິ ເລກທີ 181 ແບ່ງແຍກ ປາແລດສະຕິນ ເປັນ ສອງປະເທດ ຂອງຊາວຢິວ ແລະ ຊາວປາແລດສະຕິນ. ຫລັງຈາກນັ້ນສອງສາມເດືອນ, ກົດໝາຍສາກົນ ໄດ້ອະນຸຍາດໃຫ້ ອິດສະຣາແອນ ຖະແຫລງສ້າງຕັ້ງລັດຂອງ ຊາວຢິວ ແລະ ສະຫງວນໃຫ້ ອິດສະຣາແອນ ຖານະແມ່ນປະເທດຫນຶ່ງ ດ້ວຍສິດແມ່ນສະມາຊິກສົມບູນຢູ່ບັນດາອົງການຈັດຕັ້ງສາກົນ ໂດຍ ສປຊ ນຳຫນ້າ.
ໃນຂະນະນັ້ນ ຊາວປາແລດສະຕິນ ຍັງຄົງຕ້ອງຊອກຫາລັດຂອງຕົນໃນຕະຫລອດໄລຍະນັ້ນມາຮອດປະຈຸບັນ. ໃນສົງຄາມຢູ່ຕາເວັນອອກກາງເມື່ອປີ 1967, 87% ເນື້ອທີ່ດິນແດນຂອງ ປາແລດສະຕິນ ຖືກ ອິດສະຣາແອນ ຢຶດຄອງ ໃນນັ້ນ ມີເຂດ ເຢຣູຊາແລມ ຕາເວັນອອກ ແລະ ນັບແຕ່ນັ້ນມາ ອິດສະຣາແອນ ຖື ເຢຣູຊາແລມ ແມ່ນນະຄອນຫລວງຂອງຕົນທີ່ບໍ່ຖືກແບ່ງແຍກ. ໃນຂະນະນັ້ນ ຝ່າຍ ປາແລດສະຕິນ ຖືວ່າ ເຢຣູຊາແລມ ຕາເວັນອອກຕ້ອງ ແມ່ນນະຄອນຫລວງຂອງລັດ ປາແລດສະຕິນໃນອະນາຄົດ.
ໃນຫລາຍສີບໆປີຜ່ານມາ ບັນຫາດິນແດນໃຫ້ແກ່ຊາວ ປາແລດສະຕິນ ແລະ ສັນຕິພາບໃຫ້ທັງພາກພື້ນ ຍາມໃດກໍ່ຕິດພັນນຳກັນ ແລະ ເສຍກຳລັງເຫື່ອແຮງຂອງປະຊາຄົມສາກົນບໍ່ແມ່ນຫນ້ອຍ. ວິວັດທະນາການເຈລະຈາລະຫວ່າງ ປາແລດສະຕິນ ແລະ ອິດສະຣາແອນ ຖືກຕົກເຂົ້າສູ່ສະພາບບໍ່ມີທາງອອກຫລາຍເທື່ອແລ້ວ ແລະ ນີ້ແມ່ນສາຍເຫດຕົ້ນຕໍພາໄປເຖິງການຂາດສະຖຽນລະພາບ ແລະ ການປະທະກັນຢ່າງລຽນຕິດຢູ່ ພາກພື້ນນີ້. ໃນສອງສາມປີມານີ້ ຍ້ອນມີຄວາມມານະພະຍາຍາມຂອງປະຊາຄົມສາກົນ, ໃນນັ້ນ ມີບົດບາດໄກ່ເກ່ຍປ່ອງດອງຂອງ ອາເມລິກາ, ບັນດາຮອບເຈລະຈາຊອກຫາສັນຕິພາບຢູ່ ພາກພື້ນນີ້ ມີຄວາມຄືບຫນ້າບໍ່ຫລາຍກໍ່ຫນ້ອຍ. ນັ້ນແມ່ນບັນດາຝ່າຍເຫັນດີໂດຍຖືວ່າ ມາດຕະການສອງລັດມີອະທິປະໄຕ ແລະ ປະຊາທິປະໄຕ, ດຳລົງຊີວິດຮ່ວມກັນໃນສັນຕິພາບ, ໂດຍອີງໃສ່ເສັ້ນຊາຍແດນທີ່ໄດ້ກຳນົດໃນປີ 1967 ແມ່ນວິທີຫນຶ່ງດຽວເພື່ອເປັນພື້ນຖານໃຫ້ແກ່ພື້ນຖານສັນຕິພາບຍາວນານຢູ່ພາກພື້ນ.
ບັນຊີລາຍຊື່ບັນດາປະເທດຮັບຮອງລັດ ປາແລດສະຕິນ ນັບມື້ນັບໄດ້ແກ່ຍາວ ກໍ່ໄດ້ນຳມາໃຫ້ບັນດາສັນຍານເປັນຫນ້າຊື່ນຊົມໃຫ້ແກ່ບັນຫາຍັງຄົງຄ້າງທີ່ແກ່ຍາວໃນຫລາຍປີຜ່ານມາໃນຊີວິດດ້ານການເມືອງ ຄວາມໝັ້ນຄົງສາກົນ. ຫວ່າງແລ້ວນີ້ ໃນວັນທີ 30 ພະຈິກ ຜ່ານມາ, 151 ສະມາຊິກ ສະມັດຊາໃຫຍ່ ສປຊ ໄດ້ຮັບຮອງເອົາມະຕິສະບັບຫນຶ່ງຄັດຄ້ານ ອິດສະຣາແອນ ຢຶດຄອງ ນະຄອນ ເຢຣູຊາແລມ .
ຄວາມສ່ຽງອາດຈະເກີດການປະທະກັນ
ໃນສະພາບການປະຊາຄົມສາກົນ ບໍ່ຮັບຮູ້ອະທິປະໄຕຂອງ ອິດສະຣາແອນ ໃນທົ່ວນະຄອນ ແລະ ຖືວ່າ ສະພາບການຂອງ ເຢຣູຊາແລມ ຕ້ອງໄດ້ຮັບການແກ້ໄຂຜ່ານບັນດາການເຈລະຈາ, ເລື່ອງ ອາເມລິກາ ຮັບຮູ້ ເຢຣູຊາແລມ ແມ່ນນະຄອນຫລວງ ຂອງ ອິດສະຣາແອນ ແລະ ຈະຍ້າຍສະຖານທູດໄປຕັ້ງຢູ່ເຢຣູຊາແລມ ແມ່ນເຮັດໃຫ້ການປະທະກັນ ແລະ ຄວາມເຄັ່ງຕຶງ ທີ່ເຄີຍມີຢູ່ ຕາເວັນອອກກາງເພີ່ມຂຶ້ນ.
ເຢຣູຊາແລມ ແມ່ນເຂດດິນທີ່ສັກກະລະບູຊາ ມີຄວາມໝາຍສຳຄັນ ສຳລັບທັງຊາວ ຢິວ ແລະ ຊາວ ຄຼິດ ແລະ ຊາວມຸດສະລິມ. ບໍ່ພຽງແຕ່ແມ່ນບັນຫາສັບສົນກ່ຽວກັບປະຫວັດສາດ ແລະ ການເມືອງເທົ່ານັ້ນ ຫາກບັນຫາເຢຣູຊາແລມ ໄດ້ຮັບຖືວ່າຍັງຄົງສັບສົນທີ່ສຸດ ເມື່ອເຕື້ອງເຖິງບັນຫາເຊື້ອຊາດ, ສາດສະຫນາ ແລະ ຄວາມໝັ້ນຄົງ. ຄຳຕັດສິນຂອງທ່ານປະທານາທິບໍດີ ອາເມລິກາ ພວມໄປຝືນກັບບັນດາຄວາມມານະພະຍາຍາມຂອງປະຊາຄົມສາກົນ, ອາດຈະເຮັດໃຫ້ບັນດາການເຈລະຈາສັນຕິພາບຢູ່ຕາເວັນອອກກາງ ບໍ່ໄປຖືກທິດ ເມື່ອປະລະຄວາມຮັບຜິດຊອບການໄກ່ເກ່ຍປ່ອງດອງກ່ຽວກັບສັນຕິພາບ.
ອັນຕະລາຍກວ່ານັ້ນແມ່ນ ຄຳຕັດສິນຂອງທ່ານ Trump ອາດຈະແມ່ນຊ່ອງຫວ່າງເພື່ອໃຫ້ພວກກໍ່ການຮ້າຍປຸກລຸກຄວາມອາຄາດບາດໝາງ ແລະ ເກີດຈິດຕະສາດຄັດຄ້ານຈາກປະຊາຊົນໃນພາກພື້ນ, ຍູ້ຕາເວັນອອກກາງຕົກເຂົ້າສູ່ສະພາບຂາດສະຖຽນລະພາບໃຫມ່.


text:
(VOVWORLD) -ພາຍຫລັງປະຊາຄົມ ອາຊຽນ ໄດ້ຮັບການສ້າງຕັ້ງຂຶ້ນ, ຄວາມຕ້ອງການດ້ານຂໍ້ມູນຂ່າວສານກ່ຽວກັບບັນດາປະເທດສະມາຊິກ ອາຊຽນ ຂອງປະຊາຊົນບັນດາປະເທດແມ່ນເພີ່ມຂຶ້ນສູງ. ສິ່ງດັ່ງກ່າວຮຽກຮ້ອງບັນດາຜູ້ເຮັດວຽກງານການຂ່າວ ຕ້ອງຝຶກຝົນຫລໍ່ຫລອມໃຫ້ຕົນເອງມີຄວາມຮູ້ດ້ານພາສາຕ່າງປະເທດ ແລະ ຄວາມເຂົ້າໃຈກ່ຽວກັບວັດທະນະທຳຂອງແຕ່ລະປະເທດ. ໂດຍກຳແຫນ້ນຄວາມຕ້ອງການນັ້ນ, ສະມາຄົມນັກຂ່າວຫວຽດນາມ ແລະ ສະມາຄົມນັກຂ່າວໄທ ໄດ້ມີການຮ່ວມມືໃນການຈັດຕັ້ງບັນດາຊຸດບຳລຸງພາສາໄທ ແລະ ພາສາຫວຽດນາມ ໃຫ້ແກ່ນັກຂ່າວຂອງສອງປະເທດ. ເຂົ້າຮ່ວມຊຸດຮຽນນີ້, ບັນດານັກຂ່າວສອງປະເທດ ຈະມີໂອກາດໄດ້ສຳຜັດກັບພາສາຕ່າງປະເທດໃຫມ່, ມີຄວາມເຂົ້າໃຈຕືື່ມອີກກ່ຽວກັບພື້ນຖານວັດທະນະທຳຂອງກັນ.
ໃນຫ້ອງຮຽນ ຢູ່ ສຳນັກງານສະມາຄົມນັກຂ່າວຫວຽດນາມ, ມີນັກສຳມະນາກອນ 20 ກວ່າ ຄົນ ພວມຕັ້ງໃຈຮັບຟັງອາຈານແນະນຳວິທີຜັນສຽງພາສາໄທ. ບັນດານັກສຳມະນາກອນເຂົ້າຮ່ວມຊຸດຮຽນນີ້ ສ່ວນຫລາຍແມ່ນບັນດານັກຂ່າວມາຈາກຊ່ອງກະຈາຍສຽງ, ໂທລະພາບ, ຫນັງສືພິມອື່ນໆຢູ່ຫວຽດນາມ. ໃນນັ້ນ ມີບັນດາພະນັກງານເຮັດວຽກຢູ່ສະມາຄົມນັກຂ່າວຫວຽດນາມ. ຊຸດຮຽນພາສາໄທ ແມ່ນເລີ່ມຕົ້ນທ້າຍເດືອນກັນຍາ ແລະ ດຳເນີນໃນຕອນເຊົ້າວັນເສົາປະຈຳອາທິດ ດ້ວຍເວລາກວ່າ 3 ຊົ່ວໂມງ. ສຳລັບບັນດານັກສຳມະນາກອນແລ້ວ, ນີ້ເປັນຄັ້ງທຳອິດເຂົາເຈົ້າມີໂອກາດໄດ້ສຳຜັດກັບພາສາຕ່າງປະເທດໃຫມ່. ນັກຂ່າວຫງວຽນວັນບີງ ມາຈາກຫນັງສືພິມກົດໝາຍ ແລະ ນັກຂ່າວຫງວຽນຢູຍແທງ ມາຈາກວິທະຍຸກະຈາຍສຽງໂທລະພາບ ຮ່າໂນ້ຍ ໃຫ້ຮູ້ວ່າ:
“ສະມາຄົມນັກຂ່າວນະຄອນ ຮ່າໂນ້ຍ ມີການພົວພັນອັນດີງາມກັບສະມາຄົມນັກຂ່າວໄທ, ພິເສດ ສະມາຄົມນັກຂ່າວໄທ ສາຂາ ຢູ່ ຊຽງໃຫມ່. ແຕ່ລະປີ, ພວກຂ້າພະເຈົ້າ ຈັດຕັ້ງບັນດາລາຍການພົບປະແລກປ່ຽນລະຫວ່າງບັນດາສາຂາສະມາຄົມນັກຂ່າວ. ຂ້າພະເຈົ້າເຂົ້າຮ່ວມຊຸດຮຽນພາສາໄທນີ້ ເພື່ອສາມາດແລກປ່ຽນໂດຍກົງກັບນັກຂ່າວໄທກ່ຽວກັບວິຊາສະເພາະ ແລະ ການພົວພັນລະຫວ່າງສະມາຊິກສະມາຄົມນັກຂ່າວສອງປະເທດ. ຂ້າພະເຈົ້າມັກຮຽນພາສາໄທທີ່ສຸດ.”
“ຂ້າພະເຈົ້າແມ່ນນັກຂ່າວ ສະນັ້ນ ເຄີຍມີໂອກາດໄດ້ພົບປະກັບເພື່ອນມິດສາກົນຫລາຍຄົນ, ໃນນັ້ນ ມີນັກຂ່າວໄທ. ຂ້າພະເຈົ້າຄິດວ່າ ໃນໄລຍະເຊື່ອມໂຍງເຂົ້າກັບສາກົນ, ພາສາຂອງບັນດາປະເທດສະມາຊິກ ອາຊຽນ ແມ່ນມີຄວາມຈຳເປັນທີ່ສຸດ ສະນັ້ນ ແນ່ນອນວ່າ ຂ້າພະເຈົ້າຈະສືບຕໍ່ຮຽນພາສາໄທ ແລະ ຈະນຳໃຊ້ພາສາໄທເພື່ອຮັບໃຊ້ວຽກງານຂອງຕົນ.”
ເມື່ອຕີລາຄາກ່ຽວກັບຊຸດຮຽນພາສາໄທ, ອາຈານ ຈີ້ງທິທູຮ່າ, ຄູສອນພາສາໄທ ສັງກັດ ສູນພາສາຕ່າງປະເທດ ແລະ ວັດທະນະທຳໄທ - ມະຫາວິທະຍາໄລ ຮ່າໂນ້ຍ ໃຫ້ຮູ້ວ່າ:
“ແຕ່ລະຊົ່ວໂມງຮຽນ, ບັນດານັກສຳມະນາກອນ ໄດ້ຮຽນຕາມບັນດາຫົວເລື່ອງຄື: ການທັກທາຍສະບາຍດີ, ແນະນຳກ່ຽວກັບຕົນເອງ, ບັນດາການດຳເນີນຊີວິດປະຈຳວັນ.. ຄຽງຄູ່ກັນນັ້ນ ຂ້າພະເຈົ້າພະຍາຍາມແນະນຳ ງານບຸນຕ່າງໆຂອງໄທອີກ. ບັນດານັກສຳມະນາກອນ ມີຄວາມຕັ້ງໃຈຮຽນ ແລະ ມັກຮຽນພາສາໄທທີ່ສຸດ.”
ນີ້ເປັນຄັ້ງທຳອິດ ສະມາຄົມນັກຂ່າວຫວຽດນາມ ສົມທົບກັບສະມາຄົມນັກຂ່າວໄທ ຈັດຕັ້ງຊຸດບຳລຸງພາສາໄທໃຫ້ແກ່ນັກຂ່າວຫວຽດນາມ. ສິ້ນສຸດຊຸດຮຽນ, ນັກສຳມະນາກອນສອງຄົນທີ່ຍາດໄດ້ຄະແນນສູງສຸດຈະມີກາລະໂອກາດໄດ້ໄປຝຶກຫັດຢູ່ບັນດາອົງການສື່ມວນຊົນຂອງໄທໃນເວລາ ອາທິດຫນຶ່ງ. ທ່ານ ອະນຸຈາ ຈະເຣີນໂພ ຮອງປະທານຮັບຜິດຊອບບັນຫາສາກົນ ສະມາຄົມນັກຂ່າວໄທ ໃຫ້ຮູ້ວ່າ:
ສຽງທ່ານອະນຸຈາ
ຖ້າຫາກນີ້ແມ່ນຊຸດບຳລຸງພາສາໄທທຳອິດໃຫ້ແກ່ນັກຂ່າວຫວຽດນາມ, ບັນດາຊຸດບຳລຸງພາສາຫວຽດ ໃຫ້ແກ່ນັກຂ່າວ ໄທ ກໍ່ໄດ້ຈັດຕັ້ງນັບແຕ່ປີ 2013. ໄລ່ມາຮອດຈຸດເວລານີ້, ໄດ້ມີ 4 ຊຸດຮຽນແລ້ວ. ໄລຍະມໍ່ມານີ້ ຊຸດຮຽນບຳລຸງພາສາຫວຽດ ໃນປີ 2017 ຫາກໍ່ດຳເນີນໃນທ້າຍເດືອນມີນາ ຢູ່ ບາງກອກ. ກໍ່ເຊັ່ນດຽວກັນກັບຊຸດບຳລຸງພາສາໄທຢູ່ຫວຽດນາມ, ບັນດານັກສຳມະນາກອນ ໄທ ເສັງໄດ້ຄະແນນສູງ ກໍ່ຈະມີໂອກາດໄປຝຶກຫັດຢູ່ ຫວຽດນາມ ໃນເວລາ 1 ອາທິດ. ເມື່ອຕີລາຄາກ່ຽວກັບໝາກຜົນການບຳລຸງພາສາຫວຽດນາມຂອງບັນດານັກຂ່າວໄທ, ທ່ານ ຈະວະຣົງ ລິມພັດທຳພານີ, ທີ່ປຶກສາຂັ້ນສູງຂອງສະມາຄົມນັກຂ່າວໄທ ໃຫ້ຮູ້ວ່າ:
ສຽງທ່ານ ຈະວະຣົງ
ຈາກບັນດາໝາກຜົນທີ່ບັນລຸໄດ້, ສະມາຄົມນັກຂ່າວ ຫວຽດນາມ ແລະ ໄທ ໄດ້ວາງແຜນການເປີດຊຸດບຳລຸງພາສາຫວຽດ ແລະ ພາສາໄທຕື່ມອີກຢູ່ແຕ່ລະປະເທດ. ທີ່ການເຈລະຈາລະຫວ່າງສະມາຄົມນັກຂ່າວສອງປະເທດ ຊື່ງດຳເນີນຢູ່ ຮ່າໂນ້ຍ ໃນກາງເດືອນຕຸລາ ຜ່ານມາ, ສອງຝ່າຍໄດ້ເຫັນດີຊຸກຍູ້ການຮ່ວມມືໃນຂົງເຂດນີ້ກວ່າອີກ. ກ່ຽວກັບແຜນການຮ່ວມມືລະຫວ່າງສະມາຄົມນັກຂ່າວ ຫວຽດນາມ ແລະ ສະມາຄົມນັກຂ່າວໄທ ເພື່ອແນໃສ່ບຳລຸງດ້ານພາສາຕ່າງປະເທດ, ທ່ານ ມາຍດຶກລົກ, ຮອງປະທານສະມາຄົມນັກຂ່າວຫວຽດນາມ ໃຫ້ຮູ້ວ່າ:
“ພວກຂ້າພະເຈົ້າຖືວ່າ ນີ້ແມ່ນການເລີ່ມຕົ້ນເພື່ອເຮັດໃຫ້ການຮ່ວມມືລະຫວ່າງສອງສະມາຄົມມີປະສິດທິຜົນກວ່າ. ຈາກໝາກຜົນນີ້ ພວກຂ້າພະເຈົ້າມີຄວາມເຊື່ອໝັ້ນວ່າ ປີຈະມາເຖິງ ຈະເປີດຊຸດບຳລຸງພາສາໄທໃຫ້ແກ່ນັກຂ່າວຫວຽດນາມ ຕື່ມອີກ ຄືດັ່ງບັນດານັກຂ່າວໄທເວົ້າວ່າ ຈະສືບຕໍ່ເປີດບັນດາຊຸດບຳລຸງພາສາຫວຽດໃຫ້ແກ່ນັກຂ່າວໄທ. ຜ່ານຊຸດຮຽນນີ້ ຈະເລືອກເຟັ້ນໃຫ້ບັນດານັກສຳມະນາກອນຍາດໄດ້ຄະແນນສູງເພື່ອໄປຝຶກຫັດຢູ່ແຕ່ລະປະເທດ. ບັນດານັກສຳມະນາກອນນີ້ຈະເປັນຂົວຕໍ່ເພີ່ມທະວີນ້ຳໃຈມິດຕະພາບລະຫວ່າງປະຊາຊົນສອງປະເທດ.”
ໃນປີຈະມາເຖິງ, ສະມາຄົມນັກຂ່າວຫວຽດນາມແລະ ສະມາຄົມນັກຂ່າວໄທ ຈະ ສ້າງແຜນການເປີດຊຸດບຳລຸງພາສາໄທໃຫ້ແກ່ນັກຂ່າວຫວຽດນາມ ຢູ່ ພາກໃຕ້ຫວຽດນາມ. ຜ່ານນັ້ນ ບັນດານັກຂ່າວ ຈະໄດ້ຮຽນພາສາໄທ, ມີໂອກາດໄດ້ຊອກຮູ້ ກ່ຽວກັບວັດທະນະທຳໄທ, ປະກອບສ່ວນຊຸກຍູ້ການພົວພັນລະຫວ່າງສອງປະເທດ.


text:
ທ່ານ ເຈີ່ນແທງເໝີນ ໄດ້ແຕ່ງຕັັ້ງເປັນປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ຊຸດທີ 8
ກອງປະຊຸມໄດ້ແຕ່ງຕັ້ງໃຫ້ທ່ານ ເຈີ່ນແທງເໝີນ, ກຳມະການສູນກາງພັກ, ຮອງປະທານ - ເລຂາທິການໃຫຍ່ຄະນະກຳມະການສູນກາງແນວໂຮມປະເທດຊາດ ຫວຽດນາມ ດຳລົງຕ່ຳແໜ່ງເປັນປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ຊຸດທີ 8, ອາຍຸການ 2014 -2019
ທ່ານ ເຈີ່ນແທງເໝີນ ທີ່ພິທີແຕ່ງຕັ້ງ
ຕອນເຊົ້າວັນທີ 22 ມິຖຸນາ, ຢູ່ຮ່າໂນ້ຍ, ຄະນະກຳມະການສູນກາງແນວໂຮມປະເທດຊາດ ຫວຽດນາມ ໄດ້ຈັດກອງປະຊຸມຄັ້ງທີ 7 (ຊຸດທີ 8) ເພື່ອປະຕິບັດການທາບທາມຄວາມເຫັນແຕ່ງຕັ້ງປະທານ, ເພີ່ມເຕີມບຸກຄະລາກອນຄະນະປະຈຳການ, ຄະນະປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ( ຊຸດທີ 8) ຕາມລະບຽບການ. ກອງປະຊຸມຕົກລົງໃຫ້ທ່ານ ຫງວຽນທ້ຽນເຍີນ, ກຳມະການກົມການເມືອງ, ປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ, ເລຂາຄະນະພັກນະຄອນ ໂຮ່ຈີມິນ ຢຸດຕິການຮັກສາຕຳແໜ່ງເປັນປະທານສູນກາງແນວໂຮມປະເທດຊາດ ຫວຽດນາມ ແລະ ບໍ່ສືບຕໍ່ເຂົ້າຮ່ວມເປັນກຳມະການຄະນະປະທານ, ກຳມະການຄະນະກຳມະການສູນກາງແນວໂຮມປະເທດຊາດ ຫວຽດນາມ ຊຸດທີ 8. ກອງປະຊຸມໄດ້ແຕ່ງຕັ້ງໃຫ້ທ່ານ ເຈີ່ນແທງເໝີນ, ກຳມະການສູນກາງພັກ, ຮອງປະທານ - ເລຂາທິການໃຫຍ່ຄະນະກຳມະການສູນກາງແນວໂຮມປະເທດຊາດ ຫວຽດນາມ ດຳລົງຕ່ຳແໜ່ງເປັນປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ຊຸດທີ 8, ອາຍຸການ 2014 -2019. ກ່າວຄຳເຫັນເມື່ອຮັບໜ້າທີ່ໃໝ່, ທ່ານປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ເຈີ່ນແທງເໝີນ ຢັ້ງຢືນວ່າ:
“ແນວໂຮມປະເທດຊາດຕ້ອງ, ຮ່ວມເດີນທາງພ້ອມກັບປະຊາຊົນ, ລະດົມຂໍ້ລິເລີ່ມ, ເຕົ້າໂຮມພຸມປັນຍາຂອງບັນດານັກຮຽນຮູ້, ປັນຍາຊົນ, ນັກທຸລະກິດ, ຜູ້ມີຍົດສັກຕຳແໜ່ງສາສະໜາ… ສ້າງຄວາມເຫັນດີເຫັນພ້ອມ, ກຳລັງສັງລວມເພື່ອຄາດໝາຍພັດທະນາແບບຍືນຍົງຂອງປະເທດຊາດ, ສົມກັບທີ່ຕັ້ງແມ່ນອົງການການເມືອງຂອງອຳນາດການປົກຄອງປະຊາຊົນ, ຕາງໜ້າປົກປ້ອງສິດ ແລະ ຜົນປະໂຫຍດອັນຊອບທຳ, ຖືກຕ້ອງຕາມກົດໝາຍຂອງປະຊາຊົນ.”
(ແຫຼ່ງຄັດຈາກ VOV)


text:
(ຫວຽດນາມ-ລາວຊຸກຍູ້ການຮ່ວມມື
ໃນວຽກງານສະມາຊິກສະພາແຫ່ງຊາດ)
ວັນທີ 13/07, ທີ່ສຳນັກງານສະພາແຫ່ງຊາດລາວ, ຢູ່ນະຄອນຫຼວງວຽງຈັນ, ຄະນະຜູ້ແທນຄະນະປະຕິບັດງານສະມາຊິກສະພາແຫ່ງຊາດຫວຽດນາມ ມີການພົບປະເຈລະຈາກັບຄະນະຜູ້ແທນສະຖາບັນຄົ້ນຄວ້າດ້ານກົດໝາຍຂອງສະພາແຫ່ງຊາດລາວ. ການເຄື່ອນໄຫວຖືກດຳເນີນໃນຂອບເຂດການຢ້ຽມຢາມ ແລະ ເຮັດວຽກຢູ່ລາວຂອງຄະນະແຕ່ວັນທີ 13 – 15/07. ທີ່ການເຈລະຈາ, 2 ຝ່າຍໄດ້ແລກປ່ຽນກ່ຽວກັບບັນດາທິດທາງການຮ່ວມມືໃນໄລຍະຈະມາເຖິງ; ປຶກສາຫາລືແຜນການຝຶກອົບຮົມໃຫ້ໄລຍະ 2016 – 2020 ແລະ ແຜນການສົມທົບກັນລະຫວ່າງສູນຝຶກອົບຮົມຂອງສະພາແຫ່ງຊາດລາວ ແລະ ສູນບຳລຸງສະມາຊິກສະພາແຫ່ງຊາດຂອງສະພາແຫ່ງຊາດຫວຽດນາມ ໃນແຕ່ລະປີເພື່ອບຳລຸງໃຫ້ສະມາຊິກສະພາແຫ່ງຊາດລາວ.
ແລະກໍໃນວັນດຽວກັນ, ສູນຝຶກອົບຮົມສະມາຊິກສະພາແຫ່ງຊາດຂອງສະຖາບັນຄົ້ນຄວ້າສ້າງກົດໝາຍສັງກັດຄະນະປະຈຳສະພາແຫ່ງຊາດລາວ ແລະ ສູນບຳລຸງສະມາຊິກສະພາແຫ່ງຊາດຂອງສະພາແຫ່ງຊາດ ຄະນະປະຕິບັດງານສະມາຊິກສະພາແຫ່ງຊາດສັງກັດຄະນະປະຈຳສະພາແຫ່ງຊາດຫວຽດນາມ ພ້ອມກັນລົງນາມໃນບົດບັນທຶກຊ່ວຍຈຳການຮ່ວມມືລະຫວ່າງ 2 ຫົວໜ່ວຍ. ເຊິ່ງຕາມນັ້ນແລ້ວ, 2 ຝ່າຍສືບຕໍ່ເປັນເສນາທິການໃນການສ້າງຮ່າງເນື້ອໃນຂໍ້ຕົກລົງຮ່ວມມືກ່ຽວກັບການຝຶກອົບຮົມສະມາຊິກສະພາແຫ່ງຊາດ ແລະ ສະພາປະຊາຊົນລາວ.
(ແຫຼ່ງຄັດຈາກ VOV)


text:
ນາຍົກລັດຖະມົນຕີ ຫງວຽນເຕີນຢຸງ ຊີ້ນຳຮ່າໂນ້ຍ ສ້າງນະໂຍບາຍພິເສດ ເພື່ອພັດທະນາເຂດຕົວເມືອງ
(ທ່ານນາຍົກລັດຖະມົນຕີ ຫງວຽນເຕີນຢຸງ
ເຮັດວຽກກັບການນຳນະຄອນຮ່າໂນ້ຍ)
ເມື່ອເຮັດວຽກກັບການນຳນະຄອນຮ່າໂນ້ຍ ກ່ຽວກັບສະພາບການເສດຖະກິດສັງຄົມ ແລະ ຜັນຂະຫຍາຍການວາງແຜນຜັງສັງລວມ, ກົນໄກລົງທຶນເສັ້ນທາງ ເຍີດເຕີນ - ໂນ້ຍບ່າຍ. ຕອນເຊົ້າວັນທີ 05/03, ທ່ານນາຍົກລັດຖະມົນຕີ ຫງວຽນເຕີນຢຸງ ຖືວ່າ, ບັນດາຜົນງານຂອງຮ່າໂນ້ຍໃນໄລຍະຜ່ານມາ ແມ່ນຮອບດ້ານພໍສົມຄວນໃນທຸກຂົງເຂດ. ນີ້ແມ່ນຄວາມມານະພະຍາຍາມອັນໃຫຍ່ຫຼວງຂອງຄະນະພັກ, ອຳນາດການປົກຄອງ ແລະ ປະຊາຊົນນະຄອນຫຼວງ. ກ່ຽວກັບການປະກາດກົນໄກພິເສດສະເພາະຂອງການປະຕິບັດການວາງແຜນຜັງ ແລະ ກົນໄກນະໂຍບາຍດຶງດູດການລົງທຶນເສັ້ນທາງ ເຍີດເຕີນ - ໂນ້ຍບ່າຍ, ທ່ານນາຍົກລັດຖະມົນຕີ ເຫັນດີໂດຍພື້ນຖານ, ພ້ອມທັງເນັ້ນໜັກເຖິງບັນດາກົນໄກພິເສດສະເພາະ ຕ້ອງອີງໃສ່ຫຼັກການຮັບປະກັນໃຫ້ເໝາະສົມກັບຂໍ້ກຳນົດຂອງກົດໝາຍ ແລະ ສະພາບຕົວຈິງ. ທ່ານນາຍົກລັດຖະມົນຕີຊີ້ນຳໃຫ້ບັນດາສະມາຊິກລັດຖະບານ ຕັ້ງໜ້າສົມທົບກັບຮ່າໂນ້ຍ ສ້າງກົນໄກນະໂຍບາຍພິເສດສະເພາະ ເພື່ອຜັນຂະຫຍາຍການວາງແຜນຜັງ ແລະ ບັນດາໂຄງການພັດທະນາເຂດຕົວເມືອງຢູ່ລຽບຕາມ 2 ພາກທາງບົນພື້ນຖານການກຳນົດຂອງກົດໝາຍ. ເຫັນດີກັບບັນດາຄາດໝາຍເສດຖະກິດສັງຄົມປີ 2015 ເຊິ່ງການນຳຮ່າໂນ້ຍ ໄດ້ວາງອອກ, ທ່ານນາຍົກລັດຖະມົນຕີສະເໜີໃຫ້ຄະນະພັກ, ອຳນາດການປົກຄອງຮ່າໂນ້ຍ ເສີມຂະຫຍາຍຜົນງານທີ່ບັນລຸໄດ້, ສູ້ຊົນປະຕິບັດສຳເລັດໜ້າທີ່, ແຜນການປີ 2015, ຜັນຂະຫຍາຍກອງປະຊຸມໃຫຍ່ອົງຄະນະພັກທຸກຂັ້ນຢ່າງມີໄຊ, ນຳນະຄອນຫຼວງສືບຕໍ່ພັດທະນາໃຫ້ສົມເປັນຫົວໃຈຂອງທົ່ວປະເທດ.
(ແຫຼ່ງຄັດຈາກ VOV)


text:
ລັດຖະມົນຕີກະຊວງປ້ອງກັນປະເທດໂງຊວນລີກຢ້ຽມຢາມລາວຢ່າງເປັນທາງການ
ທ່ານລັດຖະມົນຕີ ໂງຊວນລີກ ເຂົ້າຢ້ຽມຂ່ຳນັບ
ທ່ານເລຂາທິການໃຫຍ່ ປະທານປະເທດ ລາວ ບຸນຍັງ ວໍລະຈິດ
ໂດຍໄດ້ຮັບຄຳເຊີນຂອງທ່ານພົນໂທ ຈັນສະໝອນ ຈັນຍາລາດ ລັດຖະມົນຕີກະຊວງປ້ອງກັນປະເທດ ລາວ, ຄະນະຜູ້ແທນຂັ້ນສູງກະຊວງປ້ອງກັນປະເທດ ຫວຽດນາມ ໂດຍພົນເອກ ໂງຊວນລີກ ລັດຖະມົນຕີກະຊວງປ້ອງກັນປະເທດ ຫວຽດນາມ ນຳໜ້າ ເລີ່ມຕົ້ນການຢ້ຽມຢາມ ລາວ ຢ່າງເປັນທາງການໃນລະຫວ່າງວັນທີ 23 – 24/05/2016. ຕອນບ່າຍວັນທີ 23/05 ທ່ານລັດຖະມົນຕີ ໂງຊວນລີກ ເຂົ້າຢ້ຽມຂ່ຳນັບທ່ານເລຂາທິການໃຫຍ່ ປະທານປະເທດ ລາວ ບຸນຍັງ ວໍລະຈິດ. ທ່ານເລຂາທິການໃຫຍ່ ປະທານປະເທດ ລາວ ບຸນຍັງ ວໍລະຈິດ ຕີລາຄາການຢ້ຽມຢາມຂອງທ່ານລັດຖະມົນຕີ ໂງຊວນລິກ ຈະປະກອບສ່ວນຊຸກຍູ້ການພົວພັນມິດຕະພາບ, ຄວາມສາມັກຄີແບບພິເສດລະຫວ່າງ 2 ພັກ, 2 ລັດ. ທ່ານລັດຖະມົນຕີ ໂງຊວນລີກ ເຊື່ອໝັ້ນວ່າ: ໂດຍພາຍໃຕ້ການຊີ້ນຳນຳພາຂອງທ່ານເລຂາທິການໃຫຍ່ ປະທານປະເທດ ລາວ ບຸນຍັງ ວໍລະຈິດ ແລະ ພັກປະຊາຊົນປະຕິວັດ ລາວ, ປະເທດ ລາວ ຈະຍາດໄດ້ຜົນງານຫລາຍຢ່າງໃນການພັດທະນາເສດຖະກິດ, ສັງຄົມ ບົນເສັ້ນທາງປ່ຽນໃໝ່ຮອບດ້ານ.
ກ່ອນໜ້ານັ້ນ, ທ່ານລັດຖະມົນຕີກະຊວງປ້ອງກັນປະເທດ ຫວຽດນາມ ໂງຊວນລີກ ພົບປະເຈລະຈາກກັບທ່ານລັດຖະມົນຕີກະຊວງປ້ອງກັນປະເທດ ລາວ ຈັນສະໝອນ ຈັນຍາລາດ. 2 ຝ່າຍເຫັນດີເປັນເອກະພາບນຳກັນວ່າໃນໄລຍະຈະມາເຖິງ, ສືບຕໍ່ຍູ້ແຮງໂຄງການຊອກຫາ, ທ້ອນໂຮມອັດຖິນັກຮົບອາສາສະໝັກ ຫວຽດນາມ ທີ່ເສຍສະຫຼະຊີວິດຢູ່ ລາວ ແລະ ໂຄງການສຶກສາມູນເຊື້ອກ່ຽວກັບສາຍພົວພັນແບບພິເສດລະຫວ່າງກອງທັບ 2 ປະເທດ.
(ແຫຼ່ງຄັດຈາກ VOV)


text:
(VOVWORLD) -ທ່ານຜູ້ຟັງ ຜູ້ຊົມ ໂປດຊາບ,
ວິທະຍຸກະຈາຍສຽງຫວຽດນາມ ຫາກໍ່ສ້າງສຳເລັດຊອບແວ VOV Media ເຊິ່ງແມ່ນຮູບການສົ່ງຄື້ນວິທະຍຸໃຫມ່ຜ່ານທາງໂທລະສັບມືຖືທັນສະໄຫມ ແລະ ipad.
ຜູ້ນຳໃຊ້ໂທລະສັບມືຖື ແລະ ipad ພຽງແຕ່ ດາວໂລດ ຊອບແວ VOV Media ຈາກ CH Play (ສຳລັບລະບົບ Android ) ແລະ App Store (ສຳລັບລະບົບ IOS). ກົດເຂົ້າຕັ້ງຄ່າ ແລະ ຫລັງຈາກນັ້ນ, ສັນຍາລັກ ຊອບແວ VOV Media ປະກົດຂຶ້ນໃນທັນທີ.
VOV Media ຫນູນຊ່ວຍໃຫ້ທ່ານຜູ້ຟັງ, ຜູ້ຊົມໄດ້ຮັບຟັງ, ຊົມ ແລະ ອ່ານບັນດາລາຍການກະຈາຍສຽງ, ໂທລະພາບ, ສື່ເອເລັກໂຕນິກຂອງ ວິທະຍຸກະຈາຍສຽງຫວຽດນາມ ຢູ່ທຸກບ່ອນ, ທຸກເວລາ ພຽງແຕ່ຜ່ານໂທລະສັບມືຖື ແລະ ipad ທີ່ເຊື່ອມຕໍ່ Wifi, 3G, 4G. ຈຸດເດັ່ນຂອງ VOV Media ເມື່ອທຽບໃສ່ບັນດາສື່ເອເລັກໂຕນິກ ຫລື ພາຫະນະສື່ສານອື່ນນັ້ນແມ່ນ ຄຸນສົມບັດ Streaming ບັນດາລາຍການອອນລາຍ.


text:
- Published on Wednesday, 04 February 2015 10:28
- Written by Super User
- Hits: 3881
ກອງປະຊຸມສະຫຼຸບວຽກງານ ປະຈຳປີ 2014 ແລະ ແຜນວຽກຈຸດສຸມປີ 2015 ຂອງຫ້ອງວ່າການລັດຖະບານ (ຫລບ) ໄດ້ໄຂຂຶ້ນໃນຕອນເຊົ້າ ຂອງວັນທີ 3 ກຸມພາ 2015 ທີ່ຫໍປະຊຸມແຫ່ງຊາດ, ນະຄອນຫຼວງວຽງຈັນ. ພາຍໃຕ້ການເປັນປະທານ ຂອງທ່ານ ສອນໄຊ ສີພັນດອນ ລັດຖະມົນຕີ, ຫົວໜ້າຫ້ອງວ່າການລັດຖະບານ. ມີບັນດາທ່ານ ລັດຖະມົນຕີປະຈຳຫລບ, ບັນດາທ່ານ ລັດຖະມົນຕີຊ່ວຍວ່າການ, ພະນັກງານຫຼັກແຫຼ່ງ, ແຂກຖືກເຊີນ ແລະ ພະນັກງານງານ ວິຊາການ ທົ່ວຫ້ອງວ່າການລັດຖະບານ ເຂົ້າຮ່ວມຢ່າງພ້ອມພຽງ.
ໃນໂອກາດກ່າວເປີດກອງປະຊຸມ ທ່ານປະທານກອງປະຊຸມ ໄດ້ແຈ້ງໃຫ້ຮູ້ວ່າ: ກອງປະຊຸມຄັ້ງນີ້ ຈະໄດ້ດຳເນີນເປັນເວລາ 2 ວັນ ນັບແຕ່ວັນທີ 3-4 ກຸມພາ 2015 ພາຍໃນກອງປະຊຸມ ຈະໄດ້ຮັບຟັງການເຜີຍແຜ່ ແລະ ເຊື່ອມຊຶມ ບັນດາເອກະສານສຳຄັນຕ່າງໆ ເປັນຕົ້ນ ມະຕິກອງປະຊຸມຄົບຄະນະ ຄັ້ງທີ 9 ສະໄໝທີ IX ຂອງຄະນະບໍລິຫານງານສູນກາງພັກ; ເອກະສານກ່ຽວກັບ ການນຳໃຊ້ສື່ສັງຄົມອອນລາຍ (ອິນເຕີເນັດ); ແຈ້ງການ ຂອງຄະນະຊີ້ນຳລະດັບຊາດ ກ່ຽວກັບການແຂ່ງຂັນ-ຍ້ອງຍໍ ແລະ ພັດທະນາ ກ່ຽວກັບການປະກາດ ນໍາໃຊ້ຫຼຽນນາມມະຍົດ “ວິລະຊົນແຮງງານແຫ່ງຊາດ” ແລະ ຫຼຽນນາມມະຍົດ “ພັດທະນາດີເດັ່ນແຫ່ງຊາດ” ແລະ ມະຕິວ່າດ້ວຍທິດທາງ, ເປົ້າໝາຍ ແລະ ມາດຕະການ ສ້າງແຂວງເປັນຫົວໜ່ວຍຍຸດທະສາດ, ສ້າງເມືອງເປັນຫົວໜ່ວຍເຂັ້ມແຂງຮອບດ້ານ, ສ້າງບ້ານເປັນຫົວໜ່ວຍພັດທະນາ; ຜ່ານບົດສະຫຼຸບ ປະຈໍາປີ 2014 ແລະ ແຜນວຽກຈຸດສຸມປະຈຳປີ 2015 ຂອງຫ້ອງວ່າການລັດຖະບານ, ຮັບຟັງການປະກອບຄຳຄິດຄຳເຫັນ ຈາກບັນດາກົມ ແລະ ຄະນະກຳມະການ ພາຍໃນຫ້ອງວ່າການລັດຖະບານ. ພ້ອມດຽວກັນນັ້ນ, ກອງປະຊຸມ ຍັງໄດ້ຈັດພິທີການຍ້ອງຍໍ ໃຫ້ພະນັກງານ-ລັດຖະກອນ ປະຈໍາປີ 2014 ຜູ້ທີ່ມີຜົນງານດີເດັ່ນ ແລະ ເປີດຂະບວນການແຂ່ງຂັນ “ຮັກຊາດ ແລະ ພັດທະນາ” ຂອງຫ້ອງວ່າການລັດຖະບານ. ພິເສດກອງປະຊຸມຄັ້ງນີ້ ຍັງຈະໄດ້ຮັບຟັງການໂອ້ລົມ-ໃຫ້ທິດຊີ້ນຳ ຂອງ ທ່ານ ອາຊາງ ລາວລີ ຮອງນາຍົກລັດຖະມົນຕີ, ຜູ້ຊີ້ນຳວຽກງານໃນຂົງເຂດການປົກຄອງ.
ໃນໂອກາດດຽວກັນ, ທ່ານປະທານກອງປະຊຸມ ໄດ້ຮຽກຮ້ອງ ໃຫ້ຜູ້ເຂົ້າຮ່ວມກອງປະຊຸມຄັ້ງນີ້ ຈົ່ງເຊີດຊູ ແລະ ຍົກສູງຄວາມຮັບຜິດຊອບຂອງຕົນ ເພື່ອເຮັດໃຫ້ກອງປະຊຸມໃນຄັ້ງນີ້ ດຳເນີນໄປດ້ວຍຜົນສຳເລັດ ຜົນຕາມລະດັບຄາດໝາຍ ທັງເປັນການປະກອບສ່ວນທີ່ສຳຄັນ ເຂົ້າໃນພາລະກິດລວມຂອງ ພັກ ແລະ ລັດຖະບານ ເຮັດໃຫ້ປະເທດຊາດ ໄດ້ຮັບການພັດທະນາ ສາມາດບັນລຸຄາດໝາຍທີ່ ພັກ ແລະ ລັດຖະບານ ກໍານົດໄວ້.


text:
ພິທີໄຂຊຸດເຝິກອົບຮົມວິຊາຊີບການປະຕິບັດຄຳຕັດສິນຂອງສານສຳລັບຄະດີແພ່ງໃຫ້ຄູອາຈານ,ພະນັກງານລາວ
Tran Tuan -
(VOVWORLD) -ຕອນບ່າຍວັນທີ 31 ກໍລະກົດ, ຢູ່ຮ່າໂນ້ຍໄດ້ໄຂຊຸດກໍ່ສ້າງວິຊາຊີບປະຕິບັດຄຳຕັດສິນຂອງສານທາງແພ່ງໃຫ້ຄູອາຈານ, ພະນັກງານລາວ ພວມປະຕິບັດງານໃນຂົງເຂດປະຕິບັດຄຳຕັດສິນຂອງສານສຳລັບຄະດີແພ່ງໂດຍສະຖານບັນຍຸດຕິທຳຫວຽດນາມ ຈັດຕັ້ງ.
ຊຸດຮຽນລວມມີນັກຮຽນດີເດັ່ນ 30 ຄົນ. ເຂົ້າຮ່ວມພິທີໄຂຍັງມີການນຳກະຊວງຍຸຕິທຳ, ຜູ້ຕາງໜ້າສະຖານທູດລາວປະຈຳຫວຽດນາມ, ພ້ອມກັບບັນດາຄູອາຈານຂອງສະຖາບັນ. ກ່າວຄຳເຫັນທີ່ພິທີໄຂ, ທ່ານຫົວໜ້າສະຖານບັນຍຸດຕິທຳ ດ່ວານຈຸງກຽນ, ໃຫ້ຮູ້ວ່າ.
“ສະຖານບັນຍຸດຕິທຳຫວຽດນາມ ມີຄວາມເປັນກຽດ ແລະ ມີຄວາມເອກອ້າງທະນົງໃຈເມື່ອໄດ້ຮັບມອບສິດຈາກກະຊວງຍຸຕິທຳຫວຽດນາມ ເປັນຫົວໜ່ວຍປະຕິບັດໂຄງການໜູນຊ່ວຍສະຖາບັນຍຸຕິທຳລາວ. ບົນພື້ນຖານບັນດາບົດຮຽນທີ່ສະສົມໄວ້ໄດ້ໃນປະຫວັດສາດ 20 ປີແຫ່ງການກໍ່ສ້າງ ແລະ ພັດທະນາ. ສະຖາບັນຍຸຕິທຳຫວຽດນາມ ໄດ້ຕັ້ງໜ້າ, ເປັນເຈົ້າການເປີດບັນດາຊຸດເຝິກອົບຮົມໃຫ້ແກ່ຄູອາຈານ, ພະນັກງານຍຸຕິທຳລາວ. ພິທີໄຂຊຸດເຝິກອົບຮົມວິຊາຊີບມື້ນີ້ແມ່ນໜຶ່ງໃນບັນດາໝາກຜົນເບື້ອງຕົ້ນໃຫ້ແກ່ຄວາມມານະພະຍາຍາມຜັນຂະຫຍາຍປະສິດທິຜົນບັນດາການເຄື່ອນໄຫວຂອງໂຄງການ”.
ໂດຍຕາງໜ້າໃຫ້ພະນັກງານເຂົ້າຮ່ວມຊຸດເຝິກອົບຮົມ, ທ່ານ ຄຳໂກ ຈັນທະວົງ, ຮອງຫົວໜ້າສະຖາບັນຍຸຕິທຳພາກກາງຂອງລາວ, ຫົວໜ້າຄະນະເຂົ້າຮ່ວມຊຸດເຝິກອົບຮົມ ໃຫ້ຮູ້ວ່າ.
(ຄຳໂກ ຈັນທະວົງ, ຮອງຫົວໜ້າສະຖາບັນຍຸຕິທຳພາກກາງຂອງລາວ)
ໃນການຮຽນເປັນເວລາເກືອບ 3 ເດືອນ, ບັນດາສຳມະນາກອນຈະໄດ້ຮຽນຮູ້ ແລະ ຄົ້ນຄວ້າ ແລະ ປະຕິບັດທັກສະ ການປະຕິບັດຄຳຕັດສິນຂອງສານສຳລັບຄະດີແພ່ງ. ນອກຈາກທີ່ຮຽນຢູ່ຫ້ອງຮຽນແລ້ວ, ບັນດາສຳມະນາກອນຈະລົງຕົວຈິງຢູ່ບາງແຂວງ, ນະຄອນຂອງຫວຽດນາມ.
Tran Tuan


text:
ລັດຖະມົນຕີວ່າການ ກະຊວງປ້ອງກັນປະເທດ ຫວຽດນາມ ຢ້ຽມຢາມ ລາວ
ລັດຖະມົນຕີວ່າການກະຊວງປ້ອງກັນປະເທດຫວຽດນາມຢ້ຽມຢາມລາວ
(ພາບ: TTXVN)
ການຢ້ຽມຢາມລາວ ຂອງລັດຖະມົນຕີວ່າການກະຊວງປ້ອງກັນປະເທດຫວຽດນາມ ຖືກດຳເນີນໄປໃນລະຫວ່າງວັນທີ 25 – 26/12, ຕາມຄຳເຊີນຂອງທ່ານ ແສງນວນ ໄຊຍະລາດ, ເລຂາສູນກາງພັກປະຊາຊົນປະຕິວັດລາວ, ລັດຖະມົນຕີວ່າການກະຊວງປ້ອງກັນປະເທດລາວ. ພາຍຫຼັງພິທີຕ້ອນຮັບໃນຕອນບ່າຍວັນທີ 25/12, ຄະນະຜູ້ແທນການທະຫານຂັ້ນສູງຫວຽດນາມ, ໂດຍພົນເອກ ຟຸງກວາງແທງ ນຳໜ້າ, ໄດ້ມີການເຈລະຈາກັບຄະນະຜູ້ແທນການທະຫານຂັ້ນສູງລາວ, ໂດຍພົນໂທ ແສງນວນ ໄຊຍະລາດ ນຳໜ້າ. ທີ່ການເຈລະຈາ, ພົນໂທ ແສງນວນ ໄຊຍະລາດ ເຊື່ອໝັ້ນວ່າ, ການຢ້ຽມຢາມຈະປະກອບສ່ວນຊຸກຍູ້ການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ, ການຮ່ວມມືຮອບດ້ານລະຫວ່າງ 2 ປະເທດຫວຽດນາມ - ລາວ ຈະນັບມື້ນັບແຕກດອກອອກຜົນກວ່າ. ສ່ວນພົນເອກ ຟຸງກວາງແທງ ຢືນຢັນວ່າ, ພັກ, ລັດ, ປະຊາຊົນ ແລະ ກອງທັບຫວຽດນາມ ຈະເຮັດຈົນສຸດຄວາມສາມາດຂອງຕົນເພື່ອຮັດແໜ້ນການພົວພັນມິດຕະພາບແບບພິເສດ, ການຮ່ວມມືຮອບດ້ານ ແລະ ການຊ່ວຍເຫຼືອເຊິ່ງກັນລະຫວ່າງກອງທັບ ແລະ ປະຊົນ 2 ປະເທດ. ລັດຖະມົນຕີ 2 ທ່ານໄດ້ເປັນເອກະພາບນຳກັນຈະເພີ່ມທະວີການແລກປ່ຽນຄະນະຜູ້ແທນ; ຮ່ວມມືກ່ຽວກັບວຽກງານພັກ, ວຽກງານການເມືອງ; ບຳລຸງສ້າງ; ແລກປ່ຽນບົດຮຽນໃນການກໍ່ສ້າງກອງທັບ; ຊຸກຍູ້ການຮ່ວມມືໃນການຄຸ້ມຄອງ, ປົກປັກຮັກສາເສັ້ນຊາຍແດນ…
(ແຫຼ່ງຄັດຈາກ VOV)


text:
Posts
Showing posts from 2016
ກະຖິນນະກິດ ຄຳຖວາຍຜ້າກະຖິນ ອິມັງ ພັນເຕ, ສະປະຣິວາຣັງ, ກະຖິນນະຈີວະຣະທຸດສັງ,ສັງຄັດສະ, ໂອໂນຊະຍາມະ, ສາທຸ ໂນ ພັນເຕ ສັງໂຄ ອິມັງ ສະປະຣິວາຣັງ, ກະຖິນນະທຸດສັງ ປະຕິກຄັນຫາຕຸ, ປະຕິກຄະເຫຕະວາ ຈະ, ອິມິນາ ທຸດເສນະ, ກະຖິນນັງ, ອັດຖະຣະຕຸ ອັມຫາກັງ, ທີຄະຣັດຕັງ, ຫິຕາຍະ, ສຸຂາຍະຯ. ຂ້າແຕ່ ພຣະສົງຜູ້ຈະເຣີນ ພວກຂ້ານ້ອຍທັງຫຼາຍ ຂໍນ້ອມຖວາຍ ຜ້າກະຖິນຈີວອນ ກັບທັງບໍຣິວານທັງຫຼາຍເຫຼົ່ານີ້ ແດ່ພຣະສົງ ຂໍພຣະສົງ ຈົ່ງຮັບຜ້າກະຖິນ ກັບທັງບໍຣິວານທັງຫຼາຍເຫຼົ່ານີ້ ຂອງພວກຂ້ານ້ອຍທັງຫຼາຍ ຖ້າຮັບແລ້ວ ຈົ່ງກຣານກະຖິນ ດ້ວຍຜ້ານີ້ ເພື່ອປະໂຫຍດແລະຄວມສຸກແກ່ພວກຂ້ານ້ອຍທັງຫຼາຍ ສີ້ນການລະນານເທີ້ນຯ ຄຳອຸປະໂຫຼກກະຖິນ ແບບ 2 ອົງ ອົງທີ 1 ຜ້າກະຖິນທານກັບທັງຜ້າອານິສັງສະບໍຣິວານທັງປວງນີ້ ເປັນຂອງ................ ພ້ອມດ້ວຍ................ຜູ້ປະກອບດ້ວຍສັດທາ ອຸດສາຫະພ້ອມພຽງກັນນ້ອມນຳມາຖວາຍແດ່ພຣະພິກຂຸສົງຜູ້ຈຳພັນສາຖ້ວນໄຕຣມາດໃນອາວາດວິຫານນີ້, ກໍ່ແລ! ຜ້າກະຖິນນນະທານີ້ເປັນຂອງບໍຣິສຸດດຸດເລື່ອຍລອຍມາໂດຍນະພາອາກາດ ແລວແລ! ຕົກລົງໃນທີ່ປະຊຸມສົງ ຈະຈຳເພາະເຈາພຈົງວ່າເປັນຂອງສົງອົງໃດ ອົງໜຶ່ງກໍ່ຫາບໍ່ໄດ້ ມີພຣະບໍຣົມພຸດທານຸຍາດໄວ້ວ່າ ໃຫ້ພຣະພິກຂຸທັງປວງຍອມອະນຸຍາດໃຫ້ແກ່ພິກຂຸອົງໜຶ່ງ ເພື່ອຈະກະທຳກະຖ…
ບຸນກະຖິນ
- Get link
- Google+
- Other Apps
ບຸນກະຖິນ ຫຼັງຈາກບຸນອອກພັນສາແລ້ວ ໄປອີກໜຶ່ງເດືອນ ຄືນັບແຕ່ແຮມ 1 ຄ່ຳເດືອນ 11 ຫາເດືອນ 12 ເພັງ ເປັນໄລຍະບຸນກະຖິນ ທີ່ເປັນຮີດໜຶ່ງໃນຮອບ 12 ເດືອນ ຄູກັບບຸນນະມັສການພຣະທາຕຸຫຼວງວຽງຈັນ ບຸນກະຖິນຈັດເປັນກາລະທານ ເພາະມີຂອບເຂດຈຳກັດ ພຽງໜຶ່ງເດືອນ ຖ້າຜູ້ມີສັດທາຢາກຕັ້ງກອງບຸນໃນຮູບແບບນີ້ ນອກຈາກນີ້ ເພິ່ນມັກເອີ້ນວ່າບຸນກອງອັດຖະແທນ ບຸນກະຖິນສ່ວນຫຼາຍນິຍົມຕັ້ງໃນໄລຍະເດືອນ 12 ຂ້າງຂື້ນ ແລະສ່ວນຫຼາຍຈັດເປັນບຸນມະຫາກະຖິນ ເພາະມີເວລາໃຫ້ຈັດກະກຽມ ບໍລິວານກະຖິນໄດ້ຫຼາຍກວ່າ ສ່ວນຈຸລກະຖິນນັ້ນບໍ່ຄ່ອຍນິຍົມໃນບ້ານເຮົາ. 1.ຄວາມໝາຍຂອງກະຖິນ ຄຳວ່າກະຖິນ ໄດ້ແກ່ໄມ້ສະດຶງ ທີ່ເຮັດເປັນກອບ "ໄມ້ແບບ" ສໍາຫຼັບຂຶງຜ້າເພື່ອຫຍິບເປັນຜ້າຈີວອນຂອງພຣະພິກຂຸ, ເປັນຊື່ຜ້າ ຊື່ວ່າຜ້າກະຖິນ, ເປັນຊື່ພິທີກັມທາງສາສະນາ ເອີ້ນວ່າ ບຸນກະຖິນ ເປັນສັງຄະກັມເອີ້ນວ່າ ກຣານກະຖິນ ເປັນຕົ້ນ. 2.ມູນເຫດແຫ່ງການເຮັດບຸນກະຖິນ ມີຕົ້ນເຫດມາຈາກ ພວກພິກຂຸຊາວເມືອງປາວາ ຈຳນວນ 30 ອົງປະສົງຈະໄປໄຫວ້ພຣະພຸດທະເຈົ້າທີ່ພຣະເຊຕະວັນ ແຕ່ໄປບໍ່ທັນວັນເຂົ້າພັນສາ ຈິ່ງພາກັນຈຳພັນສາທີ່ເມືອງສາເກດ ພໍອອກພັນສາແລ້ວກໍ່ພາກັນໄປເຂົ້າເຝົ້າ ຢ່າງຕາກແດດ ຕາກລົມໄປດ້ວຍຄວາມລຳບາກ ເຮັດໃຫ້ຜ້າຈີວອນເປີະເປື້ອນ ແລະປຽກຊຸ່ມໄປດ້ວຍນຳ້ຝົນ ຈົນ…
ຄວາມເປັນມາຂອງວັນບຸນອອກພັນສາ
- Get link
- Google+
- Other Apps
ອອກພັນສາປະວໍຣະນາ ຄວາມໝາຍຂອງຄວາມສຳຄັນ ຄຳວ່າພັນສາ ໄດ້ແກ່ປີຫຼືືຣະດູຝົນ ພາຍໃນປີໜຶ່ງມີ 4 ເດືອນ ແຕ່ຊົງອະນຸຍາດໃຫ້ພຣະສົງສຳມະເນນຈຳພັນສາເປັນເວລາ 3 ເດືອນຄື ເລີ່ມແຕ່ແຮມ 1 ຄ່ຳເດືອນ 8 ລາວ ເຖິງຂື້ນ 15 ຄ່ຳເດືອນ 11 ຄຳວ່າອອກໄດ້ແກ່ການອອກຈາກເຂດຈຳກັດ ຫຼື ອອກຈາກເຂດວັດໄປພັກແຮມບ່ອນອື່ນໄດ້ ຈິ່ງເອື້ນວ່າບຸນອອກພັນສາ ເປັນບຸນປາງໜຶ່ງໃນຮີດ 12 ຂອງລາວເຮົາ ເພື່ອເປີດໂອກາດໃຫ້ແກ່ພຣະສົງ ສາມະເນນ ໄດ້ກະທຳກິດຂອງພຣະສາສະນາ ເຊັ່ນໄປເທດ ໄປສັ່ງສອນປະຊາຊົນ ບວດລູກຫຼານຊາວບ້ານເພື່ອສືບຕໍ່ອາຍຸພຸດທະສາສະນາ ແລະໄປຢ້ຽມຢາມຍາດຕິພີ່ນ້ອງ ອຸປະຊາອາຈານເປັນຕົ້ນ. ກ່ອນຈະອອກພັນສາພຣະສົງຕ້ອງປະວໍຣະນາຕົວກ່ອນ ຄຳວ່າປະວໍຣະນາ ແປວ່າ ການເປີດໂອກາດໃຫ້ພຣະສົງວ່າກ່າວຕັກເຕືອນກັນໄດ້ ເພາະວ່າເມື່ອອອກພັນສາແລ້ວຕ່າງຄົນຕ່າງໄປ ບາງເທື່ອອາດຈະມີຜູ້ເຮັດຜິດລະບຽບ ວິນັຍ ພຣະສົງຜູ້ມີເຈຕະນາດີກໍ່ຈະສາມາດຕັກເຕືອນເຊິ່ງກັນ ແລະກັນໄດ້ ຂອບເຂດການປະວໍຣະນາ ກຳໜົດແຕ່ແຮມ 1 ຄ່ຳເດືອນ 11 ຮອດມື້ຂື້ນ 15 ຄ່ຳເດືອນ 12 ລາວ ການເຮັດບຸນແມ່ນເລີ່ມແຕ່ພຣະສົງສາມະເນນ ຈະຕື່ນແຕ່ເຊົ້າ ຕີກອງເດິກ ໄຫວ້ພຣະສູດມົນພ້ອມກັນ ແລ້ວກ່າວຄຳປະວໍຣະນາ ອອກພັນສາ ໃນມື້ ຂື້ນ 15 ຄ່ຳເດືອນ 11 ສ່ວນຝ່າຍຄະລືຫັດ ສັດທາຊາວບ້ານກໍ່ກຽມຕ…


text:
ກອງປະຊຸມສະມາຊິກສະພາແຫ່ງຊາດສະເພາະກິດປຶກສາຫາລືກ່ຽວກັບຮ່າງກົດໝາຍໜູນຊ່ວຍວິສາຫະກິດຂະໜາດກາງແລະນ້ອຍ
ທີ່ກອງປະຊຸມ
(ພາບ: TTXVN)
(vovworld) - ໃນກອງປະຊຸມຕອນເຊົ້າວັນທີ 05/04, ບັນດາສະມາຊິກສະພາແຫ່ງຊາດໄດ້ເປັນເອກະພາບໂດຍພື້ນຖານສຳລັບຂອບເຂດປັບປຸງຂອງຮ່າງກົດໝາຍໜູນຊ່ວຍວິສາຫະກິດຂະໜາດກາງ ແລະ ນ້ອຍ; ເຫັນດີເປັນເອກະພາບໂດຍຖືວ່າ ຮ່າງກົດໝາຍໜູນຊ່ວຍວິສາຫະກິດຂະໜາດກາງ ແລະ ນ້ອຍ ແມ່ນກົດໝາຍລວມ ແຕ່ກໍຕ້ອງມີບັນດາຈຸດລະອຽດເຊິ່ງໄດ້ກຳນົດ ເພື່ອໃຫ້ບັນດາວິສາຫະກິດຂະໜາດກາງ ແລະ ນ້ອຍ ອຸ່ນອ່ຽນໃຈພັດທະນາ. ບັນດາສະມາຊິກສະພາແຫ່ງຊາດລ້ວນແຕ່ມີທັດສະນະລວມ ແມ່ນຕ້ອງປັບປຸງກົດໝາຍບາງສະບັບຄື: ກົດໝາຍວ່າດ້ວຍພາສີ, ກົດໝາຍວ່າດ້ວຍທີ່ດິນ, ກົດໝາຍວ່າດ້ວຍບັນດາອົງການສິນເຊື່ອ, ເພື່ອເໝາະສົມກັບກົດໝາຍໜູນຊ່ວຍວິສາຫະກິດຂະໜາດກາງ ແລະ ນ້ອຍ. ກ່ຽວກັບມາດຕະຖານກຳນົດວິສາຫະກິດຂະໜາດກາງ ແລະ ນ້ອຍ, ຮ່າງກົດໝາຍໜູນຊ່ວຍວິສາຫະກິດຂະໜາດກາງ ແລະ ນ້ອຍໄດ້ຮັບການຮັບຮອງ, ປັບປຸງຕາມທິດກຳນົດມາດຕະຖານເພດານ ເພື່ອກຳນົດວິສາຫະກິດຂະໜາດນ້ອຍ ແລະ ຂະໜາດກາງ.
ຕອນບ່າຍວັນດຽວກັນ, ບັນດາສະມາຊິກສະພາແຫ່ງຊາດໄດ້ປຶກສາຫາລືຮ່າງກົດໝາຍກ່ຽວກັບການວາງແຜນຜັງ.


text:
ການເຈລະຈາການທະຫານຂັ້ນສູງຄັ້ງທຳອິດລະຫວ່າງ 2 ພາກເກົາຫຼີ ພາຍຫລັງກ່ວາ 10 ປີ
(VOVWORLD) - ວັນທີ 14 ມິຖຸນາ, ສປປ.ເກົາຫຼີ ແລະ ສ.ເກົາຫຼີ ໄດ້ດຳເນີນການເຈລະຈາການທະຫານຂັ້ນສູງ, ປຶກສາຫາລືວິທີການເຮັດໃຫ້ຄວາມເຄັ່ງຕຶງຢູ່ແຫຼມ ເກົາຫຼີ ຫລຸດລົງ. ນີ້ແມ່ນການເຈລະຈາການທະຫານຂັ້ນສູງຄັ້ງທຳອິດລະຫວ່າງ 2 ພາກເກົາຫຼີ ນັບແຕ່ເດືອນ ທັນວາ 2007 ເປັນຕົ້ນມາ.
ການເຈລະຈາການທະຫານຂັ້ນນາຍພົນໄດ້ຈັດຕັ້ງຢູ່ບ້ານຢຸດຮົບ ປານມູນຈອມ ໃນດິນແດນຂອງ ສປປ.ເກົາຫຼີ. ຄະນະປະຕິບັດງານ ສ.ເກົາຫຼີ ລວມມີສະມາຊິກ 5 ຄົນ ໂດຍທ່ານພົນຈັດຕະວາ Kim Do-gyun ນຳໜ້າ, ໃນຂະນະນັ້ນ ທ່ານພົນຕີ An Ik-san ໄດ້ນຳໜ້າຄະນະປະຕິບັດງານ ສປປ.ເກົາຫຼີ ກໍ່ລວມມີສະມາຊິກ 5 ຄົນເຊັ່ນດຽວກັນ.
ກ່າວຄຳເຫັນຕໍ່ວົງການນັກຂ່າວກ່ອນທີ່ດຳເນີນການເຈລະຈາ, ທ່ານພົນຈັດຕະວາ Kim Do-gyun ໃຫ້ຮູ້ວ່າ: 2 ຝ່າຍທີ່ປຶກສາຫາລືບັນດາບັນຫາ, ໃນນັ້ນ ມີການຫລຸດຜ່ອນຄວາມເຄັ່ງຕຶງດ້ານການທະຫານ, ຈັດກອງປະຊຸມປ້ອງກັນຊາດຂັ້ນລັດຖະມົນຕີ ຄືດັ່ງສ່ວນໜຶ່ງໃນຄວາມມານະພະຍາຍາມປະຕິບັດຖະແຫຼງການ ປານມູນຈອມ ທີ່ບັນລຸໄດ້ພາຍຫລັງການພົບປະສຸດຍອດລະຫວ່າງ ສ.ເກົາຫຼີ ແລະ ສປປ.ເກົາຫຼີ ເມື່ອວັນທີ 27 ເມສາ.


text:
ກອງປະຊຸມບັນດາເຈົ້າໜ້າທີ່ອາວຸໂສ ອາຊຽນ ຢູ່ ຟີລິບປິນ
(VOVWORLD) - ບັນດາປະເທດໄດ້ເຫັນດີປະຕິບັດບັນດາການເຄື່ອນໄຫວທີ່ມີລັກສະນະລະຫວ່າງຂະແໜງໃນແຜນການສັງລວມປະຊາຄົມ ອາຊຽນ ຮອດປີ 2025 ຢ່າງມີປະສິດທິຜົນ
ວັນທີ 22 ພຶດສະພາ, ຢູ່ ມານີລາ, ປະເທດ ຟີລິບປິນ, ບັນດາເຈົ້າໜ້າທີ່ອາວຸໂສ (SOM) ASEAN ໂຮມປະຊຸມປຶກສາຫາລືບັນດາມາດຕະການຜັນຂະຫຍາຍໝາກຜົນຂອງກອງປະຊຸມສຸດຍອດ ອາຊຽນ ຄັ້ງທີ 30 (ເດືອນ 4/2017) ແລະ ກະກຽມບັນດາກອງປະຊຸມຂັ້ນລັດຖະມົນຕີຈະດຳເນີນໃນເດືອນສິງຫາ 2017 ຢູ່ ຟີລິບປິນ. ທ່ານ ຫງວຽນກວກຢູ້ງ, ຮອງລັດຖະມົນຕີການຕ່າງປະເທດ, ຫົວໜ້າ SOM ASEAN ຂອງ ຫວຽດນາມ, ນຳໜ້າຄະນະຜູ້ແທນ ຫວຽດນາມ ເຂົ້າຮ່ວມກອງປະຊຸມຄັ້ງນີ້. ນະທີ່ນີ້, ບັນດາປະເທດໄດ້ເຫັນດີປະຕິບັດບັນດາການເຄື່ອນໄຫວທີ່ມີລັກສະນະລະຫວ່າງຂະແໜງໃນແຜນການສັງລວມປະຊາຄົມ ອາຊຽນ ຮອດປີ 2025 ຢ່າງມີປະສິດທິຜົນ, ໃນນັ້ນໄດ້ລະດົມການເຂົ້າຮ່ວມຂອງບັນດາອົງການວິຊາສະເພາະຢ່າງຕັ້ງໜ້າ ແລະ ຄົບຖ້ວນ. ໃນການພົວພັນຕ່າງປະເທດ, ບັນດາປະເທດຢັ້ງຢືນຄວາມຕັດສິນໃຈຄືນໃໝ່ເພື່ອເພີ່ມທະວີການພົວພັນກັບບັນດາຄູ່ຮ່ວມມືບົນພື້ນຖານເຄົາລົບບັນດາຫຼັກການພື້ນຖານຂອງ ອາຊຽນ ແລະ ຍົກສູງບົດບາດໃຈກາງຂອງປະຊາຄົມ, ນຳມາເຊິ່ງຜົນປະໂຫຍດແທດຈິງໃຫ້ແກ່ປະຊາຊົນກໍ່ຄືຊ່ວຍຍົກສູງບົດບາດຂອງ ອາຊຽນ ໃນການຮ່ວມມືພາກພື້ນເພື່ອສັນຕິພາບ, ສະຖຽນລະພາບ ແລະ ຄວາມວັດທະນາຖາວອນລວມ. ທີ່ກອງປະຊຸມ, ບັນດາປະເທດໄດ້ແລກປ່ຽນກ່ຽວກັບບັນຫາທະເລຕາເວັນອອກ, ປຶກສາຫາລືວິທີການຜັນຂະຫຍາຍໝາກຜົນການທາບທາມຄວາມເຫັນ ອາຊຽນ - ຈີນ ກ່ຽວກັບຖະແຫຼງການວ່າດ້ວຍການປະພຶດຢູ່ທະເລຕາເວັນອອກ (DOC) ແລະ ກົດແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກ (COC), ໃນນັ້ນມີເລື່ອງຂໍຄຳເຫັນຊີ້ນຳຂອງບັນດາລັດຖະມົນຕີການຕ່າງປະເທດອາຊຽນ - ຈີນ ກ່ຽວກັບກອບ COC.


text:
ປະຊາຄົມຊາວຫວຽດນາມຢູ່ຕ່າງປະເທດແມ່ນພາກສ່ວນທີ່ບໍ່ອາດຕັດແຍກອອກຈາກຊາດຫວຽດນາມໄດ້
ທ່ານ ຟ້າມກວາງວິງ ເອກອັກຄະລັດຖະທູດ
ຫວຽດນາມ ປະຈຳ ອາເມລິກາ . (ພາບອິນເຕີແນັດ)
ໃນລະຫວ່າງວັນທີ 16 – 24/10/2015, ທ່ານ ຟ້າມກວາງວິງ ເອກອັກຄະລັດຖະທູດ ຫວຽດນາມ ປະຈຳ ອາເມລິກາ ໄດ້ທຳການຢ້ຽມຢາມລັດ ກາລີຟໍເນຍ ຢ່າງເປັນທາງການເຖິງ. ນອກຈາກບັນດາການພົບປະກັບນັກການເມືອງ ແລະ ບັນດາວິສາຫະກິດຢູ່ນະຄອນ ຊານ ຟຼັນຊິດສະໂກ, ຊັກຣາແມນໂຕ ,ລອດແອນເຈີລິດ, ທ່ານເອກອັກຄະລັດຖະທູດ ຟ້າມກວາງວິງ ຍັງມີບັນດາການພົບປະກັບປະຊາຄົມຊາວ ຫວຽດນາມ ພວມດຳລົງຊີວິດ, ຮ່ຳຮຽນ, ເຮັດວຽກໃນພາກເໜືອ ແລະ ໃຕ້ລັດ ກາລີຟໍເນຍ. ພົບປະກັບຜູ້ຕາງໜ້າຂອງບັນດາກຸ່ມປະຊາຄົມ, ທ່ານເອກອັກຄະລັດຖະທູດ ຟ້າມກວາງວິງ ຢືນຢັນວ່າ: ລັດຖືປະຊາຄົມຊາວ ຫວຽນດາມ ຢູ່ ອາເມລິກາ ເວົ້າສະເພາະ ແລະ ປະຊາຄົມຊາວ ຫວຽນດາມ ໃນທົ່ວໂລກເວົ້າລວມແມ່ນພາກສ່ວນ 1 ທີ່ບໍ່ອາດຕັດແຍກອອກຈາກຊາດ ຫວຽດນາມ ໄດ້. ທີ່ພາກເໜືອ ກາລີຟໍເນຍ, ທ່ານເອກອັກຄະລັດຖະທູດ ຟ້າມກວາງວິງ ໄດ້ມີການພົບປະກັບຊາວ ຫວຽນດາມ ອາໄສຢູ່ຕ່າງປະເທດເກືອບ 150 ຄົນ. ໃນຂະນະນັ້ນ, ຢູ່ພາກໃຕ້ ກາລີຟໍເນຍ, ທ່ານເອກອັກຄະລັດຖະທູດ ຟ້າມກວາງວິງ ມີການພົບປະຫລາຍຄັ້ງກັບຊາວ ຫວຽດນາມ ລຸ້ທຕ່າງໆ ທີ່ພວມອາໄສຢູ່ຕ່າງປະເທດຕາງກັນ, ຈັດງານລ້ຽງຮອງຮັບພໍແມ່ປະຊາຊົນຢ່າງສະໜິດສະໜົມ…
(ແຫຼ່ງຄັດຈາກ VOV)


text:
ກະຊວງ ໂຍທາທິການ ແລະ ຂົນສົ່ງ, ຖອດຖອນບົດຮຽນ ວຽກບູລະນະຮັກສາເສັ້ນທາງຫຼວງແຫ່ງຊາດ ປະຈຳປີ 2017 ແລະ ທິດທາງແຜນການ ປະຈຳປີ 2018
ໃນຕອນເຊົ້າວັນທີ 20 ພະຈິກ 2017 ຢູ່ທີ່ຫ້ອງປະຊຸມໃຫຍ່ເບີ 1 ກະຊວງ ຍທຂ ໄດ້ດຳເນີນກອງປະຊຸມສະ ຫຼຸບຕີລາຄາ, ຖອດຖອນບົດຮຽນ ວຽກບູລະນະຮັກສາເສັ້ນທາງຫຼວງແຫ່ງຊາດ ປະຈຳປີ 2017 ແລະ ທິດທາງ ແຜນການປະຕິບັດວຽກ ປະຈຳປີ 2018 ພາຍໃຕ້ການເປັນປະທານຂອງ ທ່ານ ປອ. ບຸນຈັນ ສິນທະວົງ ລັດຖະມົນຕີ ກະຊວງ ຍທຂ, ມີ ທ່ານ ແພງ ດວງເງິນ ຫົວໜ້າກົມຂົວທາງ, ທ່ານ ລິດຕາ ຂັດທິຍະ ຮອງຫົວໜ້າກົມຂົວທາງ, ມີບັນດາຜູ້ຕາງໜ້າຈາກ ກົມກວດກາ, ກົມການເງິນ, ກົມແຜນການ ແລະ ການຮ່ວມມື, ມີຫົວໜ້າ ແລະ ຮອງຫົວໜ້າໂຄງການສ້ອມແປງທາງ 25 ໂຄງການ, ຄະນະພະແນກ ຍທຂ ແຂວງ ແລະ ນະຄອນຫຼວງ ມີ ຜູ້ເຂົ້າຮ່ວມທັງໝົດມີ 73 ຄົນ.
ກອງປະຊຸມໄດ້ຮັບຟັງການລາຍງານ ການຈັດຕັ້ງປະຕິບັດວຽກບູລະນະຮັກສາທາງຫຼວງແຫ່ງຊາດ ປະຈຳປີ 2017, ການຂຶ້ນແຜນວຽກການສ້ອມແປງ, ການຄັດເລືອກບໍລິສັດຜູ້ຮັບເໝົາ, ການຄຸ້ມຄອງສັນຍາ, ການຄຸ້ມຄອງລາຄາຫົວໜ່ວຍ, ການຈັດຕັ້ງປະຕິບັດວຽກງານບູລະນະຮັກສາທາງຫຼວງ ຕາມປົກກະຕິດ້ວຍ ແຮງງານປະຊາຊົນ, ການວາງແຜນການຈັດຕັ້ງປະຕິບັດວຽກບູລະນະຮັກສາທາງຫຼວງ ປະຈຳປີ 2018; ເຊິ່ງ ໄດ້ສະຫຼຸບຕີລາ ສະພາບການເປ່ເພຕົວຈິງຂອງໂຄງສ້າງທາງ, ລະບົບລະບາຍນ້ຳ, ການເຊາະເຈື່ອນ ແລະ ສິ່ງປະກອບຕ່າງຂອງເສັ້ນທາງ ພ້ອມກັນນີ້ບັນດາຜູ້ເຂົ້າຮ່ວມໄດ້ປະກອບຄຳຄິດຄຳເຫັນ ໃສ່ການວາງແຜນ ການຈັດຕັ້ງປະຕິບັດວຽກບູລະນະຮັກສາທາງຫຼວງປະຈຳປີ 2018 ດ້ວຍຄວາມຮັບຜິດຊອບສູງ.


text:
ນາຍົກລັດຖະມົນຕີ ໂມຢຳບິກ ເລີ່ມຕົ້ນການຢ້ຽມຢາມຫວຽດນາມຢ່າງເປັນທາງການ
ທ່ານນາຍົກລັດຖະມົນຕີ ແຫ່ງ ສ. ໂມຢຳບິກ Carlos Agostinho Rosario ໄດ້ເລີ່ມຕົ້ນການຢ້ຽມຢາມຫວຽດນາມຢ່າງເປັນທາງການແຕ່ວັນທີ 31 ກໍລະກົດຫາວັນທີ 3 ສິງຫາປີ 2017
ທ່ານນາຍົກລັດຖະມົນຕີ ໂມຢຳບິກ Carlos Agostinho Rosario
ວັນທີ 31/7, ທ່ານນາຍົກລັດຖະມົນຕີ ແຫ່ງ ສ. ໂມຢຳບິກ Carlos Agostinho Rosario ໄດ້ເລີ່ມຕົ້ນການຢ້ຽມຢາມຫວຽດນາມຢ່າງເປັນທາງການແຕ່ວັນທີ 31 ກໍລະກົດຫາວັນທີ 3 ສິງຫາປີ 2017 ຕາມຄຳເຊີນຂອງທ່ານ ນາຍົກລັດຖະມົນຕີຫວຽດນາມ ຫງວຽນຊວນຟຸກ. ການຢ້ຽມຢາມຫວຽດນາມຂອງ ທ່ານນາຍົກລັດຖະມົນຕີ ແຫ່ງ ສ. ໂມຢຳບິກ Carlos Agostinho Rosario ແມ່ນເພື່ອເພີ່ມທະວີສາຍພົວພັນມິດຕະພາບທີ່ເປັນມູນເຊື້ອລະຫວ່າງ ຫວຽດນາມ - ໂມຢຳບິກ ພ້ອມທັງແລກປ່ຽນບັນດາມາດຕະການຊຸກຍູ້ການພົວພັນຮ່ວມມືທາງດ້ານການຄ້າ, ການລົງທຶນກໍຄືໃນບັນດາຂົງເຂດທີ່ 2 ຝ່າຍຕ່າງກໍມີຄວາມສົນໃຈ.
(ແຫຼ່ງຄັດຈາກ VOV)


text:
ສຕລ ຍົກລະດັບກຳມະການຕັດສິນ 30 ຄົນ ກຽມຮອງຮັບເຕະບານ ເປບຊີ ລາວ ພຣີເມຍລີກ 2018
ສະຫະພັນບານເຕະແຫ່ງຊາດລາວ ຫຼື ສຕລ ຈັດເຝິກອົບຮົມຍົກລະດັບຄວາມຮູ້ຄວາມສາມາດການເປັນກຳມະການຕັດສິນລະດັບຊາດ ປະຈຳປີ 2018 ໃຫ້ຜູ້ທີ່ມີຄວາມສາມາດດີເດັ່ນ ຈຳນວນ 30 ຄົນ ແຕ່ຈະຖືກຄັດເລືອກເອົາພຽງ 25 ຄົນ ໃນຂອບເຂດທົ່ວປະເທດ ເພື່ອກຽມຄວາມພ້ອມຈະຕັດສິນໃນການແຂ່ງຂັນເຕະບານ ລາຍການ ເປບຊີ ລາວ ພຣີເມຍລີກ 2018 ທີ່ຈະເປີດສາກລະເບີດຄວາມມັນໃນວັນເສົານີ້.ເມື່ອຕອນເຊົ້າວັນຈັນທີ 19 ກຸມພາ ຜ່ານມາ ທີ່ຫ້ອງປະຊຸມສະຫະພັນບານເຕະແຫ່ງຊາດລາວ ໄດ້ຈັດເຝິກອົບຮົມກຳມະການຕັດສິນ ຈຳນວນ 30 ຄົນ ຊຸດກຽມຮອງຮັບ ເຕະບານ ເປບຊີ ລາວ ພຣີເມຍລີກ 2018, ໃຫ້ກຽດເຂົ້າຮ່ວມເປັນປະທານຂອງ ທ່ານ ຄຳແພງ ວົງຂັນຕີ ຮອງປະທານສະຫະພັນບານເຕະແຫ່ງຊາດລາວ, ມີທ່ານ ສີປະເສີດ ສິນບັນດິດ ຫົວໜ້າພະແນກກຳມະການຕັດສິນ, ຜູ້ປະເມີນກຳມະການຕັດສິນ ທັງເປັນວິທະຍາກອນ ຂອງ ສຕລ, ພະນັກງານທີ່ກ່ຽວຂ້ອງ ແລະ ສຳມະກອນເຂົ້າຮ່ວມ.
ສຳລັບການເຝິກອົບຮົມກຳມະການຕັດສິນຄັ້ງນີ້ ໄດ້ດຳເນີນການເຝິກອົບຮົມລະຫວ່າງວັນທີ 19-22 ກຸມພາ 2018 ໂດຍສຳມະກອນໄດ້ມີການຮຽນຮູ້ທາງດ້ານທິດສະດີ-ການປະຕິບັດຕົວຈິງ ເຊິ່ງຜູ້ທີ່ເຂົ້າຮ່ວມເຝິກອົບຮົມ ຈຳນວນ 30 ຄົນ ຈະໄດ້ມີການຄັດເລືອກເອົາຕົວຈິງພຽງ 25 ຄົນ ກໍ່ມີ ກຳມະການລະດັບຟີຟາ (FIFA) ຈຳນວນ 7 ທ່ານ ຄື: ທ່ານ ໄຊປະເສີດ ພົງຊະນິດ ຈາກ ສຕລ, ທ່ານ ຄຳສິງ ໄຊຍະວົງສີ ຈາກຄະນະສຶກສາສາດ ມະຫາວິທະຍາໄລແຫ່ງຊາດ (ມຊ), ທ່ານ ສວຍ ວົງຄຳ ຈາກຄະນະວິທະຍາສາດການກິລາ-ກາຍະກຳ ມຊ, ທ່ານ ຄຳປະສົງ ໄຊຍະວົງສີ ຈາກ ສຕລ, ທ່ານ ກິຫຼ້າ ລາດຊະວົງ ຈາກ ສຕລ, ທ່ານ ສົມພາວັນ ຫຼວງລາດ ຈາກ ກະຊວງ ປກສ ແລະ ທ່ານ ພອນສຸກສິນ ເຕໂຊ ຈາກ ກົມກິລາລະດັບສູງ ກະຊວງສຶກສາທິການ ແລະ ກິລາ, ທ່ານ ສຸພີ ເຄືອບມະວົງ ຈາກແຂວງສະຫວັນນະເຂດ ສ່ວນກຳມະການຕັດສິນຜູ້ທີ່ບໍ່ມີລະດັບ ຟີຟາ ມີ ທ່ານ ວົງວິໄລ ໄຊຍະບັນດິດ ຈາກຄະນະວິທະຍາສາດການກິລາ-ກາຍະກຳ ມຊ, ທ່ານ ທິບພະພອນ ອິນທະວົງ ຈາກ ແຂວງຈຳປາສັກ, ທ່ານ ບຸນພັນ ສີສຸວັນ (New FIFA) ຈາກຫ້ອງການສຶກສາທິການ ແລະ ກິລາ ເມືອງໄຊເຊດຖາ, ທ່ານ ວິສິດ ແສງອຳພັນ ຈາກວິທະຍາໄລ ພະລະສຶກສາ, ທ່ານ ຄຳພູວົງ ສີຫາລາດ ຈາກກະຊວງ ປກສ ທັງໝົດເຫຼົ່ານີ້ ຈະໄດ້ເປັນກຳມະການຕັດສິນກາງສະໜາມ ແລະ ຜູ້ຊ່ວຍກຳມະການຕັດສິນຂ້າງສະໜາມ.
ສ່ວນອີກ 18 ຄົນ ແມ່ນພາກສ່ວນຜູ້ຊ່ວຍກຳມະການຕັດສິນ ມີ ທ່ານ ແກ້ວ ລຸນທອງແສງ ຈາກ ຄະນະວິທະຍາສາດການກິລາ-ກາຍະກຳ ມຊ, ທ່ານ ບຸນອູ້ມ ລາດຊະວົງ ຈາກ ໂຄສະນາອົບຮົມສູນກາງພັກ, ທ່ານ ສຸລິຖັນ ມ້າວປັນຍາ ຈາກສູນເຝິກກິລາແຫ່ງຊາດ, ທ່ານ ທິບພະພອນໄຊ ແພງສີ (FIFA) ຈາກຄະນະວິທະຍາສາດການກິລາ-ກາຍະກຳ ມຊ, ທ່ານ ອິນທະວົງ ວົງຜ່ອງສີ ຈາກ ແຂວງສະຫວັນນະເຂດ, ທ່ານ ຫີນກ້າ ຈັນດີລາວົງ ຈາກ ມສ ຈັນທະບູລີ, ທ່ານ ບຸນເຊິນ ໝອນອາລັກ ຈາກ ມຊ, ທ່ານ ອະນຸລັກ ອິນທະວົງ ຈາກ ແຂວງຈຳປາສັກ, ທ່ານ ຄຳໄພ ອ່ອນຄຸນມີ ຈາກ ແຂວງຈຳປາສັກ, ທ່ານ ໄຊຊະນະ ບັນນະວົງ ຈາກ ກອງທັບ, ທ່ານ ຄຳພັນ ສຸວັນນະວົງ ຈາກ ຄະນະວິທະຍາສາດການກິລາ-ກາຍະກຳ ມຊ, ທ່ານ ວິລະພົນ ຄຳແພງເພັດ ຈາກແຂວງຈຳປາສັກ, ທ່ານ ນິຍົມ ວົງລັດສະໝີ ຈາກ ສຕລ, ທ່ານ ຄາລົມ ປັນຍາທອງ ຈາກເມືອງໄຊທານີ, ທ່ານ ສົມພອນ ເພັດສະຫວ່າງ ຈາກວິທະຍາໄລ ເຕັກນິກ ປາກປ່າສັກ, ທ່ານ ຄຳພວງ ບຸນທະວົງ ຈາກກະຊວງສຶກສາທິການ ແລະ ກິລາ, ທ່ານ ຄຳຫອມ ສີນວນໄຊ ຈາກຫ້ອງການສຶກສາທິການ ແລະ ກິລາ ເມືອງໄຊເຊດຖາ
ສຳລັບການແຂ່ງຂັນເຕະບານ ເປບຊີ ລາວ ພຣີເມຍລີກ 2018 ແມ່ນມີທີມເຂົ້າຮ່ວມທັງໝົດ 8 ທີມ ປະກອບມີ: ແຊ໋ມເກົ່າ 2 ສະໄໝ ສະໂມສອນ ລາວ ໂຕໂຢຕ້າ ເອັຟຊີ, ສະໂມສອນ ປກສ ເອັຟຊີ, ສະໂມສອນ ດີເຄ ເອັຟຊີ, ສະໂມສອນ ສະຫວັນ ຢູໄນເຕັດ, ສະໂມສອນ ກອງທັບ ເອັຟຊີ, ສະໂມສອນ ມາສເຕີ 7 ເອັຟຊີ, ສະໂມສອນ ຊ້າງນ້ອຍ ເອັຟຊີ ແລະ ສະໂມສອນ ຫຼວງພະບາງ ຢູໄນເຕັດ.ຂະນະທີ່ໂປຣແກຣມການແຂ່ງຂັນຮອບຂາໄປ ນັດທຳອິດ ໃນວັນເສົາວັນທີ 24 ກຸມພາ 2018 ເວລາ 15:00 ໂມງ ສະໂມສອນ ປກສ ເອັຟຊີ ພົບກັບ ສະໂມສອນ ສະຫວັນ ຢູໄນເຕັດ ທີ່ສະໜາມກິລາແຫ່ງຊາດ ຫຼັກ 16 (ຖ່າຍທອດສົດ ທີວີ-ລາວ), ເວລາ 17:30 ໂມງ ແຊ໋ມເກົ່າ 2 ສະໄໝ ສະໂມສອນ ລາວໂຕໂຢຕ້າ ເອັຟຊີ ພົບກັບ ສະໂມສອນ ກອງທັບ ເອັຟຊີ ທີ່ສະໜາມກິລາແຫ່ງຊາດ ຫຼັກ 16 (ຖ່າຍທອດສົດ ທີວີ-ລາວ). ສ່ວນໃນວັນທີ 25 ກຸມພາ 2018 ເວລາ 17:00 ໂມງ ສະໂມສອນ ຊ້າງນ້ອຍ ເອັຟຊີ ພົບກັບ ສະໂມສອນ ມາສເຕີ ເຊເວັນ ເອັຟຊີ ທີ່ສະໜາມກິລາແຫ່ງຊາດ ຫຼັກ 16 (ຖ່າຍທອດສົດ mycujoo.tv) ແລະ ເວລາ 17:00 ສະໂມສອນ ດີເຄ ເອັຟຊີ ພົບກັບ ສະໂມສອນ ຫຼວງພະບາງ ຢູໄນເຕັດ ທີ່ສະໜາມກິລາກາງມະຫາວິທະຍາໄລແຫ່ງຊາດ (ມຊ).
ໂດຍ ສົງການ


text:
ຈີນ, ສິງກະໂປ ເຫັນດີເປັນເອກະພາບສະໜັບສະໜູນລັດທິຫຼາຍຝ່າຍ ແລະ ການຄ້າເສລີ
(VOVWORLD) - ຖະແຫຼງການນີ້ໂດຍທ່ານ ຫວາງອີ, ກຳມະການລັດຖະບານ ທັງເປັນລັດຖະມົນຕີການຕ່າງປະເທດ ຈີນ ຍົກອອກມາໃນວັນທີ 1 ສິງຫາ
ຈີນ ພ້ອມແລ້ວທີ່ຈະຮ່ວມມືກັບ ສິງກະໂປ ເພື່ອສົ່ງສານຢ່າງຈະແຈ້ງກ່ຽວກັບການເຄົາລົບລັດທິຫຼາຍຝ່າຍ ກໍ່ຄືຄັດຄ້ານລັດທິຝ່າຍດຽວ ແລະ ລັດທິອາລັກຂາການຄ້າ. ຖະແຫຼງການນີ້ໂດຍທ່ານ ຫວາງອີ, ກຳມະການລັດຖະບານ ທັງເປັນລັດຖະມົນຕີການຕ່າງປະເທດ ຈີນ ຍົກອອກມາໃນວັນທີ 1 ສິງຫາ ໃນການພົບປະກັບຄູ່ຕຳແໜ່ງ ສິງກະໂປ Vivian Balakrishnan ຢູ່ປະເທດ ອາຊີຕາເວັນອອກສ່ຽງໃຕ້ນີ້.
ທ່ານລັດຖະມົນຕີການຕ່າງປະເທດ ຫວາງອີ ໄດ້ຕີລາຄາຕັ້ງໜ້າບົດບາດຂອງ ສິງກະໂປ ໃນການຊຸກຍູ້ບັນດາການພົວພັນຄູ່ຮ່ວມມືລະຫວ່າງຈີນ ແລະ ສະມາຄົມບັນດາປະຊາຊາດ ອາຊີຕາເວັນອອກສ່ຽງໃຕ້ (ອາຊຽນ) ດ້ວຍຖານະເປັນປະເທດປະສານງານໃນການພົວພັນ ຈີນ - ອາຊຽນ ໃນ 3 ປີຜ່ານມາ, ພ້ອມທັງຢັ້ງຢືນວ່າ: ຈີນ ຍາມໃດກໍ່ສະໜັບສະໜູນບົດບາດໃຈກາງຂອງ ອາຊຽນ ໃນວິວັດການຮ່ວມມືພາກພື້ນລະຫວ່າງ ອາຊີຕາເວັນອອກ ແລະ ອາຊຽນ.
ສ່ວນທ່ານລັດຖະມົນຕີການຕ່າງປະເທດ Vivian ເຫັນດີເປັນເອກະພາບວ່າ 2 ປະເທດຢຶດໝັ້ນຕໍ່ສູ້ຕ້ານລັດທິຝ່າຍດຽວ ແລະ ອາລັກຂາການຄ້າ, ພ້ອມທັງຮັກສາລັດທິຫຼາຍຝ່າຍກໍ່ຄືການຄ້າເສລີ ແລະ ການເຊື່ອມໂຍງເສດຖະກິດພາກພື້ນ.


text:
ຄວາມສາມັກຄີແບບພິເສດ ຫວຽດນາມ-ລາວ ຜ່ານພາບຖ່າຍ ຂອງນັກຂ່າວສຳນັກຂ່າວສານ ຫວຽດນາມ
ໃນຂອບເຂດການຢ້ຽມຢາມມິດຕະພາບ ຫວຽດນາມ ຢ່າງເປັນທາງການ, ໃນຕອນເຊົ້າວັນທີ 20 ທັນວາ 2017, ທີ່ຫໍປະຊຸມກະຊວງປ້ອງກັນປະເທດ, ຢູ່ ຮ່າໂນ້ຍ, ສະຫາຍ ຫງວຽນຝູ໋ຈ້ອງ ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ແລະ ສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດ ລາວ, ປະທານປະເທດແຫ່ງ ສປປ ລາວ ໄດ້ມາຢ້ຽມຊົມງານວາງສະແດງຮູບພາບ: “ຄວາມສາມັກຄີແບບພິເສດ ຫວຽດນາມ - ລາວ”.
ງານວາງສະແດງໂດຍສຳນັກຂ່າວສານ ຫວຽດນາມ ສົມທົບກັບ ຄະນະພົວພັນການຕ່າງປະເທດສູນກາງ ພ້ອມກັນຈັດຕັ້ງເນື່ອງໃນໂອກາດປີສາມັກຄີມິດຕະພາບ ຫວຽດນາມ-ລາວ, ລາວ-ຫວຽດນາມ 2017.
ສະຫາຍ ຫງວຽນດຶກເລີ້ຍ ກຳມະການສູນກາງພັກ, ຜູ້ອຳນວຍການໃຫຍ່ສຳນັກຂ່າວສານ ຫວຽດນາມ ແລະ ສະຫາຍ ຮວ່າງບິ່ງກວນ ກຳມະການສູນກາງພັກ, ຫົວໜ້າຄະນະພົວພັນການຕ່າງປະເທດສູນກາງ ໄດ້ເຊີນສະຫາຍເລຂາທິການໃຫຍ່ ຫງວຽນຝູ໋ຈ້ອງ ແລະ ສະຫາຍເລຂາທິການໃຫຍ່, ປະທານປະເທດ ລາວ ບຸນຍັງ ວໍລະຈິດ ໄປຢ້ຽມຊົມງານວາງສະແດງ.
ງານວາງສະແດງ ແນະນຳຮູບຖ່າຍ 55 ແຜ່ນຂອງນັກຂ່າວສຳນັກຂ່າວສານ ຫວຽດນາມ ຜ່ານໄລຍະຕ່າງໆເຊິ່ງໄດ້ຖ່າຍທຳບັນດາຮູບພາບທີ່ສວຍງາມ, ບັນດາຈຸດເວລາປະຫວັດສາດຂອງນ້ຳໃຈສາມັກຄີ, ມິດຕະພາບສັດຊື່ບໍລິສຸດ, ໝັ້ນແກ່ນລະຫວ່າງສອງຊາດ ຫວຽດນາມ-ລາວ; ສ່ອງແສງສາຍພົວພັນຮ່ວມມືຮອບດ້ານ, ພິເສດລະຫວ່າງສອງປະເທດໃນບັນດາຂົງເຂດຄື: ການເມືອງ, ເສດຖະກິດ, ວັດທະນະທຳ, ສັງຄົມ, ການປ້ອງກັນຊາດປ້ອງກັນຄວາມສະຫງົບ… ນັບທັງໃນໄລຍະຕໍ່ສູ້ຍາດເອົາເອກະລາດຂອງຊາດກໍ່ຄືໃນພາລະກິດສ້າງສາ ແລະ ປົກປັກຮັກສາປະເທດຊາດໃນປັດຈຸບັນອີກດ້ວຍ.
ໃນນັ້ນ ມີຮູບຖ່າຍປະທານ ໂຮ່ຈີມິນ ໃນການພົບປະ, ໂອ້ລົມ ສົນທະນາກັບປະທານ ສຸພານຸວົງ ຢູ່ເຂດຕໍ່ຕ້ານ ວຽດບັກ, ພາບຖ່າຍປະທານ ໂຮ່ຈີມິນ ພົບປະກັບເລຂາທິການໃຫຍ່ ໄກສອນ ພົມວິຫານ ຢູ່ ຮ່າໂນ້ຍ ເມື່ອປີ 1966.
ງານວາງສະແດງດັ່ງກ່າວ ແມ່ນການເຄື່ອນໄຫວທີ່ມີຄວາມໝາຍແນໃສ່ສະເຫຼີມສະຫຼອງ 55 ປີແຫ່ງວັນສ້າງຕັ້ງ ສາຍພົວພັນການທູດ (5/9/1962-5/9/2017), 40 ປີ ວັນເຊັນສົນທິສັນຍາມິດຕະພາບແລະ ການຮ່ວມມືລະຫວ່າງ ຫວຽດນາມ-ລາວ (18/7/1977-18/7/2017).
ກ່ອນໜ້ານັ້ນ, ສະຫາຍເລຂາທິການໃຫຍ່, ປະທານປະເທດ ລາວ ບຸນຍັງ ວໍລະຈິດ ແລະ ຄະນະຜູ້ແທນປະເທດ ສປປ ລາວ ໄດ້ມາວາງພວງມາລາທີ່ເຂດອະນຸສາວະລີ ບັນດານັກຮົບວິລະຊົນທີ່ໄດ້ເສຍສະຫຼະຊີວິດເພື່ອຊາດ; ເຂົ້າສຸສານໄວ້ອາໄລປະທານ ໂຮ່ຈີມິນ. ພວງມາລາຂອງຄະນະມີແຖວໜັງສື “ປະທານ ໂຮ່ຈີມິນ ຍືນຍົງຄົງຕົວໃນດວງໃຈຂອງປະຊາຊົນລາວ ບັນດາເຜົ່າຕະຫຼອດໄປ”.
ປະຕິບັດ: VNA/VNP


text:
ຍ້ອງຍໍຊົມເຊີຍບັນດາແບບຢ່າງທີ່ກ້າວໜ້າຈຳນວນ 180 ຄົນໃນໝູູ່ຊາວຄຼິດ
ທ່ານ ຫງວຽນຖ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດຫວຽດນາມ
ພ້ອມກັບບັນດາສ່ວນບຸກຄົນໃນກອງປະຊຸມ
5 ປີທີ່ຜ່ານມາ, ຂະບວນການທົ່ວປວງຊົນສາມັກຄີສ້າງຊີວິດວັດທະນະທຳຢູ່ເຂດຊຸມຊົນ, ສ້າງການລົງຊີວິດ ແລະ ສາສະໜາໃຫ້ດີງາມໃນໝູ່ຊາວຄຼິດ ຕິດພັນກັບຂະບວນການແຂ່ງຂັນໂດຍຄະນະກຳມະການສາມັກຄີຊາວຄຼິດຫວຽດນາມປຸກລະດົມ ໄດ້ ແລະ ພວມເສີມຂະຫຍາຍຄຸນປະໂຫຍດ, ນຳມາເຊິ່ງຜົນປະໂຫຍດທີ່ແທດຈິງໃນການດຳລົງຊີວິດຢູ່ບັນດາເຂດມີຊາວຄຼິດດຳລົງຊີວິດ. ບັນດາເນື້ອໃນຂອງຂະບວນການແມ່ນຖືກຕ້ອງກັບແຜນນະໂຍບາຍ, ແນວທາງນະໂຍບາຍຂອງພັກ ແລະ ລັດ, ສອດຄ່ອງກັບຄວາມມຸ່ງຫວັງ ແລະ ວິຖີຊີວິດຂອງພໍ່ແມ່ປະຊາຊົນ. ໃນຂະບວນການແຂ່ງຂັນນີ້, ໄດ້ປະກົດມີບັນດາບັນດາແບບຢ່າງວຽກດີຄົນເດັ່ນໃນການອອກແຮງງານ, ທຳການຜະລິດ, ພັດທະນາເສດຖະກິດ, ຊ່ວຍກັນລົບລ້າງຄວາມອຶດຫິວຫຼຸດຜ່ອນຄວາມທຸກຍາກ…. ກ່າວຄຳເຫັນທີ່ກອງປະຊຸມຍ້ອງຍໍຊົມເຊີຍບັນດາແບບຢ່າງທີ່ກ້າວໜ້າຈຳນວນ 180 ຄົນໃນໝູູ່ຊາວຄຼິດ ຊຶ່ງຈັດຂຶ້ນໃນຕອນເຊົ້າວັນທີ 30/9, ທ່ານ ຫງວຽນຖ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດຫວຽດນາມ ເນັ້ນໜັກວ່າ :
“ ຕາງໜ້າພັກ , ລັດ ແລະ ແນວໂຮມປະເທດຊາດຫວຽດນາມ, ຂ້າພະເຈົ້າຊົມເຊີຍ ແລະ ອວຍພອນຄະນະກຳມະການສາມັກຄີຊາວຄຼິດຫວຽດນາມ ໃນໄລຍະທີ່ຜ່ານມາ ໄດ້ຮັບການປັບປຸງ ແລະ ເພີ່ມທະວີການຈັດຕັ້ງການເຄື່ອນໄຫວຢ່າງບໍ່ຢຸດຢັ້ງ ແລະ ມີປະສິດທິຜົນ. ເສີມຂະຫຍາຍບົດບາດເປັນສະມາຊິກຂອງແນວໂຮມປະເທດຊາດຫວຽດນາມ, ປະກອບສ່ວນສ້າງຄວາມສາມັກຄີຢ່າງກ້ວາງຂວາງໃນ ໝູູ່ຊາວຄຼິດ, ຍູ້ແຮງຂະບວນການແຂ່ງຂັນຮັກຊາດ, ສ້າງກຸ່ມກ້ອນມະຫາສາມັກຄີທົ່ວປວງຊົນໃຫ້ນັບມື້ນັບໝັ້ນຄົງເຂັ້ມແຂງ ”.
(ແຫຼ່ງຄັດຈາກ VOV)


text:
ການຄຸ້ມຄອງການຟັງດ້ວຍ Chef Automate ແລະ AWS
Chef ແລະ AWS: ອົງການຈັດຕັ້ງອັນສໍາຄັນ
AWS OpsWorks ສໍາລັບ Chef Automate ແມ່ນການປະຕິບັດຕໍ່ໄປສູ່ຕະຫຼາດລະຫວ່າງບໍລິການ Amazon Web ແລະ Boss software, Inc ທີ່ຫມາຍຄວາມວ່າ, ທັງສອງອົງການແມ່ນສຸມໃສ່ຄວາມຈະເລີນຮຸ່ງເຮືອງຂອງທ່ານກັບການບໍລິຫານນີ້. ພວກເຮົາມີຄວາມພໍໃຈແລະພວກເຮົາໄດ້ເຮັດວຽກຢ່າງດຸເດືອດເພື່ອສະແດງໃຫ້ທ່ານຮູ້ດີວ່າສິ່ງທີ່ແຕ່ລະຂັ້ນຕອນຂອງພວກເຮົານໍາມາສູ່ຕາຕະລາງ. ຈະສືບຕໍ່ເຮັດວຽກຮ່ວມກັນຢ່າງແຂງແຮງແລະທ່ານສາມາດອີງຕາມການສັງເກດເບິ່ງການສະເຫນີຂາຍນີ້ຕໍ່ການຂະຫຍາຍຕົວໃນທັດສະນະຂອງຄວາມສໍາຄັນຂອງລູກຄ້າ. ສອງຜູ້ບຸກເບີກຕະຫຼາດໄດ້ຮ່ວມມືກັນເພື່ອໃຫ້ແນ່ໃຈວ່າທ່ານພ້ອມທີ່ຈະ (ດັ່ງທີ່ພວກເຮົາໄດ້ກ່າວມາຈາກຕອນເລີ່ມຕົ້ນ) "ຈັດການຟັງ".
Chef Automate ເປັນຜົນປະໂຫຍດຂອງຜູ້ບໍລິຫານ
At ຫົວ, ພວກເຮົາເຫັນຮູບແບບທີ່ມີລູກຄ້າທີ່ໃຫຍ່ທີ່ສຸດຂອງພວກເຮົາ. ນັບຕັ້ງແຕ່ພວກເຮົາໄດ້ມີການປ່ຽນແປງສະມາຄົມຂອງພວກເຂົາໂດຍການຊ່ວຍເຫຼືອພວກເຂົາໃຫ້ມີລະຫັດທີ່ໄວກວ່າ, ມີຄວາມປອດໄພແລະປອດໄພກວ່າ, Chef Automate ກາຍເປັນການບໍລິຫານຂັ້ນພື້ນຖານຂອງພາລະກິດທີ່ຢູ່ ເຊັ່ນດຽວກັນກັບການບໍລິຫານຂັ້ນພື້ນຖານໃດຫນຶ່ງ, ການຮັບປະກັນຄວາມສາມາດເຂົ້າເຖິງແລະຄວາມເຊື່ອຫມັ້ນຂອງມັນຕ້ອງໃຊ້ພະລັງງານ, ການໃຊ້ແຮງງານແລະຊັບສິນທີ່ຮ້າຍແຮງ. ລູກຄ້າ Fortune 500 ຂອງພວກເຮົາຈໍາເປັນຕ້ອງກິນພື້ນຖານການບໍລິຫານພື້ນຖານແລະຂັ້ນຕອນການບໍລິຫານຄໍາຮ້ອງສະຫມັກເປັນຜູ້ປົກຄອງ.
AWS OpsWorks ສໍາລັບ Chef Automate ເຮັດໃຫ້ປະສິດທິພາບປະສິດທິພາບ, ຄວາມປອດໄພແລະຄຸນນະພາບທີ່ບໍ່ເຄີຍປ່ຽນແປງສໍາລັບ Chef Automate ທີ່ທ່ານຄາດຫວັງຈາກຜົນປະໂຫຍດຂອງ AWS. ໃນຖານະເປັນກົງກັນຂ້າມກັບການຄາດຄະເນຄັ້ງທີສອງກ່ຽວກັບຄຸນນະພາບ unwavering ຂອງອຸປະກອນຂອງທ່ານເອງຫຼືຄວາມໂປດປານຂອງລະບົບຂອງທ່ານ, ທ່ານສາມາດໃຫ້ AWS ມີໂອກາດທີ່ຈະຄວບຄຸມ Chef Automate ສໍາລັບທ່ານທີ່ມີຂອບເຂດ 24x7x365 ແລະການຄາດຄະເນຕາມຄ່າໃຊ້ຈ່າຍທີ່ທ່ານຕ້ອງການ. ໃຫ້ AWS ຈັດການກັບ reinforcements ຂອງທ່ານ, reestablishes, ແລະໂຄງການ overhauls. ທີ່ອະນຸຍາດໃຫ້ທ່ານແລະກຸ່ມຂອງທ່ານລົງທຶນຫນ້ອຍທີ່ຄວບຄຸມ Chef Automate ແລະໃຊ້ເວລາເພີ່ມເຕີມໃນການສຸມໃສ່ການຕໍ່ສູ້ກັບຄູ່ແຂ່ງຂອງທ່ານ.
ຂະຫຍາຍການພົວພັນຂອງທ່ານກັບ AWS
AWS OpsWorks for Chef Automate ເປັນຜົນປະໂຫຍດ AWS ຂອງທ້ອງຖິ່ນ. ເຊັ່ນດຽວກັນກັບການບໍລິຫານໃດໆທີ່ທ່ານຊື້ຈາກ AWS, ພວກເຂົາເປັນຜູ້ບັນທຶກສິນຄ້າ. AWS ຊ່ວຍໃຫ້ທ່ານເຮັດວຽກ, ຈັດການກັບການບໍລິຫານຂອງທ່ານແລະເປັນຈຸດປະສົງສໍາລັບການຕິດຕໍ່ຂອງທ່ານສໍາລັບຄວາມກັງວົນຂອງທ່ານ. Chef Software Inc. ແມ່ນ AWS ສົມທົບແລະພວກເຮົາຊຸກຍູ້ການນໍາໃຊ້ລາຍການຂອງພວກເຮົາ. ມີ AWS OpsWorks ສໍາລັບ Chef Automate, ທ່ານກໍາລັງຂະຫຍາຍສາຍພົວພັນໃນປັດຈຸບັນທີ່ທ່ານມີຢູ່ກັບ Amazon Web Services. ການນໍາໃຊ້ຂອງການບໍລິຫານນີ້ສະແດງໃຫ້ເຫັນເປັນລາຍລະອຽດກ່ຽວກັບຄ່າໃຊ້ຈ່າຍຂອງທ່ານ AWS. ທ່ານໄດ້ຮັບຜົນບັງຄັບໃຊ້ທັງຫມົດຂອງ Chef, ສະຫນັບສະຫນູນໂດຍຜູ້ຜະລິດຟັງທີ່ທ່ານແນ່ນອນຮູ້ແລະໄວ້ວາງໃຈ. ສ່ວນໃຫຍ່ຂອງການນໍາໃຊ້ Chef ຂອງທ່ານແມ່ນໄດ້ລວມເຂົ້າໃນຫນຶ່ງຊື່, ງ່າຍດາຍທີ່ຈະນໍາໃຊ້, ແລະງ່າຍດາຍທີ່ຈະເບິ່ງພື້ນທີ່. ເຊັ່ນດຽວກັນກັບສ່ວນພື້ນຖານອື່ນໆບາງສ່ວນຂອງແອັບພລິເຄຊັນຂອງທ່ານ, ມັນແມ່ນສ່ວນຫນຶ່ງຂອງຊຸດການຈັດການທີ່ບໍລິສັດຫນຶ່ງທີ່ສົ່ງໃຫ້ທ່ານໂດຍ AWS.
ກໍາລັງຂອງທຸລະກິດ Chef ແລະກຸ່ມ open-source
ການສະເຫນີຂາຍໃຫມ່ນີ້ແມ່ນເສັ້ນທາງທີ່ງ່າຍດາຍສໍາລັບລູກຄ້າ AWS ເພື່ອພະຍາຍາມລາຍການທຸລະກິດຂອງ Chef: Chef Automate. ມີສູນກາງຟຣີສໍາລັບ 10 ສໍາລັບຫນຶ່ງປີ, ມັນເປັນວິທີການທີ່ປອດໄພໂດຍທົ່ວໄປເພື່ອເລີ່ມຕົ້ນຢ່າງໄວວາແລະເຂົ້າໃຈເຖິງວິທີການ Chef Automate ເຮັດໃຫ້ທ່ານສາມາດຮັບຮູ້ໄດ້, ມີຄວາມສອດຄ່ອງ, ແລະຂະບວນການເຮັດວຽກປົກກະຕິໃນຂະນະທີ່ມີການປ່ຽນແປງທັງຫມົດໃນການຈັດການຄໍາຮ້ອງສະຫມັກຂອງທ່ານ. ມີ AWS OpsWorks ສໍາລັບ Chef Automate, ທ່ານຍັງພ້ອມທີ່ຈະນໍາໃຊ້ເຄື່ອງມືທີ່ເປີດກວ້າງທີ່ພົບເລື້ອຍໆໃນລະບົບຊີວະສາດ Chef ເຊິ່ງລວມທັງເຄື່ອງປຸງແຕ່ງອາຫານຂອງຮ້ານ Supermarket, ເຮືອນຄົວທົດສອບ, InSpec, Habitat ແລະ (ແນ່ນອນ) Chef ເພື່ອຈັດການກັບທ່ານ AWS framework ແລະຄໍາຮ້ອງສະຫມັກ. ທ່ານໄດ້ຮັບໂອກາດທີ່ຈະມີອິດທິພົນທີ່ດີທີ່ສຸດຂອງວິທະຍາໄລທັງສອງແລະເລີ່ມຕົ້ນດ້ວຍການຈັບຂອງຈັບໄດ້.
ເລີ່ມຕົ້ນ
ມັນບໍ່ເຄີຍມີຄວາມໄວຫຼືຫນ້ອຍທີ່ຕ້ອງການເລີ່ມຕົ້ນດ້ວຍ Chef Automate; ສາມາດເຂົ້າເຖິງໄດ້ໃນຂະນະດຽວກັນໃນຄວາມສະດວກສະບາຍ AWS ດຽວກັນກັບລັດຖະບານຮຸ່ນອື່ນຂອງທ່ານ.


text:
ທ່ານນາຍົກລັດຖະມົນຕີຫງວຽນຊວນຟຸກເຂົ້າຮ່ວມພິທີສະເຫລີມສະຫລອງ50ປີແຫ່ງວັນສ້າງຕັ້ງຄະນະພັກເຂດພິເສດກວ໋າງດາ
(VOVWORLD) -ຕອນເຊົ້າວັນທີ 21 ຕຸລາ, ຢູ່ ໂຮງລະຄອນ ຈືງເວືອງ, ນະຄອນ ດາຫນັງ, ແຂວງ ກວ໋າງນາມ ແລະ ຄະນະພັກນະຄອນ ດາຫນັງ ໄດ້ຈັດຕັ້ງພິທີສະເຫລີມສະຫລອງ 50 ປີແຫ່ງວັນສ້າງຕັ້ງຄະນະພັກເຂດພິເສດ ກວ໋າງດາ.
ກ່າວຄຳເຫັນນະພິທີ ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ຍ້ອງຍໍຊົມເຊີຍ ການນຳແຂວງ ກວ໋າງນາມ ແລະ ນະຄອນ ດາຫນັງ ທີ່ມີຂໍ້ລິເລີ່ມຈັດຕັ້ງພິທີສະເຫລີມສະຫລອງ ເພື່ອທົບທວນຄືນມູນເຊື້ອອັນສະຫງ່າລາສີຂອງການປະຕິວັດ, ສະແດງຄວາມຮູ້ບຸນຄຸນທີ່ມີຕໍ່ລຸ້ນພໍ່ລຸ້ນອ້າຍ. ຜ່ານນັ້ນ ສຶກສາໃຫ້ລຸ້ນຫນຸ່ມປະຕິບັດຫນ້າທີ່ປະຕິວັດໃນໄລຍະໃຫມ່ໃຫ້ດີກວ່າ. ທ່ານນາຍົກລັດຖະມົນຕີ ປາດຖະຫນາວ່າ ການນຳ ແຂວງ ກວ໋າງນາມ ແລະ ດາຫນັງ ເສີມຂະຫຍາຍຄວາມສາມັກຄີ, ການຮ່ວມມື ພ້ອມກັນພັດທະນາ, ພິເສດໃນບັນດາຂົງເຂດ ອຸດສາຫະກຳ, ການທ່ອງທ່ຽວ, ປະກອບສ່ວນຍົກສູງຊີວິດການເປັນຢູ່ໃຫ້ປະຊາຊົນ.


text:
ກອງປະຊຸມສຳມະນາວິທະຍາສາດສາກົນດ້ວຍຫົວຂໍ້ວ່າ “ ຟີຊິກສາດ”
(VOVWORLD) - ວັນທີ 14 ສິງຫາ, ກອງປະຊຸມສຳມະນາວິທະຍາສາດສາກົນ ດ້ວຍຫົວຂໍ້ວ່າ “ ຟີຊິກສາດ ” ໄດ້ໄຂຂຶ້ນຢູ່ສູນສາກົນວິທະຍາສາດ ແລະ ການສຶກສາລະຫວ່າງຂະແໜງ - ICISE, ນະຄອນກຸຍເຍີນ ( ແຂວງບິ່ງດິ້ງ ).
ນີ້ແມ່ນການເຄື່ອນໄຫວນອນໃນລາຍການ “ ພົບປະກັບຫວຽດນາມ ” ຄັ້ງທີ 13 ປີ 2017, ໂດຍສະມາຄົມພົບປະກັບຫວຽດນາມ ໄດ້ສົມທົບກັບກະຊວງວິທະຍາສາດ ແລະ ເຕັກໂນໂລຊີ, ຄະນະກຳມະການປະຊາຊົນແຂວງບິ່ງດິ້ງ, ຈັດຕັ້ງ. ກອງປະຊຸມສຳມະນາ ມີຜູ້ແທນເຂົ້າຮ່ວມປະມານ 50 ທ່ານທີ່ມາຈາກ 16 ປະເທດ. ກອງປະຊຸມສຳມະນາວິທະຍາສາດສາກົນກ່ຽວກັບຟີຊິກສາດ ດ້ວຍຫົວຂໍ້ວ່າ “ ຟີຊິກສາດທາດຫອມ ” ຖືກດຳເນີນໃນລະຫວ່າງວັນທີ 14-19 ສິງຫາ; ເຊິ່ງແມ່ນເວທີປາໄສເພື່ອໃຫ້ນັກວິທະຍາສາດໄດ້ພົບປະ, ແລກປ່ຽນ, ປະກາດ, ອັບເດດ ກ່ຽວກັບບັນດາໝາກຜົນແຫ່ງການຄົ້ນຄວ້າໃໝ່ຫຼ້າສຸດໃນຂົງເຂດຟີຊິກສາດ. ບັນດາການຊອກຫາກ່ຽວກັບວັດຖຸໃໝ່ ກໍ່ໄດ້ຮັບການເນັ້ນໜັກເປັນພິເສດ, ເພີ່ມເຕີມບັນດາການຄົ້ນຄວ້າໂດຍກົງ ຢູ່ກອງປະຊຸມສຳມະນາຄັ້ງນີ້. ພິເສດ, ກອງປະຊຸມສຳມະນາຍັງເປັນໂອກາດ ເພື່ອໃຫ້ບັນດານັກວິທະຍາສາດຫວຽດນາມ ໄດ້ພົບປະແລກປ່ຽນ, ຖອດຖອນບົດຮຽນ ກັບບັນດານັກວິທະຍາສາດຟີຊິກສາດ ທີ່ມາຈາກຫຼາຍປະເທດໃນໂລກ.


text:
ບັນດາສະມາຊິກສະພາແຫ່ງຊາດມີຄວາມຫວັງຕໍ່ກົງຈັກໃໝ່ຂອງລັດຖະບານ
(ພາບປະກອບ)
ວັນທີ 28/07, ສະພາແຫ່ງຊາດຮັບຮອງເອົາມະຕິໃຫ້ສັດຕະຍາບັນໃບສະເໜີຂອງທ່ານນາຍົກລັດຖະມົນຕີກ່ຽວກັບການແຕ່ງຕັ້ງບັນດາຮອງນາຍົກລັດຖະ ມົນຕີ, ບັນດາລັດຖະມົນຕີ ແລະ ສະມາຊິກອື່ນໆຂອງລັດຖະບານ. ດ້ວຍຖັນແຖວພະນັກງານຫຼັກແຫຼ່ງໃນອາຍຸການໃໝ່, ບັນດາສະມາຊິກສະພາແຫ່ງຊາດເຊື່ອໝັ້ນວ່າ: ກົງຈັກໃໝ່ຂອງລັດຖະບານ, ທ່ານນາຍົກລັດຖະມົນຕີອາຍຸການ 2016 – 2021 ຈະມີບັນດາການປ່ຽນໃໝ່ເຂັ້ມແຂງ ແລະ ຂ້ຽວຂາດ ເພື່ອນຳປະເທດຊາດຜ່ານຜ່າຄວາມຫຍຸ້ງຍາກ, ເຊື່ອມໂຍງເສດຖະກິດກັບສາກົນສຳເລັດຜົນ. ທ່ານ ຟານຫງວຽນຍືເຄ ສະມາຊິກສະພາແຫ່ງຊາດ, ຄະນະຜູ້ແທນນະຄອນ ໂຮ່ຈີມິນ ຕັ້ງຄວາມຫວັງຕໍ່ກົນໂຄງປະກອບກົງຈັກຂອງລັດຖະບານຊຸດທີ 14.
“ຂ້າພະເຈົ້າເຫັນດີເຫັນພ້ອມສູງຕໍ່ການສະຫລຸບຂອງທ່ານນາຍົກລັດຖະມົນຕີ, ນັ້ນແມ່ນ ຕັ້ງຄວາມຫວັງຕໍ່ກົງຈັກລັດຖະບານຊຸດໃໝ່ ມີຄວາມຮັບຜິດຊອບ, ຂະຫຍັນຂັນເຄື່ອນສັດຊື່ບໍລິສຸດ ແລະ ຍາມໃດກໍ່ພິຈາລະນາທຸກບັນຫາ, ຖືຊີວິດຂອງປະຊາຊົນເປັນຈຸດໝາຍສູງສົງ, ນຳມາໃຫ້ຄວາມວັດທະນາຖາວອນຂອງປະເທດຊາດ ແລະ ຄວາມຜາສຸກໃນຊີວິດການເປັນຢູ່ຂອງປະຊາຊົນ
”.
(ແຫຼ່ງຄັດຈາກ VOV)


text:
ຄວາມຄິດສ້າງສັນເປັນແຫລ່ງທີ່ມາຂອງການພັດທະນາ, ຄຸນນະພາບແມ່ນເປັນພື້ນຖານຂອງທຸລະກິດ
ຄຸນນະພາບດີ, ລາຄາສົມເຫດສົມຜົນ, ການບໍລິການສຸພາບ, ຄວາມພໍໃຈຂອງລູກຄ້າຕິດຕໍ່ໃນປັດຈຸບັນ
ShenZhen Haiwang Sensor Co, Ltd
-
ບົດທີຫນຶ່ງອັນ. ຊື່ສຽງຂອງShenzhen Haiwang Sensor Co. , Ltd. , ພົບເຫັນຢູ່ໃນ 2004, ແມ່ນອຸທິດຕົນເພື່ອພັດທະນາການຜະລິດແລະການສົ່ງອອກຂອງອົງປະກອບການກວດສອບຂອງມະນຸດ, ໂມດູນອິນຟາເລດ / microwave ແລະອົງປະກອບສໍາຄັນອື່ນໆສໍາລັບການຫຼາຍກ່ວາ 10 ປີ. ສະຫນັບສະຫນູນການຄຸ້ມຄອງມາດຕະຖານ, ຄວບຄຸມຄຸນະພາບທີ່ເຂັ້ມງວດ, ທີມງານ D ມືອາຊີບ R &, ເຊິ່ງເປັນຫຼັກປະຕິບັດການຂອງສາດສະຫນາທີ່ດີ, ເປັນມືອາຊີບຂອງການອຸທິດແລະຄົບວົງຈອນບໍລິການມືອາຊີບ, ບໍລິສັດຂອງພວກເຮົາຊະນະຊື່ສຽງທີ່ດີໃນບັນດາລູກຄ້າໄດ້. ນອກຈາກນີ້ລູກຄ້າຫຼາຍແລະເພີ່ມເຕີມເຂົ້າມາສະຫນັບສະຫນູນແລະ tmst ພວກເຮົາ. ນີ້ເຮັດໃຫ້ Haiwang ສືບຕໍ່ຂະຫຍາຍຕົວແລະພັດທະນາ.
-
ບົດທີສອງ. ຜະລິດຕະພັນພວກເຮົາກໍາລັງທຸ່ມເທໃຫ້ກັບການພັດທະນາແລະຜະລິດພະລັງງານການປະຫຍັດແລະຜະລິດຕະພັນທາງ. ພວກເຮົາມີຄວາມມຸ່ງຫມັ້ນທີ່ຈະຂຸດຄົ້ນແລະຊອກຫາເສັ້ນທາງການພັດທະນາກ່ຽວກັບທັດສະນະທີ່ເຟລົດ, thermistor, photoresistors. ແກັບແສງສະຫວ່າງ, sensors infrared, sensors microwave, ແກັບອຸນຫະພູມແລະຜະລິດຕະພັນອື່ນໆໃນພາກສະຫນາມ. ນີ້ເຮັດໃຫ້ພວກເຮົາສາມາດບັນລຸລະດັບຊັ້ນນໍາໃນຂົງເຂດຂອງພວກເຮົາ. ຜະລິດຕະພັນໄດ້ຖືກນໍາໃຊ້ຢ່າງກວ້າງຂວາງໃນອຸດສາຫະກໍາເຮັດໃຫ້ມີແສງ, ອຸດສາຫະກໍາຄວາມປອດໄພສາທາລະນະ, ສື່ມວນຊົນໂຄສະນາ, ຄວາມປອດໄພຂອງການຈະລາຈອນແລະອື່ນໆ. ໃນເວລາດຽວກັນ, ພວກເຮົາສະຫນອງການ OEM ອີງຕາມການຄວາມຕ້ອງການທີ່ແຕກຕ່າງກັນຈາກລູກຄ້າ. ຜະລິດຕະພັນທີ່ມີຂາຍທົ່ວທຸກມຸມໂລກ, ຍ້ອນມີການຮັບຮູ້ກວ້າງແລະສັນລະເສີນຈາກລູກຄ້າຂອງພວກເຮົາ.
-
ບົດທີສາມ. ຫຼັກການHaiwang ຂາດກັບ "ຄວາມຄິດສ້າງສັນເປັນແຫລ່ງທີ່ມາຂອງການພັດທະນາ, ຄຸນນະພາບແມ່ນເປັນພື້ນຖານຂອງທຸລະກິດ" ແລະ "ຄຸນນະພາບດີ. ລາຄາສົມເຫດສົມຜົນ, ການບໍລິການຜູ້ໃຈດີ. ຄວາມພໍໃຈຂອງລູກຄ້າ" ສໍາລັບ purpose.We ທີ່ຫວັງວ່າຈະຮ່ວມມືກັບລູກຄ້າທັງພາຍໃນແລະຕ່າງປະເທດແລະສະແຫວງຫາການພັດທະນາ. ວິໄສທັດຂອງພວກເຮົາ: World ຮູ້ການສ້າງຂອງພວກເຮົາ, ທີ່ດີກວ່າທາງໃຫມ່ຊີວິດ. ມູນຄ່າຂອງພວກເຮົາ: ຄຸນນະພາບດີກວ່າສ້າງພື້ນຖານ, ການບໍລິການທີ່ດີເລີດຊະນະສິນເຊື່ອຂອງລູກຄ້າຂອງ. ສັດທາຂອງເຮົາ: ຄວາມສັດຊື່, Superior Quality, ຄວາມຄິດສ້າງສັນແລະຍຸດທະສາດການ Win-win. Concepts ຂອງພວກເຮົາ: ປະຊາຊົນ, ຮັດກຸມ, ລູກຄ້າເປັນມິດ, ລູກຄ້າຄັ້ງທໍາອິດແລະຄວາມພໍໃຈຂອງກໍາລັງ ou 「ມາດຕະຖານ.
-
16Jul 2018
2017 shenzhen ເອເລັກໂຕຣນິກລະຫວ່າງປະເທດແລະລະບົບຝັງDate: 2017/12 / 21-2017 / 12/23 ສະຖານທີ່: Shenzhen ສົນທິສັນຍາແລະການວາງສະແດງສູນ Booth: 1U71
-
16Jul 2018
2018 HK ເອເລັກໂຕຣນິກທີ່ເປັນທັມ (SPRING EDITION)ວັນທີ່: April 13th ຫາ 16 ເມສາ, 2018 ສະຖານທີ່: ຮ່ອງກົງສົນທິສັນຍາແລະການວາງສະແດງສູນ Booth: 5C-A38


text:
ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ ໂສມງອັກລິງ ຈະນໍາມາເຊິ່ງມູນຄ່ານັບຕື້ USD ໃນທົດສະວັດຈະມາເຖິງ
ຕອນເຊົ້າວັນທີ 06 ກັນຍາ, ຢູ່່ນະຄອນ ກອນຕຸມ, ແຂວງກອນຕຸມ ຂອງຫວຽດນາມ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ເຂົ້າຮ່ວມກອງປະຊຸມ ລົງທຶນ ແລະ ພັດທະນາ ໂສມງັອກລິງ ແລະ ບັນດາຕົ້ນສະໝຸນໄພ.
ທ່ານນາຍົກລັດຖະມົນຕີ ຫງວຽນຊວນຟຸກ ເຂົ້າຮ່ວມກອງປະຊຸມ ແລະ ໃຫ້ຄໍາຊີ້ນໍາຕ້ອງມີນະໂຍບາຍ ລົງທຶນ,
ພັດທະນາ ໂສມງັອກລິງ. (ພາບ: VOV)
ເຫດການດັ່່ງກ່າວ ເພື່ອແນໃສ່ຫັນຄໍາຊີ້ນໍາຂອງທ່ານນາຍົກລັດຖະມົນຕີ ຫງວຽນຊວນຟຸກ ທີ່ກອງປະຊຸມທົ່ວປະເທດ ກ່ຽວກັບການພັດທະນາຕົ້ນສະໝູນໄພຫວຽດນາມ ເປັນລະອຽດ, ຕາມນັ້ນແລ້ວ, ເມື່ອຕີລາຄາກ່ຽວກັບສະພາບການຕົວຈິງ, ຄວາມສາມາດບົ່ມຊ້ອນ, ການກໍານົດທິດ, ນະໂຍບາຍພັດທະນາ ໂສມງັອກລິງ ແລະ ຕົ້ນສະໜຸນໄພຊະນິດອື່ນ ຂອງຫວຽດນາມ.
ກ່າວຄໍາເຫັນທີ່ກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກເຖິງຄຸນຄ່າທີ່ລໍ້າຄ່າຂອງໂສມງັອກລິງ ນັບທັງຂົງເຂດສາທາລະນະສຸກ, ການຮັກສາສຸຂະພາບ ຕະຫຼອດຮອດ ມູນຄ່າດ້ານເສດຖະກິດ. ພ້ອມທັງເຊື່ອໝັ້ນວ່າ ໂສມງັອກລິງຈະ ແມ່ນຄວາມຫວັງໃໝ່ຂອງຫວຽດນາມໃນຂະແໜງສະໝຸນໄພ ແລະ ອາຫານເສີມ, ທ່ານກ່າວວ່າ:
“ຖ້າຫາກວ່າ ພວກເຮົາ ນໍາໂສມງັອກລິງ ໄປປະສົມກັບບັນດາຕົ້ນສະໝຸນໄພທີ່ມີຢູ່ບັນດາເຂດ, ພາກອື່ນ ຄື ເຫັດລິນຈີພິເສດ, ໂສມຊະນິດຕ່າງໆທີ່ມີຢູ່ພູຮວ່າງລຽນເຊີນ, ຢູ່ແຂວງເງະອານ, ບັນດາຕົ້ນໄມ້ສະໝຸນໄພທີ່ຫາຍາກຢູ່ເຂດໄຕງວຽນ, ເຂດໄຕບັກ ແລະ ເຂດອື່ນໆນັ້ນ ພວກເຮົາສາມາດສ້າງຂະແໜງການສະໝຸນໄພໄດ້ຢ່າງອຸດົມສົມບູນ ແລະ ມີຄວາມສາມາດພຽງພໍ ເພື່ອແກ່ງແຍ້ງຢູ່ໃນພາກພື້ນ ແລະ ທົ່ວໂລກ ໄດ້ຢ່າງແນ່ນອນ”.
ຄວາມຫວັງຢາກພັດທະນາຂະແໜງປູກຕົ້ນໄມ້ອຸດສາຫະກໍາ ແລະ ປຸງແຕ່ງ ໂສມງັອກລິງ ເພື່ອນໍາມາເຊິ່ງຜົນປະໂຫຍດນັບຕື້ USD ໃນທົດສະວັດຈະມາເຖິງ, ທ່ານນາຍົກລັດຖະມົນຕີຖືວ່າ ຄວນມີບາດກ້າວເດີນຢ່າງເປັນລະບົບ; ສ້າງຍຸດທະສາດ ຫັນຜະລິດຕະພັນ ໂສມ ງັອກລິງ ເປັນຫຼາຍຮູບຫຼາຍແບບ ເພື່ອສົ່ງອອກໄປຍັງບັນດາປະເທດພັດທະນາຄື G7, G20.
ທ່ານນາຍົກລັດຖະມົນຕີເນັ້ນໜັກວ່າ ໂສມງັອກລິງ ແມ່ນເຄື່ອງໝາຍການຄ້າແຫ່ງຊາດຫວຽດນາມ. ດັ່ງນັ້ນ, ທ່ານ ຈຶ່ງຮຽກຮ້ອງໃຫ້ບາງກະຊວງ, ຂະແໜງການກ່ຽວຂ້ອງ ສະເໜີຍຸດທະສາດກ່ຽວກັບການສ້າງເຄື່ອງໝາຍການຄ້າຂອງໂສມງັອກລິງ ແລະ ມີນະໂຍບາຍບຸລິມະສິດ ເພື່ອສົ່ງເສີມການລົງທຶນ.
(ແຫຼ່ງຄັດຈາກ VOV)


text:
ທ່ານ ສຸບັນ ສະວະບຸດ ກຳມະການຄະນະພັກ, ເລຂາຄະນະພັກຮາກຖານ, ຫົວໜ້າຄະນະຊ່ວຍ ວຽກຄະນະພັກ, ຮອງເລຂາທິການສະພາແຫ່ງຊາດ ໄດ້ຂຶ້ນຜ່ານບົດສະຫລຸບ ການເຄື່ອນໄຫວ ວຽກງານໃນ 1 ປີຜ່ານມາ ສາມາດຍາດໄດ້ຜົນສຳເລັດຫລາຍດ້ານ ເປັນຕົ້ນແມ່ນ ໄດ້ຮັບຮອງເອົາການສ້າງ ແລະ ປັບປຸງກົດໝາຍໄດ້ທັງໝົດ 28 ສະບັບ, ບັນລຸໄດ້ 94% ຂອງແຜນປີ ແລະ ກວມ 29,52% ທຽບໃສ່ແຜນ ການ 5 ປີ. ໃນນີ້, ກົດໝາຍສ້າງໃໝ່ 12 ສະບັບ, ຄະນະພັກກຳມາທິການກົດໝາຍ ເປັນເຈົ້າການສົມ ທົບກັນໃນການຊຸກຍູ້ ບັນດາກະຊວງ, ອົງການ ແລະ ຂະແໜງການຕ່າງໆ ໃນການຄົ້ນຄວ້າ ກະກຽມ, ກວດກາເນື້ອໃນຮ່າງກົດໝາຍ ແລະ ສາມາດນຳເຂົ້າພິຈາລະນາຮັບຮອງ ໃນກອງປະຊຸມສະໄໝສາມັນ ເທື່ອທີ 3 ແລະ ເທື່ອທີ 4 ຂອງສະພາແຫ່ງຊາດ ຊຸດທີ VIII ໄດ້ທັງໝົດ 28 ສະບັບ, ເປັນເຈົ້າການໃນ ການຄົ້ນຄວ້າປະກອບຄຳເຫັນ ຕໍ່ການໃຫ້ສັດຕະຍາບັນແກ່ສົນທິສັນຍາ, ສັດຕະຍາບັນທີ່ສປປ ລາວ ເປັນພາຄີໄດ້ຈຳນວນໜຶ່ງ.
ຄະນະບໍລິຫານງານພັກພະສາແຫ່ງຊາດ ໄດ້ເອົາໃຈໃສ່ນຳພາ ຕາມຫລັກການລວມສູນປະຊາທິປະໄຕ, ຕົກລົງຕັດສິນບັນຫາ ທີ່ສຳຄັນເປັນໝູ່ຄະນະ, ມີການແບ່ງງານ, ແບ່ງຄວາມຮັບຜິດຊອບ ພາຍໃນຄະນະພັກເປັນ 4 ຂົງເຂດການນຳພາ ຄື: ຂົງເຂດວຽກງານ ຈັດຕັ້ງພັກ-ພະນັກງານ, ວຽກງານໂຄສະນາຂະບວນການ ແລະ ອົງການຈັດຕັ້ງມະຫາຊົນ, ວຽກງານປ້ອງກັນ ແລະ ວຽກງານເສດຖະກິດ ການຄັງ. ນອກນີ້, ຍັງປະຕິບັດລະບອບປະຊຸມ ແລະ ລະບອບການສ່ອງແສງ ລາຍງານຢ່າງເປັນປົກກະຕິ ເອົາໃຈໃສ່ປັບປຸງວິທີການ ແລະ ເນື້ອໃນຂອງການດຳເນີນຊີວິດການເມືອງ ຂອງບັນດາຮາກຖານພັກ ໃຫ້ແທດກັບ ຕົວຈິງ ໄດ້ວາງຫລາຍນິຕິກຳເພື່ອເປັນບ່ອນອີງ ໃນການເຄື່ອນໄຫວນຳພາຂອງຄະນະພັກ ຂັ້ນຕ່າງໆ ຖືກ ກັບໜ້າທີ່ການເມືອງ ໃນແຕ່ລະໄລຍະນຳພາບັນດາຮາກຖານພັກ ເອົາໃຈໃສ່ສ້າງ ແລະ ປັບປຸງຕາມ 5 ຫລັກການ ແລະ 3 ທິດນຳ ເພື່ອເພີ່ມທະວີຄວາມຮັບຜິດຊອບ ໃນການນຳພາດຳເນີນຊີວິດການເມືອງປົກ ກະຕິ.
ສຳລັບທິດທາງແຜນການ 2018 ຄະນະບໍລິຫານງານ ພັກສະພາແຫ່ງຊາດ ຈະເພີ່ມທະວີ ແລະ ຍົກສູງບົດບາດການນຳພາ ຂອງອົງຄະນະພັກສະພາແຫ່ງຊາດ ຕໍ່ທຸກຂົງເຂດວຽກງານຂອງສະພາແຫ່ງ ຊາດ, ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ III ຂອງອົງຄະນະພັກ ສະພາແຫ່ງຊາດ ເປັນອັນລະອຽດ ແຕ່ລະດ້ານ ແລະ ຈັດຕັ້ງປະຕິບັດໃຫ້ມີຜົນສຳເລັດ, ປັບປຸງກົງຈັກເສນາທິການຂັ້ນຕ່າງໆ ໃຫ້ເປັນລະບົບ ແລະ ຮັບປະກັນການເຄື່ອນໄຫວຢ່າງມີຄຸນນະພາບ ແລະ ຮັບປະກັນການກໍ່ສ້າງ ແລະ ປັບປຸງຕົນເອງ ຂອງອົງຄະນະພັກສະພາແຫ່ງຊາດຕາມ 5 ຫລັກການ ແລະ 3 ທິດ.
ໃນໂອກາດດັ່ງກ່າວ, ທ່ານ ສົມພູ ດວງສະຫວັນ ກຳມະການຄະນະພັກ, ປະທານກຳມະທິການ ວັດທະນະທຳ-ສັງຄົມ ຍັງໄດ້ໃຫ້ກຽດປະຖະກະຖາ ເນື່ອງໃນໂອກາດວັນຕ້ານ ການສໍ້ລາດບັງຫລວງ ສາກົນ ຄົບຮອບ 14 ປີ (9/12/2003 - 9/12/2017) ເພື່ອເປັນການທົບທວນຄືນ ການສ້າງຕັ້ງວັນຕ້ານວັນດັ່ງ ກ່າວ ໃນການຈັດຕັ້ງປະຕິບັດ ການສະກັດກັ້ນ ແລະ ຕ້ານການສໍ້ລາດບັງຫລວງ ຢູ່ ສປປ ລາວ ໃນໜຶ່ງ ປີຜ່ານມາ ແລະ ວາງທິດທາງ, ໜ້າທີ່ສະເພາະ ເພື່ອເຮັດໃຫ້ວຽກງານສະກັດກັ້ນ ແລະ ຕ້ານການສໍ້ລາດ ບັງຫລວງ ໄດ້ກາຍເປັນໜ້າທີ່ ແລະ ຄວາມຮັບຜິດຊອບ ຂອງທົ່ວປວງຊົນ ໃນການຕິດຕາມ, ກວດກາ, ແກ້ໄຂ ພຶດຕິກຳທີ່ເປັນການສໍ້ລາດບັງຫລວງ ຮ່ວມກັນຢ່າງກວ້າງຂວາງ ແລະ ເລິກເຊິງເຖິງຖອງ.


text:
ແຈ້ງການ: ເລື່ອງ: ເອົາໃຈໃສ່ຕິດຕາມ, ກະກຽມຮັບມື ແລະ ໃຫ້ຄວາມຊ່ວຍເຫຼືອຈາກ ຜົນກະທົບໄພພິບັດທາງທຳມະຊາດ.
ສາທາລະນະລັດ ປະຊາທິປະໄຕ ປະຊາຊົນລາວ
ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນາຖາວອນ
ກະຊວງປ້ອງກັນຄວາມສະຫງົບ
ຫ້ອງວ່າການກະຊວງ ເລກທີ 2137 / ຫວກ
ນະຄອນຫຼວງວຽງຈັນ, ວັນທີ 24 ກໍລະກົດ 2018
ແຈ້ງການ
ເຖິງ: ຫ້ອງວ່າການກະຊວງ, ບັນດາກົມໃກ່ຍ, ກົມ-ກອງ, 02 ວິທະຍາຄານ, 02 ລັດວິສາະຫະກິດ, ກອງບັນຊາການ ປກສ ແຂວງທົ່ວປະເທດ ແລະ ກອງບັນຊາການ ປກສ ນະຄອນຫຼວງ.
ເລື່ອງ: ເອົາໃຈໃສ່ຕິດຕາມ, ກະກຽມຮັບມື ແລະ ໃຫ້ຄວາມຊ່ວຍເຫຼືອຈາກຜົນກະທົບໄພພິບັດທາງທຳມະຊາດ.
- ອີງຕາມທິດຊີ້ນຳຂອງລັດຖະມົນຕີກະຊວງປ້ອງກັນຄວາມສະຫງົບ ໃນຄັ້ງວັນທີ 24 ກໍລະກົດ 2018.
- ອີງຕາມສະພາບດິນຟ້າອາກາດໃນປະຈຸບັນມີຝົນຕົກໜັກໃນຫຼາຍພື້ນທີ່ບັນດາແຂວງທົ່ວປະເທດ.
ເພື່ອເປັນການກຽມພ້ອມຮັບມືກັບໄພພິບັດທາງທຳມະຊາດທີ່ອາດເກີດຂື້ນ, ຊຶ່ງປະຈຸບັນໄດ້ເກີດຂື້ນຢູ່ໃນຫຼາຍແຂວງທົ່ວປະເທດລາວ.
ຫ້ອງວ່າການກະຊວງປ້ອງກັນຄວາມສະຫງົບ ແຈ້ງມາຍັງບັນດາກົມ-ກອງອ້ອມຂ້າງກະຊວງ, ປກສ ແຂວງ, ປກສ ນະຄອນຫຼວງ ຊາບດັ່ງນີ້:
- ໃຫ້ເອົາໃຈໃສ່ຕິດຕາມສະພາບດິນຟ້າອາກາດ, ກະກຽມຮັບມືກັບໄພພິບັດຕ່າງໆ ໃນຂອບເຂດຄວາມຮັບຜິດຊອບຂອງຕົນ, ເອົາໃຈໃສ່ຄຸ້ມຄອງຮັກສາລະບົບເລົ້າ-ສາງ, ຮັກສາຄ້າຍຄຸມຂັງ-ດັດສ້າງ, ສຳນັກງານຂອງກຳລັງ, ເອກະສານ, ກະກຽມສະບຽງອາຫານ, ຢາປົວພະຍາດໄວ້ເພື່ອຮັບມືກັບໄພພິບັດທາງທຳມະຊາດ.
- ກະກຽມຄວາມພ້ອມດ້ານກຳລັງພົນ, ພາຫະນະ ແລະ ອຸປະກອນຮັບໃຊ້ຕ່າງໆ ເພື່ອກຽມພ້ອມຊ່ວຍເຫຼືອປະຊາຊົນຜູ້ທີ່ໄດ້ຮັບຜົນກະທົບຈາກໄພພິບັດທາງທຳມະຊາດ, ນ້ຳຖ້ວຍມ, ໃຫ້ມີການຈັດຕັ້ງກຳລັງແກ້ໄຂກໍລະນີສຸກເສີມ ມີການຈັດຕັ້ງຊີ້ນຳບັນຊາຢ່າງຮັດກຸມ.
- ຈັດຕັ້ງຄະນະ ແລະ ກຳລັງລົງກວດກາ, ປະສານສົມທົບກັບອຳນາດການປົກຄອງທ້ອງຖິ່ນ ເພື່ອຕິດຕາມສະພາບ ຊ່ວຍເຫຼືອຜູ້ປະສົບໄພ, ຮັກສາຄວາມສະຫງົບປອດໄພ ໂດຍສະເພາະທ້ອງຖິ່ນທີ່ເກີດອຸທົກກະໄພນ້ຳຖ້ວມ.
- ໃຫ້ບັນດາກົມ-ກອງອ້ອມຂ້າງກະຊວງ, ກອງບັນຊາການ ປກສ ແຂວງ, ປກສ ນະຄອນຫຼວງ ຈັດຕັ້ງກຳລັງປະຈຳການຕະຫຼອດ 24 ຊົ່ວໂມງ ຕິດຕາມສະພາບການ, ລາຍງານສະພາບຕ່າງໆໃຫ້ກະຊວງ ປກສ ຊາບໃນແຕ່ລະວັນ ໃນກໍລະນີຮີບດ່ວນໃຫ້ລາຍງານທ່ານລັດຖະມົນຕີ, ຮອງລັດຖະມົນຕີ, ຫົວໜ້າ ຫຼື ຮອງຫ້ອງວ່າການກະຊວງ ແລະ ປະຈຳການກະຊວງ ( ເບີໂທ 021 970 333 ) ແລ້ວຈຶ່ງເຮັດໜັງສືລາຍງານເປັນລາຍລັກອັກສອນຕາມຫຼັງ.
ດັ່ງນັ້ນ, ຈຶ່ງແຈ້ງມາເພື່ອຊາບ ແລະ ໃຫ້ຄວາມຮ່ວມມືຈັດຕັ້ງປະຕິບັດຢ່າງເຂັ້ມງວດ.
ຫົວໜ້າຫ້ອງວ່າການກະຊວງປ້ອງກັນຄວາມສະຫງົບ.
ພົຈວ ສົມວັນ ສາຍລ້ອງພາ


text:
ສະພາຕ່ຳ ອັງກິດ ໃຫ້ສັດຕະຍາບັນຮ່າງກົດໝາຍຖອນອອກຈາກ ອີຢູ
ດ້ວຍບັດສະໜັບສະໜູນ 324 ບັດ ແລະບັດຄ້ານ 295 ບັດ, ວັນທີ 17 ມັງກອນ, ບັນດາສະມາຊິກສະພາຕ່ຳ ອັງກິດ ໃຫ້ສັດຕະຍາບັນຮ່າງກົດໝາຍ Brexit ກ່ຽວກັບເລື່ອງ ອັງກິດ ຖອນອອກຈາກສະຫະພາບ ເອີຣົບ (ອີຢູ).
ຮ່າງກົດໝາຍດັ່ງກ່າວໄດ້ຍື່ນສະເໜີຕໍ່ສະພາສູງ ເພື່ອພິຈາລະນາ. ສິ່ງດັ່ງກ່າວໄດ້ຮັບຖືວ່າ ແມ່ນຂີດໝາຍສຳຄັນໃນວິວັດທະນາການຍາວນານມຸ່ງໄປເຖິງເລື່ອງສ້າງບັນດາພື້ນຖານດ້ານນິຕິກຳໃຫ້ Brexit.
ແລະກໍ່ກ່ຽວຂ້ອງເຖິງບັນຫາ Brexit, ໃນວັນດຽວກັນ, ທ່ານປະທານຄະນະກຳມະການ ເອີຣົບ (EC) Jean-Claude Juncker ຖະແຫຼງວ່າ ທ່ານຈະຊົມເຊີຍບໍ່ວ່າຄວາມມານະພະຍາຍາມໃດໆຂອງອັງກິດ ຢາກຕ່າວປີ້ນຄຳຕັດສິນ ເພືຶ່ອກັບຄືນສູ່ສະຫະພາບ ເອີຣົບ (ອີຢູ) ພາຍຫລັງວິວັດທະນາການເຈລະຈາຖອນອອກຈາກ “ຊາຍຄາລວມ” ຫຼື ເອີ້ນວ່າ Brexit.
ແຫຼ່ງຄັດຈາກ vovworld.vn


text:
ຕາມຂ່າວ CRI: ວັນທີ 16 ພະຈິກນີ້, ທ່ານສີຈິ້ນຜິງ ປະທານປະເທດຈີນໄດ້ລົມໂທລະສັບກັບສົມເດັດ ຊາມັນ ປິນ ອັບດູລະຊິສ ອາຊະດູ ເຈົ້າຊີວິດອາຣັບບີຊາອຸດິດ.
ໃນໂອກາດດັ່ງກ່າວ, ສົມເດັດຊາມັນ ໄດ້ອວຍພອນກອງປະຊຸມໃຫຍ່ຜູ້ແທນທົ່ວປະເທດຂອງພັກກອມມູນິດຈີນແລະທ່ານສີຈິ້ນຜິງໄດ້ຮັບເລືອກຕັ້ງເປັນເລຂາທິການໃຫຍ່ສູນກາງພັກກອມມູນິດຈີນອີກສະໄໝໜຶ່ງ. ທັງໄດ້ເນັ້ນວ່າ, ປະເທດຕົນຍິນດີຊຸກຍູ້ລົງເລິກການຮ່ວມມືລະຫວ່າງສອງປະເທດໂດຍຜ່ານຄະນະກຳມະການປະສົມລະດັບສູງອາຣັບບີຊາອຸດິດກັບຈີນ, ພ້ອມເຊື່ອມ"ວິໄສທັດ 2030" ຂອງປະເທດຕົນເຂົ້າກັບຂໍ້ລິເລີ່ມ "ໜຶ່ງແລວທາງໜຶ່ງເສັ້ນທາງ" ຂອງຈີນ, ລົງເລິກການຮ່ວມມືໃນຂົງເຂດພະລັງງານ, ການເງິນແລະອື່ນໆ. ຂະນະດຽວກັນກໍຍິນດີເປັນຄູ່ຮ່ວມມືສຳຄັນຂອງຈີນຢູ່ເຂດອ່າວເປີເຊຍ, ທັງສຸມກຳລັງເພື່ອເພີ່ມທະວີແລະລົງເລິກສາຍພົວພັນຄູ່ຮ່ວມຍຸດທະສາດຮອບດ້ານລະຫວ່າງສອງປະເທດ.
ທ່ານສີຈິ້ນຜິງ ໄດ້ສະແດງຄວາມຂອບໃຈຕໍ່ຄຳອວຍພອນຂອງສົມເດັດຊາມັນແລະເນັ້ນວ່າ, ປະມຸກລັກສອງປະເທດຮັກສາການຕິດຕໍ່ພົວພັນຢ່າງໃກ້ຊິດແມ່ນເລື່ອງສຳຄັນທີ່ສຸດ. ຈີນແລະອາຣັບບີຊາອຸດິດແມ່ນຄູ່ຮ່ວມຍຸດທະສາດຮອບດ້ານ, ຄວາມໄວ້ເນື້ອເຊື່ອໃຈທາງຍຸດທະສາດແລະການຮ່ວມມືຕ່າງຝ່າຍຕ່າງມີຜົນໄດ້ຂະຫຍາຍຕົວຢ່າງບໍ່ຢຸດຢັ້ງ. ບໍ່ວ່າສະຖານະການພາກພື້ນແລະສາກົນປ່ຽນແປງແນວໃດ, ຄວາມຕັດສິນໃຈຂອງຈີນທີ່ລົງເລິກການຮ່ວມມືຍຸດທະວາດກັບອາຣັບບີຊາອຸດິດຈະບໍ່ມີການປ່ຽນແປງ. ຈີນສະໜັບສະໜູນອາຣັບບີຊາອຸດິດປົກປ້ອງສິດອະທິປະໄຕຂອງຊາດແລະຄວາມພະຍາຍາມໃນການບັນລຸການພັດທະນາໃຫຍ່ກວ່າເກົ່າ, ທັງຍິນດີຮ່ວມລົງເລິກການຮ່ວມມືຍຸດທະສາດ, ຊຸກຍູ້ຂໍ້ລິເລີ່ມ "ໜຶ່ງແລວທາງໜຶ່ງເສັ້ນທາງ" ເຊື່ອມຈອດກັບ "ວິໄສທັດ 2030" ໃຫ້ເປັນຈິງ, ສຸມໃສ່ການຮ່ວມມືໃນຂົງເຂດຕ່າງໆໃຫ້ມີປະສິດທິພາບໂດຍຜ່ານກົນໄກຄະນະກຳມະການປະສົມລະດັບສູງສອງປະເທດ, ເພື່ອເຮັດໃຫ້ສາຍພົວພັນລະຫວ່າງສອງປະເທດສາມາດສ້າງຄວາມສຸກໃຫ້ແກ່ປະຊາຊົນສອງປະເທດກໍຄືປະຊາຊົນຂອງພາກພື້ນດີກວ່າເກົ່າແລະຫຼາຍກວ່າເກົ່າ.
ປະມຸກລັດສອງປະເທດຍັງໄດ້ແລກປ່ຽນຄວາມເຫັນກ່ຽວກັບບັນຫາພາກພື້ນແລະສາກົນທີ່ສອງຝ່າຍສົນໃຈຮ່ວມ.


text:
ທ່ານນາງເອົາທິມາຍ ສ.ສ.ຊ ແຂວງ ຕວຽນກວາງ
ຕອນບ່າຍວັນທີ 28/10, ສະພາແຫ່ງຊາດຫວຽດນາມໄດ້ປຶກສາຫາລືຢູ່ຫໍປະຊຸມກ່ຽວກັບບັນດາບົດລາຍງານວຽກງານຂອງປະທານສານປະຊາຊົນສູງສຸດ, ຫົວໜ້າອົງການໄອຍະການປະຊາຊົນສູງສຸດ, ວຽກງານສະກັດກັ້ນ ແລະ ຕ້ານອາດຊະຍາກຳ ແລະ ຂອບເຂດກົດໝາຍ, ວຽກງານປະຕິບັດຄຳຕັດສິນຂອງສານ. ມີ ສ.ສ.ຊ ຫຼາຍທ່ານໄດ້ສະແດງຄວາມເປັນຫ່ວງຕໍ່ໜ້າການຜັນແປສັບສົນຂອງສະພາບອາດຊະຍາກຳຢາເສບຕິດ, ເປັນຕົ້ນແມ່ນການນຳໃຊ້ຢາເສບຕິດໃນໄວໜຸ່ມ. ທ່ານນາງເອົາທິມາຍ ສ.ສ.ຊ ແຂວງ ຕວຽນກວາງ ສະເໜີຄວນມີນະໂຍບາຍຢ່າງຄົບຊຸດກ່ຽວກັບວຽກເຮັດງານທຳ, ໜູນຊ່ວຍການຮຽນວິຊາຊີບ, ເປັນຕົ້ນແມ່ນເປົ້າໝາຍນະໂຍບາຍ, ຄົນທຸກຍາກ, ກຳລັງແຮງງານໜຸ່ມຢູ່ເຂດຕົວເມືອງ ແລະ ຊົນນະບົດ. ທ່ານນາງເອົາທິມາຍ ສ.ສ.ຊ ແຂວງ ຕວຽນກວາງ ສະເໜີວ່າ :
“ ຂ້າພະເຈົ້າສະເໜີວ່າ ໃນໄລຍະທີ່ຈະມາເຖິງ, ຄວນມີມາດຕະການຢ່າງຄົບຊຸດ, ໜັກແໜ້ນ, ມີຄວາມຮັບຜິດຊອບກ່ຽວກັບສຶກສາອົບຮົມອຸດົມຄະຕິ ປະຕິບັດກົດໝາຍສຳລັບຊາວໜຸ່ມເຍົາວະຊົນ, ບັນດາອົງການທີ່ມີໜ້າທີ່ຮັບຜິດຊອບຄວນປະຕິບັດວຽກງານໄຈ້ແຍກ, ຕີລາຄາ, ຄາດຄະເນ, ປະຕິບັດຢ່າງຄົບຊຸດບັນດາມາດຕະການສະກັດກັ້ນ, ຄຸ້ມຄອງບໍລິເວນ, ເປົ້າໝາຍປາບປາມ, ອາດຊະຍາກອນທີ່ກ່ຽວຂ້ອງເຖິງຢາເສບຕິດ ”.
(ແຫຼ່ງຄັດຈາກ VOV)


text:
(ພາບປະກອບ)
ວັນທີ 12/04 ຢູ່ນະຄອນຫລວງ Brussels ຫ້ອງການການຄ້າ ແລະ ອຸດສາຫະກຳ ແບນຊິກ - ຫວຽດນາມ ຈັດຕັ້ງກອງປະຊຸມສຳມະນາກ່ຽວກັບເສດຖະກິດໂລກຮອບດ້ານ ແລະ ທີ່ຕັ້ງພູມີປະເທດການເມືອງ, ໃນນັ້ນ ເນັ້ນໜັກເປັນພິເສດເຖິງການພັດທະນາຕັ້ງໜ້າຂອງພື້ນຖານເສດຖະກິດ ຫວຽດນາມ. ທີ່ກອງປະຊຸມສຳມະນາ, ນັກບັນລະຍາຍ Nabil Jkjakli ຊ່ຽວຊານເສດຖະກິດຂຶ້ນກັບກຸ່ມບໍລິສັດປະກັນໄພ CREDENDO ຢືນຢັນວ່າ ການເຕີບໂຕເສດຖະກິດຂອງ ຫວຽດນາມ ສູງກ່ວາ 6% ແມ່ນຄວາມໄຝ່ຝັນຂອງບັນດາປະເທດຝ່າຍທິດຕາເວັນຕົກ. ບັນດາທ່າແຮງ ຕົ້ນຕໍໄດ້ຊ່ວຍເສດຖະກິດ ຫວຽດນາມ ພັດທະນາ ນັ້ນແມ່ນທີ່ຕັ້ງພູມີປະເທດໃນພາກພື້ນອາຊີຕາເວັນອອກສ່ຽງໃຕ້ຂະຫຍັນຂັນເຄື່ອນ. ນີ້ແມ່ນບັນດາປັດໃຈຊຸກຍູ້ອຸດສາຫະກຳພັດທະນາ ພິເສດແມ່ນຂະແໜງອຸດສາຫະກຳປະດິດສ້າງ. ໜຶ່ງໃນບັນດາໂອກາດທີ່ດີ ເພື່ອດຶງດູດບັນດານັກລົງທຶນຈາກ ເອີລົບ ເຂົ້າ ຫວຽດນາມ. ຕາມທ່ານ Nabil Jkjakli ແລ້ວ ກໍ່ແມ່ນສັນຍາການຄ້າເສລີສະຫະພາບ ເອີລົບ - ຫວຽດນາມ ໄດ້ຊ່ວຍລົບລ້າງຮົ້ວກີດຂວາງກ່ຽວກັບພາສີ, ໜູນຊ່ວຍບັນດານັກລົງທຶນ 2 ຝ່າຍໄດ້ຮັບຜົນປະໂຫຍດຫລາຍກ່ວາ, ພ້ອມທັງ ກໍ່ສ້າງການພົວພັນຄູ່ຮ່ວມມືພິເສດລະຫວ່າງ ອີຢູ ແລະ ຫວຽດນາມ. ພ້ອມກັນນັ້ນ, ສັນຍາຄູ່ຮ່ວມມືຂ້າມປາຊີຟິກ (TPP) ໄດ້ລົງນາມ ຈະເຊື່ອມຕໍ່ບັນດາຂົງເຂດເສດຖະກິດ, ນອກຈາກ ອາເມລິກາ ແລະ ເອີລົບ, ສ້າງກຳລັງໜູນພັດທະນາເສດຖະກິດໃນໂລກ ໃນນັ້ນມີ ຫວຽດນາມ.
(ແຫຼ່ງຄັດຈາກ VOV)


text:
ວິທະຍາຄານທະຫານບົກຫວຽດນາມຈັດພິທີສະເຫຼີມສະຫຼອງ 70 ປີແຫ່ງວັນມູນເຊື້ອ
ທ່ານພົນໂທ ເບ້ຊວນເຈືອງ ຮອງລັດຖະມົນຕີກະຊວງປ້ອງກັນປະເທດຫວຽດນາມປະດັບຫຼຽນໄຊວິລະກຳຊັ້ນ 3
ໃສ່ທຸງກອງທັບຂອງວິທະຍາຄານ ທະຫານບົກ
ວັນທີ 2/7, ຢູ່ນະຄອນດາຫຼາດ, ວິທະຍາຄານ ທະຫານບົກຫວຽດນາມ ໄດ້ຈັດພິທີສະເຫຼີມສະຫຼອງ 70 ປີແຫ່ງວັນມູນເຊື້ອ(7/71946-7/7/2016) ແລະ ຕ້ອນຮັບຫຼຽນໄຊວິລະກຳຊັ້ນ 3 , ຫຼຽນໄຊມິດຕະພາບ Mohasena ຂອງລາຊະອານາຈັກກຳປູເຈຍ ແລະ ຫຼຽນໄຊພິລະອາດຫານຊັ້ນ 1 ຂອງກະຊວງປ້ອງກັນປະເທດລາວ. ທ່ານປະທານປະເທດຫວຽດນາມ ເຈິນດ້າຍກວາງໄດ້ສົ່ງຈົດໝາຍຊົມເຊີຍເຖິງວິທະຍາຄານ ທະຫານບົກຫວຽດນາມ. ກ່າວຄຳເຫັນທີ່ພິທີສະເຫຼີມສະຫຼອງ 70 ປີແຫ່ງວັນມູນເຊື້ອ, ທ່ານພົນໂທ ເບ້ຊວນເຈືອງ ຮອງລັດຖະມົນຕີກະຊວງປ້ອງກັນປະເທດຫວຽດນາມ ໄດ້ສະເໜີວິທະຍາຄານ ທະຫານບົກຫວຽດນາມໃນໄລຍະທີ່ຈະມາເຖິງ, ຈົ່ງເຮັດຫຼ້ອນໜ໊າທີ່ທີ່ໄດ້ຮັບມອບໝາຍ, ໃນນັ້ນມີບັນດາໂຄງການຮ່ວມມືສາກົນ, ກໍ່ສ້າງພະນັກງານໃຫ້ແກ່ບັນດາປະເທດເພື່ອນບ້ານໃກ້ຄຽງຄື : ລາວ ແລະ ກຳປູເຈຍ, ພ້ອມກັນນັ້ນ ວິທະຍາຄານ ທະຫານບົກຫວຽດນາມ ຄວນສຸມໃສ່ຍົກສູງຄຸນນະພາບການກໍ່ສ້າງ ແລະ ຄົ້ນຄ້ວາວິທະຍາສາດການທະຫານ.
(ແຫຼ່ງຄັດຈາກ VOV)


text:
ສັນຕະປະປາສົ່ງສານສັນຕິພາບເນື່ອງໃນໂອກາດວັນບຸນຄິຼດສະມາດປີ 2016
ສັນຕະປະປາ Francis ຮຽກຮ້ອງໃຫ້ສັນຕິພາບແກ່ໜ່ວຍ
ພິພົບທີ່ຍັງມີສົງຄາມ ແລະ ການໃຊ້ຄວາມຮຸນແຮງ
(ພາບ: AFP/TTXVN)
ວັນທີ 25/12 ໃນສານມູນເຊື້ອເນື້ອໃນໂອກາດວັນບຸນຄິຼດສະມາດ, ສັນຕະປະປາ Francis ຮຽກຮ້ອງໃຫ້ສັນຕິພາບແກ່ໜ່ວຍພິພົບທີ່ຍັງມີສົງຄາມ ແລະ ການໃຊ້ຄວາມຮຸນແຮງ ພ້ອມທັງສະແດງຄວາມເຫັນໃຈສຳລັບບັນດາຜູ້ປະສົບເຄາະຮ້າຍຈາກການກໍ່ການຮ້າຍ ພາຍຫລັງ 1 ປີທີ່ເກີດບັນດາເຫດບຸກໂຈມຕີຢ່າງນອງເລືອດ. ກ່າວຄຳເຫັນຕໍ່ໜ້າມວນຊົນ 40.000 ຄົນ ທີ່ເທວະສະຖານ St. Peter ຢູ່ Vatican, ສັນຕະປະປາ ອາຍຸ 80 ປີຊາວ ອັກຊັງຕິນ ຮຽກຮ້ອງ ຢຸດຮົບຢູ່ ຊີຣີ ແລະ ເນັ້ນໜັກ “ໄດ້ມີການບຸກໂຈມຕີນອງເລືອດຫລາຍຄັ້ງແລ້ວ” ແລະ ໃນປະຈຸບັນວິກິດການໄດ້ກ້າວເຂົ້າສູ່ປີທີ 6. ສັນຕະປະປາຢືນຢັນວ່າ ຮອດຈຸດເວລາທີ່ປະຊາຄົມສາກົນຮ່ວມແຮງຮ່ວມໃຈກັນຊອກຫາມາດຕະການສັນຕິພາບຜ່ານການເຈລະຈາ ແລະ ຜ່ອນສັ້ນຜ່ອນຍາວ. ຄຽງຂ້າງນັ້ນ ສັນຕະປະປາ ກໍ່ຮຽກຮ້ອງໃຫ້ສ້າງສັນຕິພາບຢູ່ ອີຣັກ, ລີບີ ແລະ ເຢແມນ ເຊິ່ງແມ່ນແຫ່ງທີ່ປະຊາຊົນພວມຖືກຮັບເຄາະຮ້າຍຈາກສົງຄາມ ແລະ ຄວາມຮຸນແຮງໃນການກໍ່ການຮ້າຍ, ພ້ອມທັງສະແດງຄວາມຫວັງວ່າ ບັນດາການປະທະກັນຢູ່ຫລາຍປະເທດ ອາຟຣິກກາ ຈະສິ້ນສຸດລົງເຊິ່ງລວມມີ ໄນຈີເນຍ ແລະ ຊູດັງໃຕ້.
(ແຫຼ່ງຄັດຈາກ VOV)


text:
ນາຍົກລັດຖະມົນຕີ ຫງວຽນເຕີ໋ນຢຸງ ຕ້ອນຮັບຮອງນາຍົກລັດຖະມົນຕີ ສົມສະຫວາດ ເລັ່ງສະຫວັດ
(ທ່ານນາຍົກລັດຖະມົນຕີ ຫວຽດນາມ ຫງວຽນເຕີ໋ນຢຸງ)
ຕອນບ່າຍວັນທີ 28/03, ທ່ານນາຍົກລັດຖະມົນຕີ ຫວຽດນາມ ຫງວຽນເຕີ໋ນຢຸງ ໄດ້ໃຫ້ການຕ້ອນຮັບທ່ານຮອງນາຍົກລັດຖະມົນຕີ ລາວ ສົມສະຫວາດ ເລັ່ງສະຫວັດ ຊຶ່ງພວມຢ້ຽມຢາມ ແລະ ເຮັດວຽກຢູ່ ຫວຽດນາມ, ທ່ານນາຍົກລັດຖະມົນຕີ ຫງວຽນເຕີ໋ນຢຸງ ເນັ້ນໜັກວ່າ: ໂດຍສັງລວມການພົວພັນຮອບດ້ານລະຫວ່າງ 2 ປະເທດ, ການພົວພັນເສດຖະກິດ, ການຄ້າ, ການລົງທຶນ 2 ຝ່າຍມີຄວາມໝາຍສຳຄັນທີ່ສຸດ ແລະ ຄວາມສາມາດບົ່ມຊ້ອນການຮ່ວມມືຍັງໃຫຍ່ຫລວງຢູ່. ພ້ອມກັບບັນດາໝາດຜົນທີ່ບັນລຸໄດ້, ການພົວພັນການຄ້າ, ການລົງທຶນລະຫວ່າງ 2 ປະເທດຍັງມີບາງບັນຫາທີ່ຄົງຂ້າງ, ຕິດຂັດ ຍ້ອນເຫດນັ້ນ, 2 ຝ່າຍຄວນເພີ່ມທະວີການສົມທົບກັນ, ຮ່ວມມື, ແກ້ໄຂ ເພື່ອຊຸກຍູ້ ແລະ ນຳກິດຈະກຳ, ໂຄງການຫລາຍແຫ່ງເຂົ້າເຄື່ອນໄຫວຢ່າງມີປະສິດທິຜົນ, ນຳມາເຊິ່ງຜົນປະໂຫຍດແທ້ຈິງໃຫ້ແກ່ປະຊາຊົນ 2 ປະເທດ.
ສ່ວນທ່ານຮອງນາຍົກລັດຖະມົນຕີ ສົມສະຫວາດ ເລັ່ງສະຫວັດ ເຊື່ອໝັ້ນວ່າ: ການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດຮອບດ້ານ ລາວ - ຫວຽດນາມ ຈະສືບຕໍ່ພັດທະນາ.
(ແຫຼ່ງຄັດຈາກ VOV)


text:
ນີ້ແມ່ນເຫດການທີ່ສຳຄັນໂດຍກະຊວງສາທາລະນະສຸກຫວຽດນາມຈັດຕັ້ງຂຶ້ນ ແນໃສ່ຢັ້ງຢືນຄຳໝັ້ນສັນຍາຢ່າງແຂງແຮງຂອງຫວຽດນາມໃນການຮັກສາ, ເບິ່ງແຍງດູແລ ແລະ ສົ່ງເສີມສຸຂະພາບໃຫ້ແກ່ປະຊາຊົນ.
ກ່າວຄຳເຫັນທີ່ພິທີປຸກລະດົມ, ທ່ານນາງລັດຖະມົນຕີກະຊວງສາທາລະນະສຸກຫວຽດນາມ ຫງວຽນທິກິມຕ້ຽນ ໃຫ້ຮູ້ວ່າ : ໃນຊຸມປີທີ່ຜ່ານມາ, ສະພາບດ້ານໂພສະນາການຂອງປະຊາຊົນຫວຽດນາມ ນັບມື້ນັບໄດ້ຮັບການປົວແປງ. ຫວຽດນາມໄດ້ຮັບການຕີລາຄາຈາກສາກົນວ່າ ຈຸດເດັ່ນໃນການປະຕິບັດເປົ້າໝາຍພັດທະນາສະຫັດສະວັດ, ພິເສດແມ່ນການຫຼຸດອັດຕາເດັກຂາດສານອາຫານໃນເກັ່ນອາຍຸຕ່ຳກ່ວາ 5 ປີ.
ທ່ານນາງລັດຖະມົນຕີກະຊວງສາທາລະນະສຸກຫວຽດນາມ ຫງວຽນທິກິມຕ້ຽນ ຊີ້ແຈ້ງວ່າ ເພື່ອປະຕິບັດ ຄຳສັ່ງຂອງທ່ານນາຍົກລັດຖະມົນຕີກ່ຽວກັບການເພີ່ມທະວີວຽກງານດ້ານໂພສະນາການໃນສະພາບການໃໝ່, ກະຊວງສາທາລະນະສຸກຫວຽດນາມຈະມີຂໍ້ສະເໜີແນະ, ເຜີຍແຜ່ລະບົບໂພນະນາການ, ລະບອບການກິນໃຫ້ແທດເໝາະກັບແຕ່ລະກຸ່ມເປົ້າໝາຍ, ເຂດ ແລະ ພາກ.
(ແຫຼ່ງຄັດຈາກ VOV)


text:
ມື້ເຮັດວຽກທີ 2 ຂອງກອງປະຊຸມຄັ້ງທີ 3 ຄະນະບໍລິຫານງານສູນກາງພັກຊຸດທີ 12
ກອງປະຊຸມຄັ້ງທີ 3 ຄະນະບໍລິຫານງານສູນກາງພັກກອມມູນິດຫວຽດນາມ
ຊຸດທີ
12
ວັນທີ 5/7, ກອງປະຊຸມຄັ້ງທີ 3 ຄະນະບໍລິຫານງານສູນກາງພັກກອມມູນິດຫວຽດນາມ ຊຸດທີ 12 ໄດ້ກ້າວເຂົ້າສູ່ມື້ເຮັດວຽກທີ 2. ໃນຕອນເຊົ້າ, ຄະນະບໍລິຫານງານສູນກາງເຮັດວຽກຢູ່ຫໍປະຊຸມ, ປຶກສາຫາລືກ່ຽວກັບຮ່າງລະບຽບການເຮັດວຽກຂອງຄະນະບໍລິຫານງານສູນກາງ, ກົມການເມືອງ ແລະ ຄະນະເລຂາຊຸດທີ 12 ແລະ ຮ່າງກົດລະບຽບການເຮັດວຽກຂອງຄະນະກຳມະການກວດການສູນກາງຊຸດທີ 12. ທ່ານນາຍົກລັດຖະມົນຕີ ຫງວຽນຊວນຟຸກ, ກຳມະການກົມການເມືອງ ໄດ້ຕາງຫນ້າໃຫ້ກົມການເມືອງ ຊີ້ນຳກອງປະຊຸມ. ຕອນບ່າຍວັນດຽວກັນ, ຄະນະບໍລິຫານງານສູນກາງໄດ້ເຮັດວຽກຢູ່ຕາມຫນ່ວຍ, ປຶກສາຫາລືກ່ຽວກັບຮ່າງກຳນົດປະຕິບັດກົດລະບຽບຂອງພັກ ແລະ ຮ່າງກຳນົດກ່ຽວກັບວຽກງານກວດກາ, ຕິດຕາມກວດກາ, ລະບຽບວິໄນຂອງພັກ.
(ແຫຼ່ງຄັດຈາກ VOV)


text: (vovworld) - ສະຫະພາບເອີລົບ (ອີຢູ) ໄດ້ສະແດງໃຫ້ເຫັນຫຼັກໝັ້ນຢ່າງແຮງເມື່ອບັນດາການເຈລະຈາກ່ຽວກັບ Brexit (ອັງກິດຖອນອອກຈາກອີຢູ) ພວມຫຍັບໃກ້ເຂົ້າມາ, ໂດຍສະເພາະແມ່ນບັນດາບັນຫາກ່ຽວກັບສິດຂອງພົນລະເມືອງ ແລະ ອະນາຄົດຂອງບັນດາການບໍລິການການເງິນ. ເມື່ອໃນຮ່າງມະຕິ “ທິດທາງກ້າວໄປເຖິງການເຈລະຈາ” ເຊິ່ງທ່ານປະທານສະພາເອີລົບ ສະເໜີຢ່າງຈະແຈ້ງວ່າ ອີຢູ ຖືເປັນສຳຄັນການປົກປ້ອງສິດຜົນປະໂຫຍດຂອງພົນລະເມືອງເອີລົບ ຢູ່ອັງກິດ (ແລະກົງກັນຂ້າມສຳລັບພົນລະເມືອງອັງກິດ ຢູ່ອີຢູ) ແມ່ນໜຶ່ງໃນ 3 ບຸລິມະສິດແຖວໜ້າຂອງບັນດາການເຈລະຈາ, ພ້ອມທັງຈະຊອກຫາທຸກວິທີເພື່ອຮັບປະກັນ “ສິດໄດ້ນຳໃຊ້ຂໍ້ກຳນົດຢູ່ອາໄສເປັນປະຈຳ” ໃຫ້ບັນດາຜູ້ທີ່ພວມດຳລົງຊີວິດຢ່າງຖືກຕາມກົດໝາຍໃນໄລຍະ 5 ປີໃນເຂດດິນແດນຂອງອັງກິດ. ອີຢູ ຢືນຢັນວ່າ, ບໍ່ວ່າຂໍ້ຕົກລົງດ້ານການຄ້າເສລີໃດໆທີ່ອະນຸຍາດໃຫ້ລອນດອນ, ສູນກາງຄ້າແຖວໜ້າຂອງເອີລົບ, ສືບຕໍ່ໄດ້ສຳພັດກັບບັນດາຕະຫຼາດອີຢູ ລ້ວນແຕ່ຈະຮຽກຮ້ອງໃຫ້ອັງກິດ ສືບຕໍ່ເຄົາລົບບັນດາມາດຕະຖານກ່ຽວກັບການຄຸ້ມຄອງ ແລະ ຕິດຕາມກວດກາຂອງອີຢູ.


text:
ເມື່ອວັນທີ 5-6 ກໍລະກົດນີ້ 2018 ທີ່ສານປະຊາຊົນສູງສຸດໄດ້ເປິດກອງປະຊຸມຄົບຄະນະບໍລິຫານງານພັກເປີດກວ້າງ ຄັ້ງທີ 4 ສະໄໝທີ III ຂອງອົງຄະນະພັກສານປະຊາຊົນສູງສຸດໄດ້ຈັດຂຶ້ນພາຍໃຕ້ການເປັນປະທານຂອງ ທ່ານ ຄຳພັນ ສິດທິດຳພາ ກຳມະການສູນກາງພັກ ເລຂາຄະນະບໍລິຫານງານພັກ ປະທານສານປະຊາຊົນສູງສຸດ ແລະ ມີຄະນະບໍລິຫານງານພັກສານປະຊາຊົນສູງສຸດເຂົ້າຮ່ວມ. ກອງປະຊຸມຄັ້ງນີ້ໄດ້ຜ່ານມະຕິສະບັບເລກທີ 037/ຄບສພ, ລົງວັນທີ 18 ມິຖຸນາ 2018 ຂອງຄະນະບໍລິຫານງານສູນກາງພັກ ວ່າດ້ວຍການຍົກສູງປະສິດທິພາບຄຸ້ມຄອງລັດ-ຄຸ້ມຄອງສັງຄົມດ້ວຍກົດໝາຍ, ຜ່ານບົດສະຫຼຸບການຊີ້ນຳໆພາຂອງອົງຄະນະພັກສານປະຊາຊົນສູງສຸດໃນໄລຍະ 6 ເດືອນຜ່ານມາ ແລະ ຈຸດສຸມ 3 ເດືອນຕໍ່ໜ້າ, ຮັບຟັງການລາຍງານການປະ ຕິບັດວຽກງານຂອງກົມຄຸ້ມຄອງວິຊາການ ແລະ ສະຖິຕິສານ, ກົມພົວພັນຮ່ວມກັບຕ່າງປະເທດ ແລະ ມີການປະກອບຄວາມຄິດ-ຄວາມເຫັນດ້ານຈຸດດີ ແລະ ຈຸດອ່ອນ. ໄດ້ວາງທິດທາງຈຸດສຸມ 3 ເດືອນຕໍ່ໜ້າຈະເພີ່ມທະວີໃສ່ບາງບັນຫາສຳຄັນເປັນຕົ້ນແມ່ນເພີ່ມທະວີການສຶກສາອົບຮົມນຳພາ-ການເມືອງແນວຄິດໃຫ້ຖັນແຖວສະມາຊິກພັກ, ພະນັກງານ-ລັດຖະກອນຢ່າງເລິກເຊິ່ງມີຈຸດສຸມ ແລະ ແທດເຖິງແຕ່ລະເປົ້າໝາຍເປັນປົກກະຕິ, ສືບຕໍ່ປັບປຸງກົງຈັກການຈັດຕັ້ງຕິດພັນກັບການຂຶ້ນແຜນກຳນົດພະນັກງານນຳພາ-ຄຸ້ມຄອງສານປະຊາຊົນຂອບເຂດທົ່ວປະເທດແຕ່ນີ້ຫາປີ 2020 ໃຫ້ສໍາເລັດ, ຄົ້ນຄວ້າພິຈາລະນາແກ້ໄຂ ຄະດີດ້ວຍຈິດໃຈບຸກທະລຸແລະນໍາໃຊ້ກົນໄກວິທີການທີ່ເຫມາະສົມເພື່ອໃຫ້ການແກ້ໄຂພິຈາລະນາຄະດີໄດ້ຕາມຄາດຫມາຍທີ່ວາງ , ປະສານສົມທົບກັບພາກສ່ວນທີ່ ກ່ຽວຂ້ອງເປັນຕົ້ນແມ່ນອົງການໄອຍະການປະຊາຊົນ , ສະພາແຫ່ງຊາດ, ສືບຕໍ່ປັບປຸງກົດຫມາຍວ່າດ້ວຍ ການດໍາເນີນຄະດີແພ່ງ , ກົດຫມາຍວ່າດ້ວຍຄ່າທໍານຽມສານ ແລະກົດຫມາຍອື່ນໆທີ່ກ່ຽວຂ້ອງ , ປຸກລະດົມຂະບວນການສ້າງຜົນ ງານຄໍານັບຮັບຕ ້ອນວັນສ້າງຕັ້ງສານປະຊາ ຊົນຄົບຮອບ 36 ປີໃຫ້ມີເນື້ອໃນຂະບວນຟົດ ຟື້ນແລະສືບຕໍ່ກໍ່ສ້າງນິຕິກໍາຕ່າງໆທີ່ຍັງບໍ່ສໍາເລັດຄາດຫມາຍ
ພາບ - ຂ່າວ: ອານຸພົນພົມຮັກສາ


text:
ຍົກສູງຄຸນນະພາບວຽກງານສ້າງກົດໝາຍ
(VOVWORLD) -ໂດຍສືບຕໍ່ກອງປະຊຸມສະໄໝສາມັນເທື່ອທີ 3, ສະພາແຫ່ງຊາດຫວຽດນາມ ຊຸດທີ 14, ຕອນເຊົ້າວັນທີ 23 ພຶດສະພາ, ສະພາແຫ່ງຊາດໄດ້ປຶກສາຫາລືຢູ່ໜ່ວຍກ່ຽວກັບຮ່າງໂຄງການສ້າງກົດໝາຍ, ລັດຖະບັນຍັດປີ 2018 ແລະ ປັບປຸງລາຍການປີ 2017, ໃຫ້ຄຳເຫັນກ່ຽວກັບຮ່າງໂຄງການເຄື່ອນໄຫວຕິດຕາມກວດກາຂອງສະພາແຫ່ງຊາດປີ 2018.
ທີ່ວາລະປຶກສາຫາລື, ບັນດາຄຳເຫັນໄດ້ເຫັນດີເລື່ອງສະພາແຫ່ງຊາດ ຄວນດຳເນີນການຕິດຕາມກວດກາສູງສຸດການປະຕິບັດນະໂຍບາຍ, ກົດໝາຍກ່ຽວກັບການຄຸ້ມຄອງ, ນຳໃຊ້ແຫຼ່ງທຶນພັນທະບັດລັດຖະບານ, ທຶນກູ້ຢືມຈາກຕ່າງປະເທດເພື່ອລົງທຶນກໍ່ສ້າງພື້ນຖານໂຄງລ່າງ ພັດທະນາເສດຖະກິດສັງຄົມ. ກ່ຽວກັບຮ່າງໂຄງການສ້າງກົດໝາຍ, ລັດຖະບັນຍັດປີ 2018, ສະມາຊິກສະພາແຫ່ງຊາດຫຼາຍທ່ານສະເໜີຄວນຍົກສູງຄຸນນະພາບວຽກງານສ້າງກົດໝາຍ ກໍຄືຄວາມຮັບຜິດຊອບຂອງບັນດາອົງການຮັບຜິດຊອບການຮຽບຮຽງ, ແກ້ໄຂສະພາບທີ່ໂຄງການຕ້ອງດັດປັບເປັນຫຼາຍຄັ້ງ.
ຕອນບ່າຍວັນດຽວກັນ, ບັນດາສະມາຊິກສະພາແຫ່ງຊາດ ໄດ້ປຶກສາຫາລືກ່ຽວກັບບາງເນື້ອໃນທີ່ຍັງມີຄວາມເຫັນແຕກຕ່າງກັນຂອງຮ່າງກົດໝາຍວ່າດ້ວຍການໜູນຊ່ວຍວິສາຫະກິດຂະໜາດກາງ ແລະ ນ້ອຍ.


text:
ທ່ານປະທານປະເທດເຈີນດ້າຍກວາງຢ້ຽມຢາມ,ອວຍພອນບຸນເຕັດກຳລັງປະກອບອາວຸດທະຫານເຂດ9
(ທ່ານປະທານປະເທດ ເຈີນດ້າຍກວາງ ອວຍພອນບຸນເຕັດ
ພະນັກງານ, ນັກຮົບກຳລັງປະກອບອາວຸດທະຫານເຂດ 9)
ຕອນເຊົ້າວັນທີ 21/01, ຢູ່ນະຄອນເກີນເທີ, ທ່ານປະທານປະເທດ ເຈີນດ້າຍກວາງ ແລະ ຄະນະປະຕິບັດງານສູນກາງ, ໄດ້ລົງຢ້ຽມຢາມ, ກວດກາວຽກງານ ແລະ ອວຍພອນບຸນເຕັດພະນັກງານ, ນັກຮົບກຳລັງປະກອບອາວຸດທະຫານເຂດ 9. ຢູ່ທີ່ນີ້, ທ່ານປະທານປະເທດ ເຈີນດ້າຍກວາງ ສະເໜີໃຫ້ກຳລັງປະກອບອາວຸດທະຫານເຂດ 9 ເພີ່ມທະວີວຽກງານກຳແໜ້ນ, ຄົ້ນຄວ້າ, ຕີລາຄາ ແລະ ຄາດຄະເນບັນດາສະພາບການສັບສົນອາດຈະເກີດຂຶ້ນ, ໂດຍສະເພາະແມ່ນຢູ່ບັນດາເຂດທະເລ, ເກາະ, ເຂດຊາຍແດນ; ຄົ້ນພົບບັນດາກົນອຸບາຍ, ການເຄື່ອນໄຫວຫວັງມ້າງທຳລາຍຂອງບັນດາກຳລັງທີ່ເປັນປໍລະປັກ, ປະຕິການເພື່ອເປັນເຈົ້າການ ມີມາດຕະການຮັບມີ, ສະກັດກັ້ນ, ຍູ້ໃຫ້ຖອຍໄປ, ເພື່ອປົກປັກຮັກສາເຂດດິນແດນຂອງປະເທດຊາດຢ່າງໝັ້ນຄົງ. ທ່ານປະທານປະເທດ ເຈີນດ້າຍກວາງ ຮຽກຮ້ອງໃຫ້ກຳລັງປະກອບອາວຸດທະຫານເຂດ 9 ເປັນເຈົ້າການ ແລະ ຕັ້ງໜ້າຍົກສູງປະສິດທິຜົນວຽກງານພົວພັນຕ່າງປະເທດປ້ອງກັນຊາດ ກັບກຳປູເຈຍ ໃຫ້ຖືກຕາມທິດທາງພົວພັນກັບຕ່າງປະເທດຂອງພັກ, ລັດ; ເພີ່ມທະວີການພົວພັນມິດຕະພາບ, ຄວາມສາມັກຄີລະຫວ່າງກຳລັງປະກອບອາວຸດເຂດທະຫານກັບກອງທັບ ແລະ ປະຊາຊົນກຳປູເຈຍ, ເພື່ອແນໃສ່ສ້າງເຂດຊາຍແດນສັນຕິພາບ, ມິດຕະພາບ, ສະຖຽນລະພາບ, ຮ່ວມມື ແລະ ພັດທະນາ.
ແລະກໍ່ໃນວັນດຽວກັນ, ທ່ານປະທານປະເທດ ເຈີນດ້າຍກວາງ ແລະ ຄະນະປະຕິບັດງານສູນກາງ ໄດ້ລົງຢ້ຽມຢາມ, ອວຍພອນບຸນເຕັດ, ມອບຂອງຂວັນໃຫ້ບັນດາຄອບຄົວນະໂຍບາຍ, ຄອບຄົວທຸກຍາກ; ໄປຢ້ຽມຢາມ, ກວດກາວຽກງານ ແລະ ອວຍພອນບຸນເຕັດນັກຮົບບັນດາກຳລັງປະກອບອາວຸດຢູ່ແຂວງອານຢາງ.
(ແຫຼ່ງຄັດຈາກ VOV)


text:
Shenzhen Sinotec Electronic Int'L Limited ເປັນວິສາຫະກິດເຕັກໂນໂລຊີສູງຊ່ຽວຊານໃນການຄົ້ນຄ້ວາ, ການຜະລິດແລະຂາຍຂອງຜະລິດຕະພັນດິຈິຕອນ. ຜູ້ຊ່ຽວຊານໃນການຄົ້ນຄວ້າແລະການຜະລິດ USB ຂັບລົດ Flash, ບັດ SD ແລະຜະລິດຕະພັນທີ່ກ່ຽວຂ້ອງແລະອຸປະກອນ.
ປັດຊະຍາທຸລະກິດຂອງພວກເຮົາ:
ຜະລິດຕະພັນຄຸນນະພາບສູງ, ການຈັດສົ່ງສູງທີ່ໃຊ້ເວລາ, ເປັນມືອາຊີບແລະທີ່ເຂັ້ມແຂງສະຫນັບສະຫນູນດ້ານວິຊາການ, ບໍລິການແບບຄົບວົງຈອນ. ພວກເຮົາສະເຫມີຫມັ້ນສັນຍາຕົນເອງເພື່ອ "ຂາຍແລະບໍລິການເປັນຫນຶ່ງໃນ", ອີງຕາມການຄວາມຕ້ອງການຂອງລູກຄ້າ, ຄວາມຕ້ອງການຕະຫຼາດ, ຈະສືບຕໍ່ເປີດຜະລິດຕະພັນໃຫມ່ແລະການໃຫມ່ໆ, ມີລູກຄ້າຈໍານວນຫຼາຍຢູ່ເຮືອນແລະຕ່າງປະເທດເພື່ອສ້າງຄວາມສໍາພັນສະຫະກອນໃນໄລຍະຍາວ.


text:
ຄະນະບໍລິຫານງານຊາວໜຸ່ມແຂວງສາລະວັນ ສຳເລັດກອງປະຊຸມໃຫຍ່ຜູ້ແທນ ຄັ້ງທີ VI
ກອງປະຊຸມໃຫຍ່ຄັ້ງທີ VI ຂອງຜູ້ແທນຊາວໜຸ່ມແຂວງສາລະວັນໄດ້ໄຂຂຶ້ນຢ່າງເປັນທາງການ ແລະ ດຳເນີນມາເປັນເວລາ 2 ວັນເຕັມ ຄື: ເລີ່ມແຕ່ວັນທີ 13-14 ພຶດສະພາ 2015 ທີ່ສະໂມສອນເມືອງສາລະວັນ. ໃຫ້ກຽດເປັນປະທານກອງປະຊຸມຄັ້ງນີ້ມີສະຫາຍບຸນທຽມແກ້ວໄຊຍະວົງກຳມະການປະຈຳພັກແຂວງ, ປະທານສານປະຊາຊົນແຂວງ ແລະ ສະຫາຍ ດຣ ຄຳຜາ ພີມມະສອນ ຄະນະພັກ, ຮອງ ເລຂາ-ປະທານກວດກາຄະນະບໍລິຫານງານຊາວໜຸ່ມປະຊາຊົນປະຕິວັດລາວ; ມີບັນດາແຂກທີ່ຖືກເຊີນຈາກສູນກາງຊປປລ, ຕ່າງແຂວງ, ກະຊວງແຮກສ່ຽວ, ບັນດາພະແນກການ ອ້ອມຂ້າງ, ບັນດາເມືອງເຂົ້າຮ່ວມຈຳນວນ 254 ສະຫາຍຍິງ 43 ສະຫາຍ; ມີຜູ້ແທນສົມບູນ 167 ສະຫາຍ, ຍິງ 28 ສະຫາຍທີ່ມາຈາກພະແນກການ, ອົງການທຽບ ເທົ່າ 85 ສະຫາຍ; ເມືອງ ທ້ອງຖິ່ນ ແລະ ຮາກຖານບ້ານຈຳນວນ 86 ສະຫາຍ ທີ່ເປັນຕົວແທນໃຫ້ແກ່ຊາວໜຸ່ມທັງໝົດໃນທົ່ວແຂວງຈຳນວນ 20.198 ສະຫາຍ.
ກອງປະຊຸມໄດ້ຮັບຟັງລາຍງານການເມືອງທັງ 2 ພາກຈາກ ສະຫາຍ ຈັນສີລອນ ສີສົມບູນ ຮັກສາການເລຂາຄະນະບໍລິຫານງານຊາວໜຸ່ມແຂວງສາລະວັນ. ເຊິ່ງລາຍງານການເມືອງໄດ້ຕີລາ ຄາສູງ ເຖິງຜົນງານ, ຜົນສຳເລັດຂອງການຈັດຕັ້ງປະຕິບັດແນວທາງມະຕິກອງປະຊຸມໃຫຍ່ຄັ້ງທີ IX ຂອງພັກ, ມະຕິກອງປະຊຸມໃຫຍ່ຄັ້ງທີ VII ຂອງອົງຄະນະພັກແຂວງສາລະວັນ, ມະຕິ ກອງປະຊຸມໃຫຍ່ຄັ້ງທີ VI ຂອງຜູ້ແທນຊາວໜຸ່ມທົ່ວປະເທດແລະມະຕິກອງປະຊຸມໃຫຍ່ຄັ້ງທີ V ຂອງຜູ້ແທນຊາວໜຸ່ມແຂວງສາລະວັນ.
ຕະຫຼອດໄລຍະຂອງການດຳເນີນກອງປະຊຸມແມ່ນເຕັມໄປດ້ວຍບັນຍາກາດອັນຟົດຟຶ້ນແລະມີຄວາມໝາຍສຳຄັນຍິ່ງບັນດາຜູ້ແທນກອງປະຊຸມໃຫຍ່ໄດ້ເອົາໃຈໃສ່ຄົ້ນຄວ້າ, ປະກອບຄຳຄິດຄຳເຫັນຢ່າງກົງໄປກົງມາຕໍ່ບົດລາຍງານການ ເມືອງ 2 ພາກແລະບົດສຳຫຼວດການນຳພາຂອງຄະນະບໍລິຫານງານຊາວໜຸ່ມແຂວງສາລະວັນ. ກອງປະຊຸມໃຫຍ່ຄັ້ງທີ VI ຂອງຜູ້ ແທນຊາວໜຸ່ມແຂວງສາລະວັນໄດ້ເຫັນດີເປັນເອກະພາບ ແລະ ຕົກລົງຮັບຮອງເອົາບັນດາເນື້ອໃນທີ່ສຳຄັນດັ່ງນີ້:
ຮັບຮອງເອົາບົດລາຍງານການເມືອງແລະບົດສຳຫຼວດການນຳພາຂອງຄະນະບໍລິຫານງານຊາວໜຸ່ມແຂວງສາລະວັນທີ່ໄດ້ສະຫຼຸບຕີລາຄາຊີ້ໃຫ້ເຫັນດ້ານດີ,ດ້ານອ່ອນຂໍ້ຄົງຄ້າງແລະບົດຮຽນທີ່ ຖອດຖອນໄດ້ຈາກການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ V ຂອງຜູ້ແທນຊາວໜຸ່ມແຂວງສາລະວັນໃນໄລຍະຜ່ານມາ ແລະ ກຳນົດທິດທາງແຜນການເຄື່ອນໄຫວໃນຕໍ່ໜ້າແຕ່ປີ 2015-2020.
ຮັບຮອງເອົາຜົນຂອງການໃຊ້ສິດປະຊາທິປະໄຕປ່ອນບັດຄັດເລືອກຄະນະບໍລິຫານງານຊາວໜຸ່ມແຂວງສາລະວັນຄັ້ງທີ VI ຂອງຜູ້ແທນກອງປະຊຸມບົນພຶ້ນຖານຄວາມຖືກຕ້ອງຕາມລະ ບຽບກົດໝາຍແລະສອດຄ່ອງກັບມາດຕະຖານເງື່ອນໄຂທີ່ກຳນົດໄວ້. ເຊີ່ງມີຜູ້ເຂົ້າຮ່ວມຮັບເລືອກຕັ້ງທັງໝົດ 37 ສະຫາຍ, ຍິງ 7 ສະຫາຍ. ໃນນັ້ນເລືອກໄດ້ 33 ສະຫາຍ, ຍິງ 6 ສະຫາຍ. ກອງປະຊຸມຄັ້ງປະຖົມມະລຶກໄດ້ເລືອກເອົາຄະນະປະຈຳຄະນະບໍລິຫານງານຊາວໜຸ່ມແຂວງສາລະວັນຈຳນວນ 9 ສະຫາຍ, ຍິງ 1 ສະຫາຍ. ເຊິ່ງວ່າ ສະຫາຍຈັນສີລອນສີສົມບູນເປັນເລຂາຄະນະ ບໍລິຫານງານຊາວໜຸ່ມແຂວງສາລະວັນຊຸດໃໝ່ (ຄັ້ງທີVI), ສະຫາຍ ຈັນເພັງ ສາຍທຳມະວົງ ເປັນຮອງເລຂາ, ສະຫາຍ ສຸວຽງທອງ ສຸຂະວົງ ເປັນຮອງເລຂາທັງຖືກຄັດເລືອກໃຫ້ເປັນປະທານ ກວດກາ. ກອງປະຊຸມຍັງໄດ້ປ່ອນບັດເລືອກຕັ້ງເອົາຜູ້ແທນສົມບູນ 17 ສະຫາຍແລະສຳຮອງ 2 ສະຫາຍເພື່ອໄປຮ່ວມກອງປະຊຸມໃຫຍ່ຜູ້ແທນຊາວໜຸ່ມປະຊາຊົນປະຕິວັດລາວທົ່ວປະເທດຄັ້ງທີ VII ທີ່ນະຄອນຫຼວງວຽງຈັນນຳອີກ.
ຕອນທ້າຍກອງປະຊຸມຍັງໄດ້ຮັບຟັງການໂອ້ອົມຈາກສະຫາຍບຸນທຽມແກ້ວໄຊຍະວົງກຳມະການປະຈຳພັກແຂວງ, ປະທານສານປະຊາຊົນແຂວງ ແລະ ສະຫາຍ ດຣ ຄຳຜາ ພີມມະສອນ ຄະນະ ພັກ, ຮອງເລຂາ-ປະທານກວດກາຄະນະບໍລິຫານງານຊາວໜຸ່ມປະຊາຊົນປະຕິວັດລາວ. ເຊິ່ງທັງສອງສະຫາຍລ້ວນແລ້ວແຕ່ໄດ້ສະແດງຄວາມຍ້ອງຍໍຊົມເຊີຍຕໍ່ການຊີ້ນຳ-ນຳພາຂອງຄະນະບໍລິ ຫານງານຊາວໜຸ່ມແຂວງສາລະວັນໃນໄລຍະຜ່ານມາ. ພ້ອມກັນນັ້ນ, ກໍ່ຍັງສະແດງຄວາມເປັນຫ່ວງເປັນໄຍແລະໃຫ້ທິດຊີ້ນຳບາງບັນຫາຕໍ່ການຊີ້ນຳ-ນຳພາຂອງຄະນະບໍລິຫານງານຊາວໜຸ່ມ ແຂວງສາລະວັນຊຸດໃໝ່ໃນການຈັດຕັ້ງປະຕິບັດໜ້າທີ່ວຽກງານໃນຕໍ່ໜ້າ.


text:
ໃນວັນທີ 5 ເມສາ 2017 ທີ່ສະໂມສອນໃຫ່ຍມະຫາວິທະຍາໄລແຫ່ງຊາດ, ຄະນະບໍລິຫານງານຊາວໜຸ່ມມະຫາວິທະຍາໄລແຫ່ງຊາດ ໄດ້ຈັດພິທີປາຖະກາຖາ ເພື່ອເປັນການຫວນຄືນມູນເຊື້ອຂອງ ຄະນະຊາວໜຸ່ມ ປະຊາຊົນ ປະຕິວັດລາວ ເນື່ອງໃນໂອກາດວັນສ້າງຕັ້ງ ຄະນະຊາວໜຸ່ມ ປະຊາຊົນ ປະຕິວັດລາວ ຄົບຮອບ 62 ປີ (14 ເມສາ 1955 – 14 ເມສາ 2017) ໂດຍໃຫ້ກຽດເຂົ້າຮ່ວມໃນພິທີຄັ້ງນີ້ມີ: ສະຫາຍ ປະລິນຍາເອກ ສຳລານ ພັນຄະວົງ ເລຂາທິການສູນກາງຊາວໜຸ່ມປະຊາຊົນ ປະຕິວັດລາວ, ຄະນະພັກ, ເລຂາຄະນະບໍລິຫານງານຊາວໜຸ່ມກະຊວງສຶກສາທິການ ແລະ ກິລາ, ສະຫາຍ ນ. ວິລະວອນ ພັນທະວົງ ຮອງເລຂາ, ປະທານກວດກາຄະນະບໍລິຫານງານສູນກາງຊາວໜຸ່ມປະຊາຊົນ ປະຕິວັດລາວ, ສະຫາຍພຽງສະໜິດ ຈັນທະວິໄຊ ເລຂາຄະນະບໍລິຫານງານຊາວໜຸ່ມມະຫາວິທະຍາໄລແຫ່ງຊາດ ແລະ ຄະນະນຳ, ສະມາຊິກຊາວໜຸ່ມ ແລະ ເຍົາວະຊົນ ມະຫາວິທະຍາໄລແຫ່ງຊາດຈຳນວນ 1.000 ສະຫາຍ.
ຈຸດປະສົງຂອງພິທີດັ່ງກ່າວແມ່ນ:
- ເພື່ອໃຫ້ຄະນະນຳ, ສະມາຊິກຊາວໜຸ່ມ ແລະ ເຍົາວະຊົນ ມະຫາວິທະຍາໄລແຫ່ງຊາດເຫັນໄດ້ມູນເຊື້ອອັນພິລະອາດຫານຂອງຊາວໜຸ່ມຮຸ້ນກ່ອນ ແລະ ປະກອບສ່ວນເຂົ້າໃນພາລະກິດປົດປ່ອຍ ແລະ ປົກປັກຮັກສາ ແລະ ສ້າງສາພັດທະນາປະເທດຊາດໃນໄລຍະຜ່ານມາ ແລະ ໃນໄລຍະໃໝ່
- ເພື່ອເຮັດໃຫ້ຊາວໜຸ່ມ ແລະ ເຍົາວະຊົນ ມະຫາວິທະຍາໄລແຫ່ງຊາດ ກຳແໜ້ນໄດ້ຜົນງານ, ວິລະກຳອັນຍອດຍິ່ງ, ຄວາມເສຍສະຫຼະ, ຄວາມຮັກຊາດອັນດູດດື່ມຂອງສະມາຊິກຊາວໜຸ່ມຮຸ້ນກ່ອນທີ່ມີຕໍ່ປະເທດຊາດ ແລະ ນຳເອົາເປັນແບບຢ່າງໃນການປະຕິບັດສິດ ແລະ ພັນທະຂອງຕົນໃນພາລະກິດປົກປັກຮັກສາ ແລະ ສ້າງສາພັດທະນາປະເທດຕາມທິດສັງຄົມນິຍົມເທື່ອລະກ້າວ
- ເພື່ອເປັນການສ້າງຂະບວນການຂໍ່ານັບຮັບຕ້ອນວັນສ້າງຕັ້ງຄະນະຊາວໜຸ່ມ ປະຊາຊົນ ປະຕິວັດລາວ ຄົບຮອບ 62 ປີ
ເຊິ່ງກ່າວເປີດພິທີໂດຍ ສະຫາຍ ພຽງສະໜິດ ຈັນທະວິໄຊ ເລຂາຄະນະບໍລິຫານງານຊາວໜຸ່ມມະຫາວິທະຍາໄລແຫ່ງຊາດ ພ້ອມນັ້ນ ສະຫາຍ ພຽງສະໜິດ ຈັນທະວິໄຊ ຍັງໄດ້ຜ່ານບົດສະຫຼຸບຜົນງານການເຄື່ອນໄຫວໄຕມາດທີ່ 1 ປະຈຳປີ 2017 ແລະ ແຜນການເຄື່ອນໄຫວໄຕມາດທີ 2 ປະຈຳປີ 2017 ຂອງຄະນະຊາວໜຸ່ມ ປະຊາຊົນ ປະຕິວັດລາວ ມະຫາວິທະຍາໄລແຫ່ງຊາດ.
ຈາກນັ້ນສະຫາຍ ນ. ວິລະວອນ ພັນທະວົງ ຮອງເລຂາ, ປະທານກວດກາຄະນະບໍລິຫານງານສູນກາງຊາວໜຸ່ມປະຊາຊົນ ປະຕິວັດລາວໄດ້ຂຶ້ນບັນຍາຍກ່ຽວກັບມູນເຊື້ອຂອງ ຄະນະຊາວໜຸ່ມ ປະຊາຊົນ ປະຕິວັດລາວ. ສຸດທ້າຍຕາງໜ້າສະຫະພັນກຳມະບານ ແລະ ສະຫະພັນແມ່ຍິງ ມະຫາວິທະຍາໄລແຫ່ງຊາດໄດ້ຂຶ້ນກ່າວຄຳອວຍພອນ ແລະ ມອບກະຕ່າດອກໄມ້ເນື່ອງໃນໂອກາດວັນສ້າງຕັ້ງຄະນະຊາວໜຸ່ມ ປະຊາຊົນ ປະຕິວັດລາວ ຄົບຮອບ 62 ປີ


text:
ງານວາງສະແດງຮູບພາບກ່ຽວກັບປະຊາຊົນ,ທະເລໝູ່ເກາະຫວຽດນາມຢູ່ ປາຣີ
(VOVWORLD) -ດ້ວຍຮູບພາບກວ່າ 200 ແຜ່ນ ແລະ ເອກະສານ, ວັດຖຸພັນປະຫວັດສາດກວ່າ 40 ຢ່າງ ທີ່ບັນທຶກກ່ຽວກັບຊີວິດ, ທິວທັດທຳມະຊາດ ແລະ ປະຫວັດສາດໃນການຮັກສາອະທິປະໄຕເຂດທະເລໝູ່ເກາະຂອງປະຊາຊົນຫວຽດນາມ ຜ່ານຫລາຍຊຸມເດືອນປີ.
ງານວາງສະແດງດັ່ງກ່າວໂດຍກະຊວງຖະແຫລງຂ່າວ ແລະ ສື່ສານ ພ້ອມກັບສະຖານທູດ ຫວຽດນາມປະຈຳ ຝລັ່ງ ຈັດຂຶ້ນໃນຕອນຄ່ຳວັນທີ 20 ຕຸລາ ຢູ່ ປາຣີ ປະເທດ ຝລັ່ງ.
ກ່າວຄຳເຫັນນະພິທີ, ທ່ານ ຮວ່າງຫວີງບ໋າວ, ຮອງລັດຖະມົນຕີກະຊວງຖະແຫລງຂ່າວ ແລະ ສື່ສານ ຫວຽດນາມ ຢືນຢັນວ່າ: ງານວາງສະແດງແມ່ນໂອກາດເພື່ອໃຫ້ປະຊາຊົນ ຝລັ່ງ, ຊາວຫວຽດນາມ ພວມດຳລົງຊີວິດ ແລະ ຮ່ຳຮຽນ, ເຮັດວຽກຢູ່ ຝລັ່ງ ພ້ອມກັບເພື່ອນມິດສາກົນ ມີຄວາມເຂົ້າໃຈກວ່າກ່ຽວກັບ “ປະເທດທະເລ ຫວຽດນາມ”, ຊື່ງແມ່ນສະຖານທີ່ ມີທັດສະນີຍະພາບທະເລ, ໝູ່ເກາະທີ່ສວຍງາມ, ມີພື້ນຖານເສດຖະກິດທະເລເຕັມໄປດ້ວຍຄວາມສາມາດບົ່ມຊ້ອນ, ມີປະຫວັດສາດເປັນເຈົ້າການ ແລະ ປະຕິບັດອະທິປະໄຕເຂດທະເລ, ໝູ່ເກາະມາແຕ່ດົນນານແລ້ວ. ເມື່ອສິ້ນສຸດງານວາງສະແດງນີ້, ຮູບພາບ ແລະ ເອກະສານປະຫວັດສາດທັງໝົດຈະມອບໃຫ້ສູນວັດທະນະທຳ ຫວຽດນາມ ຢູ່ ຝລັ່ງ.


text:
ເພີ່ມທະວີການພົວພັນມິດຕະພາບ ແລະ ການຮ່ວມມືລະຫວ່າງ 3 ປະເທດ ຫວຽດນາມ, ກຳປູເຈຍ, ລາວ
ຕອນບ່າຍວັນທີ 25 ມິຖຸນາ, ຢູ່ຮ່າໂນ້ຍ, ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ ໄດ້ຕ້ອນຮັບທ່ານ Samdech Heng Samrin, ປະທານກິຕິມະສັກພັກປະຊາຊົນ ກຳປູເຈຍ, ປະທານສະພາແຫ່ງຊາດ ລາຊະອານາຈັກ ກຳປູເຈຍ, ປະທານສະພາຊົນຊາດແນວໂຮມສາມັກຄີພັດທະນາປະເທດຊາດ ກຳປູເຈຍ ນຳໜ້າຄະນະຜູ້ແທນຂັ້ນສູງ ສະພາແຫ່ງຊາດ ແລະ ສະພາຊົນຊາດແນວໂຮມສາມັກຄີພັດທະນາປະເທດຊາດ ກຳປູເຈຍ ມາຢ້ຽມຢາມ ຫວຽດນາມ ຢ່າງເປັນທາງການ.
ທ່ານເລຂາທິການໃຫຍ່ ຫງວຽນຟູ໋ຈ້ອງ ແລະ ທ່ານ ໄຊສົມພອນ ພົມວິຫານ, ປະທານຄະນະກຳມະການສູນກາງແນວລາວສ້າງຊາດ
ທ່ານເລຂາທິການໃຫຍ່ ຫງວຽນຟູ໋ຈ້ອງ ໄດ້ຊົມເຊີຍທ່ານ Samdech Heng Samrin ແລະ ຄະນະຜູ້ແທນສະພາແຫ່ງຊາດ ແລະ ສະພາຊົນຊາດແນວໂຮມສາມັກຄີພັດທະນາປະເທດຊາດ ກຳປູເຈຍ ມາຢ້ຽມຢາມ ຫວຽດນາມ ຢ່າງເປັນທາງການ, ເຂົ້າຮ່ວມພິທີໂຮມຊຸມນຸມລະດັບຊາດຢູ່ຮ່າໂນ້ຍ ເນື່ອງໃນໂອກາດສະເຫຼີມສະຫຼອງ 50 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ກຳປູເຈຍ ແລະ ເຂົ້າຮ່ວມກອງປະຊຸມປະທານແນວໂຮມ 3 ປະເທດ ຫວຽດນາມ - ກຳປູເຈຍ -ລາວ. ທ່ານເລຂາທິການໃຫຍ່ ຫງວຽນຟູ໋ຈ້ອງ ຢືນຢັນວ່າ: ພັກ, ລັດ ແລະ ປະຊາຊົນ ຫວຽດນາມ ຍາມໃດກໍ່ຖືການພົວພັນກັບ ກຳປູເຈຍ ເປັນສຳຄັນ. ທ່ານເລຂາທິການໃຫຍ່ ຫງວຽນຟູ໋ຈ້ອງ ຫວັງວ່າ ການພົວພັນມິດຕະພາບ ແລະ ການຮ່ວມມືລະຫວ່າງ ຫວຽດນາມ - ກຳປູເຈຍ ຈະສືບຕໍ່ໄດ້ຮັບການປັບປຸງ, ພັດທະນາດີງາມຢ່າງບໍ່ຢຸດຢັ້ງໃນໄລຍະຈະມາເຖິງ.
ຕອນບ່າຍວັນດຽວກັນ, ທ່ານເລຂາທິການໃຫຍ່ ຫງວຽນຟູ໋ຈ້ອງ ຕ້ອນຮັບທ່ານ ໄຊສົມພອນ ພົມວິຫານ, ປະທານຄະນະກຳມະການສູນກາງແນວລາວສ້າງຊາດ ທີ່ໄດ້ນຳໜ້າຄະນະຜູ້ແທນຂັ້ນສູງຄະນະກຳມະການສູນກາງແນວລາວສ້າງຊາດ ມາຢ້ຽມຢາມ ແລະ ເຂົ້າຮ່ວມກອງປະຊຸມປະທານແນວໂຮມ 3 ປະເທດ ກຳປູເຈຍ - ລາວ - ຫວຽດນາມ ຢູ່ ຫວຽດນາມ. ທ່ານເລຂາທິການໃຫຍ່ ຫງວຽນຟູ໋ຈ້ອງ ສະເໜີວ່າ: ໃນໄລຍະຈະມາເຖິງ, ແນວໂຮມ 3 ປະເທດສົມທົບກັນປະຕິບັດບົດບັນທຶກຊ່ວຍຈຳລາຍການຮ່ວມມືລະຫວ່າງສະພາຊົນຊາດແນວໂຮມສາມັກຄີພັດທະນາປະເທດຊາດ ກຳປູເຈຍ, ຄະນະກຳມະການແນວລາວສ້າງຊາດ ແລະ ຄະນະກຳມະການສູນກາງແນວໂຮມປະເທດຊາດ ຫວຽດນາມ ໄລຍະ 2017 -2020 ເປັນຢ່າງດີ, ສຸມໃສ່ຍູ້ແຮງການໂຄສະນາ, ສຶກສາຢ່າງເລິກເຊິ່ງກ້ວາງຂວາງໃນໝູ່ປະຊາຊົນທຸກຊັ້ນວັນນະ ກ່ຽວກັບປະຫວັດສາດມູນເຊື້ອ, ການພົວພັນມິດຕະພາບ, ເພີ່ມທະວີບັນດາການເຄື່ອນໄຫວພົວພັນແລກປ່ຽນ, ແຮກສ່ຽວລະຫວ່າງແນວໂຮມປະເທດຊາດຂອງທ້ອງຖິ່ນຕ່າງໆ.
(ແຫຼ່ງຄັດຈາກ VOV)


text:
ການເຈລະຈາຂັ້ນສູງຫວຽດນາມ -ລາວ
ເນື່ອງໃນໂອກາດການຢ້ຽມຢາມສັນຖະວະໄມຕີຫວຽດນາມ ຢ່າງເປັນທາງການ ຂອງທ່ານເລຂາທິການໃຫຍ່, ປະທານປະເທດລາວ ບຸນຍັງ ວໍລະຈິດ, ສອງປະເທດ ຫວຽດນາມ ແລະ ລາວ ອອກຖະແຫລງການຮ່ວມ. ໃນຖະແຫລງການຮ່ວມຊີ້ແຈ້ງວ່າ ສອງຝ່າຍເຫັນດີເປັນເອກະພາບຊຸກຍູ້ການພົວພັນຮ່ວມມືຮອບດ້ານຫວຽດນາມ -ລາວ, ລາວ -ຫວຽດນາມ ຢ່າງແຮງ ບົນພື້ນຖານເສີມຂະຫຍາຍຈິດໃຈເອກະລາດ, ເປັນເຈົ້າຕົນເອງ, ຮ່ວມມືຢ່າງສະເຫມີພາບ ແລະ ຕ່າງຝ່າຍຕ່າງມີຜົນປະໂຫຍດ, ສົມທົບກັນຢ່າງເໝາະສົມກັບລັກສະນະພິເສດຂອງການພົວພັນ ຫວຽດນາມ - ລາວ ດ້ວຍທຳນຽມສາກົນ, ສະຫງວນການບຸລິມະສິດເຊິ່ງກັນ ແລະ ກັນ, ຫນູນຊ່ວຍກັນ ແລະ ສ້າງເງື່ອນໄຂສະດວກໃຫ້ກັນ ພ້ອມກັນພັດທະນາເພື່ອຄວາມຈະເລີນຮຸ່ງເຮືອງຂອງແຕ່ລະປະເທດ, ເພື່ອສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ ອາຊີຕາເວັນອອກສ່ຽງໃຕ້ ແລະ ໃນໂລກ. ສອງຝ່າຍເຫັນດີເປັນເອກະພາບເພີ່ມທະວີການພົບປະຄັ້ງຕ່າງໆລະຫວ່າງການນຳຂັ້ນສູງສອງພັກ, ສອງລັດເປັນປະຈຳດ້ວຍຫລາຍຮູບການ.
2 ຝ່າຍເຫັນດີເປັນເອກະພາບເປີດກ້ວາງ ແລະ ສືບຕໍ່ຍົກສູງປະສິດທິຜົນການຮ່ວມມືເສດຖະກິດ, ວັດທະນະທຳ, ວິທະຍາສາດ - ເຕັກນິກ ບົນພື້ນຖານເສີມຂະຫຍາຍຄວາມສາມາດບົ່ມຊ້ອນ ແລະ ທ່າແຮງຂອງແຕ່ລະປະເທດຢ່າງສຸດຂີດ; ຍູ້ແຮງຜັນຂະຫຍາຍບັນດາຂໍ້ຕົກລົງຂັ້ນສູງ, ແຜນການຮ່ວມມືລະຫວ່າງ 2 ລັດຖະບານຢ່າງມີປະສິດທິຜົນ. 2 ຝ່າຍເຫັນດີເປັນເອກະພາບ ສືບຕໍ່ເພີ່ມທະວີການຮ່ວມມືດ້ານປ້ອງກັນຊາດ ປ້ອງກັນຄວາມສະຫງົບ, ຮັບປະກັນ ສະຖຽນລະພາບດ້ານການເມືອງ, ຄວາມສະຫງົບປອດໄພ, ຄວາມເປັນລະບຽບຮຽບຮ້ອຍ ທາງສັງຄົມຢູ່ແຕ່ລະປະເທດໃຫ້ໝັ້ນຄົງ; ກໍ່ສ້າງເສັ້ນຊາຍແດນ ຫວຽດນາມ - ລາວ, ລາວ - ຫວຽດນາມ ສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາແບບຍືນຍົງ.
2 ຝ່າຍແລກປ່ຽນຢ່າງເລິກເຊິ່ງກ້ວາງຂວາງ ແລະ ເຫັນດີເປັນເອກະສັນກ່ຽວກັບບັນດາບັນຫາພາກພື້ນ ແລະ ສາກົນຕ່າງຝ່າຍຕ່າງມີຄວາມສົນໃຈ, ຢັ້ງຢືນສືບຕໍ່ສົມທົບກັນຢ່າງແໜ້ນແຟ້ນທີ່ບັນດາເວທີປາໄສສາກົນ ແລະ ພາກພື້ນ ຄື: ສະຫະປະຊາຊາດ, ອາຊຽນ ແລະ ບັນດາກົນໄກຮ່ວມມື ອະນຸພາກພື້ນ; ສືບຕໍ່ປະກອບສ່ວນສ້າງປະຊາຄົມ ອາຊຽນ ໃຫ້ໝັ້ນຄົງເຂັ້ມແຂງ, ເພີ່ມທະວີຄວາມສາມັກຄີ ແລະ ເສີມຂະຫຍາຍບົດບາດໃຈກາງຂອງ ອາຊຽນ. 2 ຝ່າຍຊົມເຊີຍໝາກຜົນກອງປະຊຸມຂັ້ນສູງຄັ້ງທີ 1 ກ່ຽວກັບການຮ່ວມມື ລ້ານຊ້າງ - ແມ່ຂອງ, ບົນພື້ນຖານສືບຕໍ່ປະຕິບັດຂໍ້ຕົກລົງລະຫວ່າງ 2 ປະເທດ, 2 ຝ່າຍສືບຕໍ່ເພີ່ມທະວີການສົມທົບກັນຢ່າງແໜ້ນແຟ້ນ ແລະ ກັບບັນດາປະເທດ ບັນດາອົງການຈັດຕັ້ງໃນວຽກງານຄຸ້ມຄອງ ແລະ ນຳໃຊ້ແຫຼ່ງນ້ຳແມ່ນ້ຳຂອງຢ່າງມີປະສິດທິຜົນ ແລະ ໝັ້ນຄົງ, ພ້ອມກັບ ກຳປູເຈຍ ຊຸກຍູ້ຜັນຂະຫຍາຍການປະຕິບັດບັນດາໂຄງການຮ່ວມມືຢູ່ເຂດ 3 ຫຼ່ຽມພັດທະນາ ກຳປູເຈລ - ລາວ - ຫວຽດນາມ ຢ່າງມີປະສິດທິຜົນ.
2 ຝ່າຍເນັ້ນໜັກຄວາມສຳຄັນຂອງການຮັກສາສັນຕິພາບ ສະຖຽນລະພາບ, ຄວາມໝັ້ນຄົງ, ຄວາມປອດໄພຢູ່ທະເລຕາເວັນອອກ; ເຫັນດີຊຸກຍູ້ແກ້ໄຂບັນດາການຂັດແຍ້ງຢູ່ທະເລຕາເວັນອອກ ໂດຍສັນຕິວິທີ ບົນພື້ນຖານກົດໝາຍສາກົນ, ພ້ອມກັບບັນດາຝ່າຍ ປະຕິບັດຖະແຫຼງການກ່ຽວກັບການປະພຶດຂອງບັນດາຝ່າຍຢູ່ທະເລຕາເວັນອອກ (DOC) ຢ່າງຄົບຖ້ວນ ແລະ ມີປະສິດທິຜົນ ແລະ ບັນລຸປະມວນຂໍ້ກຳນົດການປະພຶດຢູ່ທະເລຕາເວັນອອກ (COC) ໂດຍໄວ ເພື່ອຮັກສາສັນຕິພາບ ສະຖຽນລະພາບ ການຮ່ວມມື ແລະ ພັດທະນາຢູ່ພາກພື້ນ ແລະ ໃນໂລກ.
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີຫງວຽນຊວນຟຸກຕ້ອນຮັບລັດຖະມົນຕີຄົມມະນາຄົມ,ພະລັງງານແລະສື່ສານສະວິດ
ຫວຽດນາມຍາມໃດກໍ່ຖືເປັນສຳຄັນການປັບປຸງ, ເພີ່ມທະວີການພົວພັນມິດຕະພາບກັບສະວິດ ແລະ ປາດຖະຫນາຢາກສອງປະເທດສືບຕໍ່ຊຸກຍູ້ການຮ່ວມມືໃນບັນດາຂົງເຂດຢ່າງແຮງ ເປັນຕົ້ນແມ່ນດ້ານການຄ້າ ການລົງທຶນ.
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ
ພາບ:giaothongvietnam
ນັ້ນແມ່ນຄຳຢືນຢັນຂອງທ່ານນາຍົກລັດຖະມົນຕີ ຫງວຽນຊວນຟຸກ ໃນຕອນບ່າຍວັນທີ 3 ເມສາ ຢູ່ ຮ່າໂນ້ຍ ທີ່ການຕ້ອນຮັບທ່ານນາງລັດຖະມົນຕີຮັບຜິດຊອບດ້ານສິ່ງແວດລ້ອມ,ຄົມມະນາຄົມ,ພະລັງງານແລະສື່ສານສະວິດ Doris Leuthard ພວມຢ້ຽມຢາມ ແລະ ເຮັດວຽກຢູ່ຫວຽດນາມ. ນະທີ່ນີ້ ທ່ານນາຍົກລັດຖະມົນຕີປາດຖະຫນາສອງຝ່າຍ ສິ້ນສຸດການເຈລະຈາ ແລະ ລົງນາມໃນສັນຍາການຄ້າເສລີ ຫວຽດນາມ - ສະວິດໂດຍໄວ ແລະ ປາດຖະຫນາຢາກບັນດານັກລົງທຶນ ສະວິດ ເຂົ້າມາລົງທຶນ ແລະ ເປີດກວ້າງການລົງທຶນຢູ່ຫວຽດນາມ ໃນຂົງເຂດຊື່ງສະວິດມີທ່າແຮງ ແລະ ຫວຽດນາມ ມີຄວາມຕ້ອງການ. ທ່ານນາຍົກລັດຖະມົນຕີສະເຫນີ ສະວິດແບ່ງປັນບົດຮຽນ, ຫນູນຊ່ວຍຫວຽດນາມໃນການສ້າງລະບົບການສຶກສາມີຄຸນນະພາບສູງ. ສ່ວນທ່ານນາງ ລັດຖະມົນຕີ Doris Leuthard ໃຫ້ຮູ້ວ່າ: ຄະນະມາຢ້ຽມຢາມຫວຽດນາມ ຄັ້ງນີ້ ລວມມີວິສາຫະກິດຫລາຍແຫ່ງເພື່ອຊອກຫາກາລະໂອກາດການຮ່ວມມືລົງທຶນດຳເນີນທຸລະກິດຢູ່ຫວຽດນາມ, ໃນນັ້ນມີຂົງເຂດການຢາ ຊື່ງແມ່ນທ່າແຮງຂອງ ສະວິດ ແລະ ປາດຖະຫນາຢາກຊຸກຍູ້ການຮ່ວມມືກັບຫວຽດນາມໃນຂົງເຂດນີ້.
(ແຫຼ່ງຄັດຈາກ VOV)


text:
(ພາບປະກອບ)
ເນື່ອງໃນໂອກາດທ່ານ ເຈີ່ນດ້າຍກວາງ ໄດ້ຮັບເລືອກຕັ້ງເປັນປະທານປະເທດແຫ່ງ ສສ. ຫວຽດນາມ ແລະ ທ່ານ ຫງວຽນຊວນຟຸກ ໄດ້ຮັບການເລືອກຕັ້ງເປັນນາຍົກລັດຖະມົນຕີແຫ່ງ ສສ.ຫວຽດນາມ, ທ່ານ ບຸນຍັງ ວໍລະຈິດ ປະທານປະເທດແຫ່ງ ສປປ.ລາວ ແລະ ທ່ານ ທອງລຸນ ສີສຸລິດ ນາຍົກລັດຖະມົນຕີແຫ່ງ ສປປ.ລາວ ໄດ້ສົ່ງໂທລະເລກອວຍພອນ.
ແລະກໍໃນໂອກາດນີ້, ທ່ານປະທານປະເທດ ແຫ່ງສາທາລະນະລັດປະຊາຊົນ ຈີນ ສີຈີ້ນຜີງ, ທ່ານນາຍົກລັດຖະມົນຕີແຫ່ງສາທາລະນະລັດປະຊາຊົນ ຈີນ ຫຼີເຄີຊຽນ ແລະ ທ່ານປະທານສະພາແຫ່ງຊາດ ຈີນ ຈາງ ເຕີຈຽງ ໄດ້ສົ່ງໂທລະເລກອວຍພອນເຖິງທ່ານປະທານປະເທດ ເຈີ່ນດ້າຍກວາງ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານນາງປະທານສະພາແຫ່ງຊາດ ຫງວຽນທິກີມເງິນ.
(ແຫຼ່ງຄັດຈາກ VOV)


text:
-
ວກ.ອອນໄລ - ໃນການເດີນທາງທຸລະກິດໜຶ່ງວັນ, ທ່ານນາຍົກລັດຖະມົນຕີ ຫງວຽນຊວັນຝຸກ ໄດ້ປະຕິບັດ 15 ກິດຈະການທີ່ສຳຄັນ, ໃນນັ້ນມີບົດປາໄສທີ່ການປະຊຸມສົນທະນາລະດັບສູງ ສະມັດຊາໃຫຍ່ສະຫະປະຊາຊາດຄັ້ງທີ 73 ແລະ ການພົບປະສອງຝ່າຍກັບປະມຸກແຫ່ງລັດແລະຜູ້ນຳຂອງ 5 ປະເທດ. ໂຄງການເຮັດວຽກຂອງທ່ານນາຍົກລັດຖະມົນຕີນັ້ນ ມີຄວາມຮີບດ່ວນ ມີປະສິດທິຜົນທີ່ສຸດ ແລະ ສະແດງໃຫ້ເຫັນເຖິງຄຳໝັ້ນສັນຍາຂອງຫວຽດນາມ ຈະເປັນສະມາຊິກທີ່ຕັ້ງໜ້າ ມີຄວາມຮັບຜິດຊອບຂອງປະຊາຄົມສາກົນຢູ່ສະເໝີ.
-
ວກ.ອອນໄລ - ໂດຍຕອບສະໜອງຕາມຄຳເຊີນຂອງນາຍົກລັດຖະມົນຕີຮົງກາລີ ວິກໂຕຣ໌ ໂອຣ໌ບານ, ເລຂາທິການໃຫຍ່ພັກກອມມູນິດຫວຽດນາມ ຫງວຽນຝູຈ້ອງ ໄດ້ດຳເນີນການຢ້ຽມຢາມປະເທດຮົງກາລີ ຢ່າງເປັນທາງການ ໃນລະຫວ່າງວັນທີ 8-11 ກັນຍາ 2018.
-
ວກ.ອອນໄລ - ໂດຍຕອບສະໜອງຕາມຄຳເຊີນຂອງປະທານາທິບໍດີ ສະຫະພາບລັດເຊຍ ວະລາດິເມຍ ປູຕິນ, ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຝູຈ້ອງ ໄດ້ດຳເນີນການຢ້ຽມຢາມສະຫະພາບລັດເຊຍຢ່າງເປັນທາງການ ໃນລະຫວ່າງວັນທີ 5-8 ກັນຍາ 2018.
-
ວກ.ອອນໄລ - ປະທານປະເທດສາທາລະນະລັດສັງຄົມນິຍົມຫວຽດນາມ ເຈິ່ນດ້າຍກວາງ ໄດ້ສຳເລັດສິ້ນສຸດຢ່າງຈົບງາມ ການຢ້ຽມຢາມລັດຖະກິດທີ່ປະເທດ ສະຫະພັນສາທາລະນະລັດປະຊາທິປະໄຕເອທິໂອປີ ໃນລະຫວ່າງວັນທີ 23-25 ສິງຫາ 2018 ຕາມຄຳເຊີນຂອງປະທານາທິບໍດີເອທິໂອປີ ມູລະຕູ ເຕໂຊແມ ແລະຢ້ຽມຢາມລັດຖະກິດທີ່ປະເທດສາທາລະນະລັດອາຣັບ ເອຢິບ ໃນລະຫວ່າງວັນທີ 25-28 ສິງຫາ 2018 ຕາມຄຳເຊີນຂອງປະທານາທິບໍດີເອຢິບ ອັບດຸນ ຟັດຕາ ອັດຊີຊີ.
-
ວກ.ອອນໄລ - ໃນລະຫວ່າງວັນທີ 23 – 25 ກໍລະກົດ 2018, ທ່ານປະທານສະພາຕ່ຳ ອົດສະຕຣາລີ ໂທນີ ສະມິດ ໄດ້ນຳພາຄະນະຜູ້ແທນຂັ້ນສູງຂອງສະພາຕ່ຳອົດສະຕຣາລີ ມາຢ້ຽມຢາມປະເທດຫວຽດນາມຢ່າງເປັນທາງການ ຕາມຄຳເຊີນຂອງປະທານສະພາແຫ່ງຊາດຫວຽດນາມ ທ່ານນາງ ຫງວຽນທິກິມເງິນ.
-
ວກ.ອອນໄລ - ໂດຍຕອບສະໜອງຕາມຄຳເຊີນຂອງປະທານປະເທດຫວຽດນາມ ເຈິ່ນດ້າຍກວາງ, ຜູ້ສຳເລັດລາຊະການອົດສະຕຣາລີ ປີເຕີ ກອສໂກຣບ ແລະພັນລະຍາ ໄດ້ດຳເນີນການຢ້ຽມຢາມລັດຖະກິດທີ່ປະເທດຫວຽດນາມ ໃນລະຫວ່າງວັນທີ 23-26 ພຶກສະພາ 2018 ເນື່ອງໃນໂອກາດສອງປະເທດສະເຫຼີມສະຫຼອງການສ້າງຕັ້ງສາຍພົວພັນທາງການທູດຄົບຮອບ 45 ປີ (1973 - 2018).
-
ວກ.ອອນໄລ - ໂດຍຕອບສະໜອງຕາມຄຳເຊີນຂອງລັດຍີ່ປຸ່ນ, ປະທານປະເທດຫວຽດນາມ ເຈິ່ນດ້າຍກວາງ ພ້ອມພັນລະຍາ ແລະຄະນະຜູ້ແທນຂັ້ນສູງຫວຽດນາມ ໄດ້ດຳເນີນການຢ້ຽນມຢາມລັດຖະກິດທີ່ປະເທດຍີ່ປຸ່ນ ແຕ່ວັນທີ່ 29 ພຶດສະພາຮອດວັນທີ 2 ກໍລະກົດ 2018.
-
ວກ.ອອນໄລ - ໃນລະຫວ່າງວັນທີ 15–16 ມິຖຸນາ 2018, ທ່ານນາຍົກລັດຖະມົນຕີ ຫງວຽນຊວັນຝຸກ ແລະຄະນະຜູ້ແທນຫວຽດນາມ ໄດ້ເຂົ້າຮ່ວມກອງປະຊຸມສຸດຍອດ ຍຸດທະສາດການຮ່ວມມືດ້ານເສດຖະກິດ ແມ່ນ້ຳເຢຢາວາດີ-ແມ່ນ້ຳເຈົ້າພະຍາ-ແມ່ນ້ຳຂອງ (ACMECS) ຄັ້ງທີ 8 ແລະກອງປະຊຸມສຸດຍອດການຮ່ວມມືລະຫວ່າງ ກຳປູເຈຍ-ລາວ-ມຽນມາ-ຫວຽດນາມ (CLMV) ຄັ້ງທີ 9 ຕາມຄຳເຊີນຂອງນາຍົກລັດຖະມົນຕີແຫ່ງລາຊະອານາຈັກໄທ ປຣາຢຸດ ຈັນໂອຊາ ແລະ ນາຍົກລັດຖະມົນຕີແຫ່ງລາຊະອານາຈັກກຳປູເຈຍ ສົມເດັດ ເທໂຈ ຮຸນເຊນ.
-
ວກ.ອອນໄລ - ໃນລະຫວ່າງວັນທີ 8 - 10 ມິຖຸນາ 2018, ທ່ານນາຍົກລັດຖະມົນຕີ ຫງວຽນຊວັນຝຸກ ພ້ອມຄະນະຜູ້ແທນຂັ້ນສູງຫວຽດນາມ ໄດ້ດຳເນີນປະຕິບັດໂຄງການເຮັດວຽກຢ່າງຮີບດ່ວນ ດ້ວຍບັນດາການເຄື່ອນໄຫວພະຫຸພາຄີ ແລະທະວິພາຄີ ໃນຂອບຂອງກອງປະຊຸມສຸດຍອດ ຈີ 7 ເປີດກວ້າງ ແລະຢ້ຽມຢາມປະເທດການາດາ ຕາມຄຳເຊີນຂອງນາຍົກລັດຖະມົນຕີການາດາ ຈັດສະຕີນ ທຣູໂດ.
-
ວກ.ອອນໄລ - ໂດຍຕອບສະໜອງຕາມຄຳເຊີນຂອງທ່ານນາງ ຫງວຽນທິກີມເງິນ ປະທານສະພາແຫ່ງຊາດຫວຽດນາມ, ຄະນະຜູ້ແທນຂັ້ນສູງສະພາແຫ່ງຊາດ ແຫ່ງສາທາລະນະລັດ ສັງຄົມນິຍົມ ປະຊາທິປະໄຕ ສີລັງກາ ນຳໂດຍທ່ານ ກາຣູ ຈາຢາຊູຣີຢາ, ປະທານສະພາແຫ່ງຊາດ ໄດ້ດຳເນີນການຢ້ຽມຢາມປະເທດສສ.ຫວຽດນາມ ຢ່າງເປັນທາງການ ໃນລະຫວ່າງວັນທີ 23-27 ເມສາ 2018.


text:
ດັດສະນີການພັດທະນາມະນຸດ
ດັດຊະນີການພັດທະນາມະນຸດ (ອັງກິດ: Human Development Index: HDI) ເປັນດັດຊະນີການວັດແທກ ແລະ ປຽບທຽບຄວາມທຸກຍາກ ຄວາມຮູ້ໜັງສື ການສຶກສາ ອາຍຸໄຂ ການເກີດລູກ ແລະ ປັດໄຈ ອື່ນໆ ທົ່ວໂລກ ເປັນວິທີການວັດແທກຄວາມຢູ່ດີກິນດີຕາມມາດຕະຖານ ໂດຍສະເພາະຢ່າງຍິ່ງໃນເດັກນ້ອຍ ແລະ ເຍົາວະຊົນ ຫຼາຍຄົນໃຊ້ດັດຊະນີການພັດທະນາມະນຸດ ຂອງ ສະຫະປະຊາຊາດ ນີ້ໃນການລະບຸ ວ່າປະເທດໃດປະເທດໜຶ່ງຈັດຢູ່ໃນກຸ່ມປະເທດທີ່ພັດທະນາແລ້ວ ປະເທດທີ່ກຳລັງພັດທະນາ ຫຼື ປະເທດທີ່ພັດທະນາໜ້ອຍທີ່ສຸດ ດັດຊະນີດັ່ງກ່າວໄດ້ພັດທະນາຂື້ນມາໃນປີ ຄ.ສ 1990 ໂດຍນັກເສດຖະສາດຄົນປາກີສະຖານ ຊື່ ອາຮຸບັບ ອຸນ ຮາກ ແລະ ອົງການສະຫະປະຊາຊາດໄດ້ໃນດັດຊະນີດັ່ງກ່າວມາໃຊ້ຕັ້ງແຕ່ປີ ຄ.ສ 1993 ເປັນຕົ້ນມາ,
ດັດຊະນີການພັດທະນາມະນຸດວັດດ້ວຍຄວາມສຳເລັດໂດຍສະເລ່ຍຂອງແຕ່ລະປະເທດໃນການພັດທະນາມະນຸດສາມດ້ານຫຼັກໆ ໄດ້ແກ່:
ການມີຊີວິດທີ່ຍືນຍາວ ແລະ ມີສຸຂະພາບດີ ເຊິ່ງວັດໄດ້ຈາກ ອາຍຸໄຂ
ຄວາມຮູ້ ເຊິ່ງວັດໄດ້ຈາກການຮູ້ໜັງສື (ມີນ້ຳໜັກເປັນສອງໃນສາມສ່ວນ) ແລະ ອັດຕາສ່ວນການເຂົ້າຮຽນສຸດທິທີ່ລວມກັນທັງ ລະດັບ ປະຖົມ ມັດທະຍົມຕົ້ນ ແລະ ມັດທະຍົມປາຍ (ມີນ້ຳໜັກໜຶ່ງໃນ ສາມສ່ວນ)
ມາດຕະຖານຄຸນນະພາບຊີວິ ເຊິ່ງວັດໄດ້ຈາກຜະລິດຕະພັນມວນລວມພາຍໃນປະເທດ GDP ຕໍ່ຫົວຄົນ ແລະ ຄວາມເທົ່າທຽມກັນຂອງອຳນາດຊື້ PPP.
ໃນແຕ່ລະປີ ລັດສະມາຊິກຂອງອົງການສະຫະປະຊາຊາດຈະຖືກຈັດອັນດັບຕາມດັດຊະນີນີ້ ປະເທດທີ່ໄດ້ຮັບການຈັດອັນດັບຢູ່ໃນອັນດັບຕົ້ນໆ ມັກຈະໂຄສະນາການຈັດອັນດັບດັ່ງກ່າວ ເພື່ອຈະດຶງດູດໃຫ້ບຸກຄະລາກອນທີ່ມີຄວາມສາມາດອົບພະຍົບເຂົ້າມາໃນປະເທດຂອງຕົນຫຼາຍຂື້ນ (ເພື່ອເປັນການພັດທະນາຂັບພະຍາກອນມະນຸດທາງດ້ານເສດຖະກິດ) ຫຼື ເພື່ອທີ່ຈະຫຼຸດແຮງຈູງໃຈໃນການອົບພະຍົບອອກ.
ຢ່າງໃດກໍຕາມ ອົງການສະຫະປະຊາຊາດຍັງມີວິທີການວັດຄວາມທຸກຍາກໃນແຕ່ລະປະເທດອີກດ້ວຍ ໂດຍການໃຊ້ດັດຊະນີຄວາມທຸກຍາດຂອງມະນຸດ (Human Poverty Index)
ປະເທດທີ່ມີ HDI ຫຼາຍທີ່ສຸດຄື: ປະເທດນອກແວ 0.938 ແລະ ໜ້ອຍທີ່ສຸດຄື ປະເທດຊິມບາເວ 0.140 ຢູ່ທີ່ອັນດັບ 169. ສ່ວນປະເທດລາວ 0.497 (ປານກາງ) ຢູ່ອັນດັບທີ 122 ໃນປະເທດອາຊີຕາເວັນອອກສຽງໃຕ້ ທີ່ມີ HDI ຫຼາຍທີ່ສຸດແມ່ນສິງກະໂປ 0.846 ອັນດັບທີ 27. ສ່ວນອາຊີຕາເວັນອອກກາງ ປະເທດທີ່ມີ HDI ໜ້ອຍທີ່ສຸດໃນອາຊີແມ່ນ ອັບການິສະຖານ 0.349 ອັນດັບທີ 155 ຂອງໂລກ ແລະ ໃນອາຊີຕາເວັນອອກສຽງໃຕ້ ແມ່ນ ມຽນມາ 0.451 ອັນດັບທີ 132.